Male' Gai Hadhan Iulaankuri Cruise Terminal, Faahaana Bariakah Badhalvehje - Vaguthu\nމާލޭގައި އަޅަން އިއުލާންކުރި ކްރޫޒް ޓާމިނަލް، ފާހާނާ ބަރިއަކަށް ބަދަލުވެއްޖެ!\nމާލޭ މަސްވެރިންގެ ޕާކުގައި ކުރޫޒް ޓާމިނަލް ބިލްޑިންގ އެއް އިމާރާތް ކޮށްދޭނެ ފަރާތެއް ހޯދަން އެމްޑަބްލިއުއެސްސީ އިން ކުރި އިއުލާން ބާތިލްކޮށް އެސަރަހައްދުގައި ރެސްޓް ރޫމެއް (ފާހާނާ ބަރިއެއް) އިމާރާތް ކުރަން އިއުލާން ކޮށްފިއެވެ.\nކްރޫޒް ޓާމިނަލެއް އަޅަން ކުރި އިއުލާން ބާތިލް ކުރި ސަބަބެއް އެމްޑަބްލިއުއެސްސީ އިން ނުބުނެއެވެ. އެމްޑަބްލިއުއެސްސީ އިން މިއަދު ކުރި އިއުލާނެއްގައި ބުނީ މާލޭ މަސްވެރިންގެ ޕާކުގައި ރެސްޓް ރޫމެއް އިމާރާތް ކޮށްދޭނެ ފަރާތެއް ހޯދަން އިޢުލާން ކުރާކަމަށާއި މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވެލައްވާ އެންމެހާ ފަރާތްތަކަށް ހުޅުވާލާ ކަމަށެވެ.\nކްރޫޒް ޓާމިނަލެއް މާލޭގައި އެޅުމަށް އެމްޑަބްލިއުއެސްސީ އިން އިއުލާން ކުރިއިރު ހުޅުމާލޭގައި ކްރޫޒް ޓާމިނަލެއް އެޅުމަކީ ކުރީގެ ރައީސް މައުމޫންގެ ވެރިކަމާއި ހަމައިން ޕްލޭން ކޮށްފައި އޮތް ކަމެކެވެ. ކުރީގެ ރައީސް ޔާމީންގެ ވެރިކަމުގައި އެމަސައްކަތް ހުޅުމާލޭގައި ފެށުމުގެ އެންމެ ފަހުގެ ތައްޔާރީތައް ވެސް ވިއެވެ.\nއެމްޑަބްލިއުއެސްސީ އިން ބުނީ ރެސްޓް ރޫމެއް އެޅުމުގެ ބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަނިކަމަށެވެ. ބީލަން ފޮތް ވިއްކުމަށް ހަމަޖެހިފައިވާ އަގަކީ 500.00ރ އެވެ. ބީލަންފޮތްތަކަށް ފައިސާ ބަލައިގަތުން އޮންނާނީ 22 އޮގަސްޓް 2019 އިން 26 އޮގަސްޓް 2019 އަށް، ބަންދުނޫން ކޮންމެ ދުވަހެއްގެ ހެނދުނު 10:00 އިން މެންދުރު ފަހު 03:00 އަށް އެމްޑަބްލިއުއެސްސީގައެވެ. ބީލަންފޮތް ދޫކުރުން އޮންނާނީ 28 އޮގަސްޓް ގައެވެ.\nޕްރީބިޑް މީޓިންގް ބޭއްވުމަށް ހަމަޖެހިފައިވަނީ 01 ސެޕްޓެމްބަރ ގައެވެ. އަދި ބިޑް ހުށައަޅަން ހަމަޖެހިފައިވާ ތާރީޚަކީ 05 ސެޕްޓެމްބަރ 2019 ވާ ދުވަހެވެ. ބިޑް ސެކިއުރިޓީގެ ގޮތުގައި ބިޑް ހުށައަޅާއިރު -/10،000 ރުފިޔާގެ ބިޑް ސެކިއުރިޓީ ހުށަހަޅަން ޖެހޭނެއެވެ.\nއޮގަސްޓް 22, 2019 08:43\nކްރޫޒް ޓާމިނަލެއް ގޮތަށް ބޭނުން ކުރެވޭ ގޮތަށް ފައިސާ ދީގެން ބޭނުން ކުރާ ގޮތަށް ފާހާނާ ބަރިއެއް ވެސް ހެދި ދާނެއެއްނު. ރިސޯޓު ތަކުން މީހުން އައިސް ގޮސްވާ ފެރީތަކާއި، ރާއްޖޭ ގެ ރަށްރަށަށް ދަތުރު ކުރާ ލޯންޗު ފެރީތަކަށްވެސް ބޭނުން ކުރެވޭ ގޮތަށް ހެދިދާނެ އެއްނު. މިހާރު އެއުޅެންޖެހެނީ މީހުންތައް ވާރޭއާއި އަވީގައި، މަޑުކޮށްލައިގެން ހުންނާގެ ޖާގައެއްވެސް ނޯވޭ. މަގު ބްލޮކް ވާގޮތް ވޭ ބޭންކު ކައި.\nއޮގަސްޓް 22, 2019 08:49\nމަލްޓި ޕާރޕަސްކޮށް އެތަން ހެދިދާނެ އެއްނު، ކްރޫޒް ޓާމިނަލެއް ހަދަންވީ، ރަށްރަށް އޮންނަ ލޯންޗު ފެރީ ތަކާއި ރިސޯޓުތަކުގެ ފެރީ ދަތުރުތަކަށްވެސް ބޭނުންކުރެވޭ ގޮތަށް. މިހާރު އެއުޅެންޖެހެނީ އިށީންނާނެ ޖާގައެއް ނެތި. ޓްރެފިކް ބްލޮކްވެ، އައްވާއި ވާރޭގައި. އެއީ ހައްލެއް ހޯދައިދޭންޖެހޭ ކަމެއް. ރަށްރަށަށް ފުރަން އައިސްތިބޭ ކުޑަކުދިންނާއި މާބަނޑުމީހުންނާއި މުސްކުޅިންވެސް.\nއޮގަސްޓް 22, 2019 08:50\nހައްހައްހައްހާ..!! މިއީ މިސަރުކާރުގެ ފެންވަރަކީ.! ފާޚާނާ ބަރިއެއް އަޅާފަވެސް، މިސަރުކާރުގައި ހުންނާނީ ކްރޫޒް ޓަރމިނަލެއް އަޅާފައޭ މިމީހުން ބުނެފާނެ. އަނެއްކާ ވަށައިގެން އެނބުރޭ ރީނދޫ ބައިގަޑަށް އެފާޚާނާ ފެންނާނީ ވެސް ކްރޫޒް ޓަރމިނަލެއްގެ ސިފައިގަ.\nނޫނޭ އަސްލު ވަރަށް ރަގަޅުކަމެއް. ތީ ވަރަށް ބޭނުން ކަމެއް. ކްރޫޒް ޝިޕް ތަކުގަ ރާއްޖެ އަންނަ ފަތުރުވެރިން މާލެ ފައިބާ އުޅޭ އިރު ފާޚާނާ ކޮށްލަން ޖެހުނަސް އުޅެނީ ވަރަށް ހާލުގަ. ކްރޫޒް ޓަރމިނަލެކޭ ކިޔާފަ ފާޚާނާ ބަރިއެއް މިސަރުކާރަށް އެޅުނަސް ތީ ލައްކަ ބޮޑުވަރު. ޤާބިލްކަމެއް ނެތް ބަޔަކަށް ތީ ލައްކަ ބޮޑުވަރު.\nއޮގަސްޓް 22, 2019 09:09\n22 އޮގަސްޓުން 26 އޮގަސްޓަށް. ދޭތެރެއަށް މިއަންނަނީ ބަންދު ދުވަސް. ކިހާ ފައްކާ\nއޮގަސްޓް 22, 2019 09:46\nއޮގަސްޓް 22, 2019 09:54\nއެއީ ކުރޫޒް ފާޚާނާ ބަރިއެއް. އެއީ އިބްރާހިމް މުހައްމަދު ސުލޯހް ގެ ސަރުކާރުގެ ވަޢުދެއް.\nއޮގަސްޓް 22, 2019 12:34\nޖަޒީރާ ފިލްމު މިއޮއް ނިމޭ ގޮތެއް ދޯ ؟ ފިލްމު ޑައިރެކްޓަރ އަމްޖޭ ވެސް ހިންދީ ފިލްމު ޝޯލޭގެ ކޮޕީ އެއް ޖަޒީރާ ގޮތަށް ހަދަން އުޅުނު . ރާއްޖޭގައި ރޭލު ނެތީމާ ރޭލުގައި ކުޅެންޖެހޭ ބައި ބައިސްކަލް އަކަށް ބަދަލު ކުރީ .ޔާމީނު ސަރުކާރުން ހަދަން ފެށި ފްލެޓް ތައް ޖަޒީރާ ސަރުކާރުން ނިންމާރު ރައްޔިތުން ތިބޭނީ ފްލެޓްވެފަ ހެން ހީވަނީ މިދާވަރުން ދަންޏާ


Billionaire Tiriac ah Serena Williams ge firimeehaa rahdhu dheefi - Dhiyares\nބިލިއަނަރު ޓިރިއަކަށް ސެރީނާ ވިލިއަމްސްގެ ފިރިމީހާ ރައްދު ދީފި\nސެރީނާ ވިލިއަމްސް/ ގެޓީ އިމޭޖްސް\nއޮލިމްޕިކްސްގައި ޓެނިސް ކުޅުނު ކުޅުންތެެރިޔާ އަދި ބިލިއަނަރު އިއޮން ޓިރިއަކުގެ ވާހަކަތަކަކީ އުންސުރިއްޔަތު (ރޭސިޒަމް) އެކުލެވޭ އަންހެނުންނާމެދު ތަފާތުކުރުމަށް ހިތްވަރުދޭ ވާހަކަތަކެއް ކަމުގައި ބުނެ އެ ވާހަކަތަކަށް ސެރީނާ ވިލިއަމްސްގެ ފިރިމީހާ ރައްދުދީފިއެވެ.\nސެރީނާ ވިލިއަމްސްގެ ބަރުދަނާ އޭނާގެ ހަށިގަނޑަށް އައިސްފައިވާ ބަދަލުތަކާ ގުޅުވައިގެން އޭނާއަށް އެންމެ ރަނގަޅު ގޮތަކީ ކުޅިވަރުން ރިޓަޔާކުރުން ކަމުގައި ބުނެ އުމުރުން 80 އަހަރުގެ ޓިރިއަކް ދެއްކި ވާހަކަތަކަށް ގިނަ ބައެއްގެ ނުރުހުމާއި ފާޑުކިޔުން އަމާޒުވެފައިވެއެވެ.\nރޮމޭނިއާ ޓީވީއަށް ދިން ބަސްދީގަތުމެއްގައި ޓިރިއަކު ބުނެފައިވަނީ މީގެ 15 އަހަރު ކުރިން ސެރީނާ ހަރަކާތްކޮށް އުޅުނު ފަސޭހަމިނުގައި އެ ދުވެލީގައި މިހާރު އޭނާއަށް ހަރަކާތްނުކުރެވޭ ކަމުގައެވެ. އެއީ އޭނާގެ އުމުރާއި ބަރުދަނުގެ ސަބަބުން ކަމުގައިވެސް ޓިރިއަކް ބުންޏެވެ. އަދި ކިރިޔާވެސް ރަނގަޅު ޚުލްޤެއް ހުރިނަމަ، ސެރީނާ ރިޓަޔާކުރާނެ ކަމުގައިވެސް އޭނާ ބުންޏެވެ.\nސެރީނާގެ ފިރިމީހާ އަދި ރެޑިޓުގެ އެއް މުއައްސިސް އެލެކްސިސް އޮހޭނިއަންވަނީ ޓިރިއަކުގެ ވާހަކަތަކަށް ހަލުއިކޮށް ރައްދުދީފައެވެ. އޭނާ ބުނީ އިއޮން ޓިރިއަކް ދެކޭ ގޮތަކާމެދު އެކަކުވެސް ނުވިސްނާ ކަމަށެވެ. އަދި ޓިރިއަކަށް ކާމިޔާބުކުރެވުނީ ބޮޑު ކިތައް މުބާރާތްތޯ ގޫގުލްކޮށްގެން ބަލައިލުމުން، އެލެކްސިސްގެ3އަހަރުވީ ދަރިފުޅު އަތުގައިވެސް އެއަށްވުރެ ގިނަ ކާމިޔާބު އެބަހުރި ކަމުގައި އޭނާ ބުންޏެވެ.\nއަދި އޭނާގެ ޢާއިލާއާ ދެކޮޅަށް އަންހެނުންނަށް ނަފުރަތުކުރާ ނަސްލީ އިމްތިޔާޒު ގެންގުޅޭ މީހަކު ހަމަލާދޭ ހާލަތުގައި އެއްވެސް ހިފަހެއްޓުމެއް ނޯންނާނެ ކަމުގައިވެސް އޮހޭނިއަން ބުންޏެވެ.\nމިހާރުވެސް ސެރީނާއަކީ ދުނިޔޭގެ 11 ވަނައަށް އެންމެ މޮޅު ކުޅުންތެރިޔާއެވެ. އަދި އަންހެނުންގެ ޓެނިހުގެ ތާރީޚުގައި އުފެދުނު އެންމެ މޮޅު އަދި ކާމިޔާބު ކުޅުންތެރިޔަކީ އޭނާ ކަމަށް ގިނަ ބަޔަކު ޤަބޫލުކުރެއެވެ.


Dhemafirin ge hashigandu fonuvanee dhivehi sarukaaru ge haradhu ga: Ministry\nރާއްޖޭގައި މަރުވި ފިލިޕީންސްގެ ދެމަފިރިންގެ ހަށިގަނޑު އެ ގައުމަށް ގެންދިޔުމުގެ ހުރިހާ ހަރަދެއް ދިވެހި ސަރުކާރުން ކުރުމަށް ނިންމައިފި އެވެ.\nޓޫރިޒަމް މިނިސްޓްރީގެ އޮފިޝަލެއް މިރޭ ވިދާޅުވި ގޮތުގައި މަރުވި ދެމީހުންގެ ހަށިގަނޑު މިރޭ އެ ގައުމަށް ފޮނުވާލުމުގެ މަސައްކަތް ދަނީ ކުރަމުންނެވެ. އަދި އެކަމަށް ހިނގާ ހުރިހާ ހަރަދެއް ކުރާނީ ދިވެހި ސަރުކާރުން ކަމަށާއި އެ ގައުމުގެ ސަރުކާރުން ނޫން ކަމަށް އޮފިޝަލް ވިދާޅުވި އެވެ.\nމައުލޫމާތު ލިބިފައިވާ ގޮތުގައި އެ ދެމީހުންގެ ހަށިގަނޑު ފިލިޕީންސްއަށް ފޮނުވުމަށް ޓޫރިޒަމް މިނިސްޓްރީން ގާތްގަނޑަކަށް 23،000 ޑޮލަރު ހަރަދުކުރެ އެވެ.\nޓޫރިޒަމް މިނިސްޓްރީން މިހެން ބުނެފައިމިވަނީ އެ ދެ މީހުންގެ ހަށިގަނޑު ފިލިޕީންސްއަށް ގެންދިޔުމުގެ ހުރިހާ ހަރަދެއް އެ ގައުމުގެ ސަރުކާރުން ކުރާނެ ކަމަށް އެ ގައުމުގެ ފޮރިން މިނިސްޓްރީން މީޑިއާއަށް މައުލޫމާތު ދީފައިވަނިކޮށެވެ. ފޮރިން މިނިސްޓްރީން އެހެން ބުނީ އާއިލާއިން އެކަމަށް ފަންޑް ހޯދަމުން ދަނިކޮށެވެ. އެކަމަށް ސޯޝަލް މީޑިއާގައި ވެސް އެ ދެމީހުންގެ އާއިލާއިން ކެމްޕެއިނެއް ކުރިއަށް ގެންދިޔަ އެވެ.\nމޯލްޑިވްސް ޕޮލިސް ސާވިސް ފިލިޕީންސް މަރު + މިނިސްޓްރީ އޮފް ޓޫރިޒަމް


Heyonuvaane park thah fundu fundu nukohlaa!\nޕާކުތައް ހަލާކު ނުކުރޭ، ހެޔޮނުވާނެ!\nމީގެކުރިން މާލޭގެ ހާލަތު އޮތް ގޮތައް ބަލައި އިރު ގިނަ ބަޔަކު އުޅެން ޖެހެނީ ކުދި ކޮންކްރީޓު ގޮޅިތަކުގައެވެ. ބޭރަށް ނިކުމެލާނަމޭވެސް ހިތައް އަރުވުމަކީވެސް ބޮލުގަ ރިހުމަކަށް ވެއެވެ. ސައިކަލުގެ ބޯދުންގަނޑުން ޖައްވު ފުސްކޮށްލާފައިވާ އިރު މެދުނުކެނޑި އެއް އަޑަކަށް އިވެނީ އެކި އުޅަނދުތަކުގެ އިންޖީނުތަކުގެ އަޑެވެ. އަދި އެނުތަނަވަސްކަމުން ދުރުވާން އަޅައިފައި ހުންނަ ހަމައެކަނި ބީޗަށް ޖެހިލައި އިރު އެތަންވެސް މަސްމާރުކޭޓަކާއި އެއްވަރު ވާނެ އެވެ. ވާނީވެސް މިހެން ނޫންތޯއެވެ. ކުދި ގޮޅިތަކުން ނިކުމެ ބޯ ހަމަޖައްސާލާނެ ރަނގަޅު ތަނަކަށް އޮންނަނީ ވެސް ހަމައެކަނި އެ ބީޗެވެ.\nހާލަތު މިފަދަ ގޮތަކަށް އޮއްވައި މި ސަރުކާރު އައިފަހުން ދުވަހަކުން ދުވަހެއް ދިޔައީ އުންމީދުގެ ހުޅުކޮޅެގެ ރޯވަމުންނެވެ. ތޮއްޖެހުމުގެ މައްސަލައަށް ހައްލެއް ގެންނަށް ވަޑައިގެން ރައީސް އެކަން އަމަލީ ގޮތުން ދައްކައި ތަނެވެ. އަނެއްހެން ބުނާނަމަ ބިޔަ ކޮންކްރީޓު ޖަންގަލިން ބޭކާރު ގަސްތައް ނަގައި، ނޭވައި ލެވޭނެ ބަގީޗާތައް ގިނަ ކުރަން ފެށިއެވެ. ހަމަ ރައްޔިތުންގެ ހިންހަމަޖެހުމަށެވެ. އާޓިފިޝަލް ބީޗައް އެންމެން ގޮސް ތޮއްޖެހުމުގެ ބަދަލުގައި މާފަންނު ކޮޅުގައިވެސް އެއަށްވެރެއް ބޮޑު ބީޗެއް އެޅިއެވެ. އަދި މާލޭ އެކި ސަރަހައްދުގައި ޕާކާއި މައިޒާންތަކުން ދިވެހިން މޫނުމައްޗައް ހިނިތުންވުން ގެނެސްދިނެވެ. ކުރިން ބޭރަށް ނުނިކުންނަށް އަޒުމު ކަނޑައަޅައިގެން ތިބޭ މުސްކުޅިންވެސް މިހާރު ގޭތެރެއަށް ވަންނަ ހިތެއް ނުވެއެވެ. އެހެން ކަމުން "މާލެ ކުރިން އޮތީ ތޮއްޖެހިފައޭ" ބުނުމުން ދޮގަކަށް ނުވާނެ އެވެ.\nކޮންމެއަކަސް މިއީ ރައްޔިތުން ބޭނުންވާ ތަރައްގީ އެކެވެ. ތަރައްގީއޭ ބުނުމުން އެއީ ބޮޑެތި އިމާރާތްތަކާއި މޮޅެތި އުޅަނދުތަކެއް ހުރުމެއް ނޫނެވެ. ގައުމެއް ކުރިޔަށް ދިޔުމަށް އިޖްތިމާއީ ކުރިއެރުމަކީ އެންމެ މުހިންމު އެއްކަމެވެ. އެ އިޖްތިމާއީ ކުރިއެރުން މިހާރު ލޮލުން ފެނި އަތުން ހިފެއެވެ. އެހެންވީމައި ސުވާލަކީ ފަރުދީ ޒިންމައި ކޮބައިތޯއެވެ. ހިން ހަމަޖައްސާލަން ހަމައެކަނި މައިޒާންތަކެއް ހުރުމުން ނިމުނީތޯއެވެ. އޭގެން ފައިދާވާނީ އަހަރުމެންނަށް ކަން ދަނެގެން އެ ބަލަހައްޓަންވެސް ޖެހޭނީ ހަމަ އަހަރުންނެވެ!\nނަމަވެސް ވޭތުވެދިޔަ ދުވަސްތަކުގައި ފެނުނީ މިޔައި މުޅިން އެއާ ހިލާފު ކަންތަކެކެވެ. ބައެއްގެ ފަރުވާ ކުޑަކަމުން، ތުއްތު ކުދިންގެ ލޯބި ހިނިތުންވުންތަކާއި އާއިލީ ގުޅުންތައް ބަދަހި ކުރުމަށް ހަދައިފަވާ މައިޒާންތަކައް ގެއްލުންވީތަނެވެ. އެއްފަހަރަކުއެއް ނޫނެވެ. ސުނާމީ ބިނާ މައިޒާންއަށް ދެ ފަހަރުގެ މަތިން ދޯންޏެއް އަރައިފަވާ އިރު އިއްޔެ ރޭ ވަނީ ރައިވެރިބޭ މައިޒާނުގެ ފެންސުތަކަށް ވެހިކަލްއެއް އަރުވާލައި ފުންޑު ކޮށްލާފައެވެ.\nހައުސިން މިނިސްޓަރު ޑރ. މުހައްމަދު މުއިއްޒު "އަވަސް" އަށް ދެއްވި އިންޓަވިއުއެއްގައި ވިދާޅުވީ ރައްޔިތުންގެ ލާބަޔާއި މަންފާއަށް މިފަދަ މަޝްރޫއުރައް ހިންގަމުންދާއިރު އެފަދަ ހާދިސާތައް ވިޔަނުދިޔުމަކީ ކޮންމެ މީހެއްގެވެސް ޒިންމާއެއް ކަމަށެވެ.\n"އޮޅިގެން މީހަކަށް ކަމެއް ވެދާނެ. ނަމަވެސް ގަސްތުގައި މިކަން ކުރަންޏާ އެއީ ވަރަށް ދެރަ ކަމެއް. އަޅުގަނޑަށް ގަބޫލު ކުރެވޭ ގޮތުގައި ކޮންމެ މީހެއްގެވެސް އިޖްތިމާއީ ޒިންމާއެއް އޮންނާނެ އެތަންތަން ރަނގަޅަށް ބަލަހައްޓަން. އެންމެނަކީ މުޖުތަމައުގެ ފަރުދުން. ކޮންމެ ތަނަކީވެސް އެމީހެއްގެ އަމިއްލަ ތަނެއް. އެހެންވެ މުޖުތަމައުއަށް ފައިދާ ވާގޮތައް އަމަލުވެސް ބަހައްޓަން ޖެހޭނީ،" މިނިސްޓަރު ވިދާޅުވި އެވެ.\nމިއީ ރައްޔިތުން ގަބޫލު ކުރާނެ ކަންތައް ހެއްޔެވެ. އާއެކެވެ. މީހަކަށް ކުށެއް ކުރެވިދާނެއެވެ. ނަމަވެސް ކުޑަކުދިންތަކެއް އުޅޭ ތަނެއްގެ ކައިރިން މިއުޅަނދުތައް ދާއިރު އެކްސިޑެންޓު ހިނގި ގަޑީ އެތަނުގައި ތުއްތު ކުއްޖަކު ހުރި ނަމަ ކިހިނެތް ވާނެ ހެއްޔެވެ. މިއަދު އެތަނަށް ގެއްލުން ވިޔަސް މާދަމާވާނީ ކިހިނެތްތޯ ބަލައިގެން ވިސްނަން ޖެހެއެވެ. ފަރުވާ ބަހައްޓައިގެން ހަމަ ރައްޔިތުންގެ ފައިދާއަށް ހަދައިފަވާ ތަންތަނަށް ފަރުވާ ބަހައްޓައިށެވެ!\nފަރުވާކުޑައީތަ ބަޔަކު ގަސްތުގައި ކުރަނީތަ؟\nމިއީވެސް އުފެދޭ ބޮޑު ސުވާލެކެވެ. އެއީ އިޖްތިމާއީ ކުރިއެރުމަށް ރައްޔިތުންގެ ލާބަޔަށް ޕާކުތައް އެޅުމުން ސިޔާސީ ބޭނުމަށް އެތަން ހަލާކުކޮށް މީހުނަށް އެތަން ބޭނުން ނުކުރެވޭ ވަރު ކުރާ ހިއްވާބައެއްވެސް އުޅެއެވެ. އެކަން ފުރަތަމަ ފެންމަތިވީ ގިނަ ބަޔަކަށް މިހާރު އެންމެ ކަމުދާ ރަސްފަންނު ބީޗު ހުޅުވުމާއި އެކު އެންމެންގެ ހޯތައް އެތަނަށް ގެއްލިފައިވަނިކޮށް ވެސްޓު ޕާކު ކައިރިން ބާލައިފަ އޮތް ނަޖިސް ހޮޅިއެއް ފަޅައިން ދިޔަ ހިސާބުންނެވެ. އެކަން އެހެން ދިމާވުމުން ބީޗުގެ ސާފުތާހިރު ކަމަށް މީހުންގެ ހިތުގައި ޝައްކު އުފެދުނެވެ. އަދި ބީޗު ބަނދުކޮށް އެތަށް ސަތޭކަ ބައެއްގެ ހައްގުތަކެއް އުނިވެގެން ދިޔައެވެ. ކަން މިހެން އޮއްވައި ހައުސިން މިނިސްޓްރީ އިން ބުނީ މިހާތަނަށް ބެލިބެލުމުން ބަޔަކު އެ ނަޖިސް ހޮޅި ގަސްތުގައި ފަޅައިލިކަން އެނގިފައިވާ ކަމަށެވެ. މިއީ ދެރަކަމެއް ނޫންތޯއެވެ.\nދާދިފަހުން ހިނގި ދެ ހާދިސާއާ މެދު ފުންކޮށް ވިސްނިޔަސް ސުވާލު އުފެދޭ ކަންކަން ހުރެއެވެ. އެއީ ސުނާމީ ބިނާ މައިޒާންއަށް ދެ ދުވަހެއްގައި ފެރީއެއް އަރައި ގެއްލުންވި ހާދިސާއެވެ. އެސަރަހައްދުގައި ޒަމާނުއްސުރެއް ވިލިނގއްޔަށް ދާ ފެރީތައް ދަތުރު ކުރެއެވެ. ނަމަވެސް މީންދުވަހަކު ކުރިން އިންނަ ތިން ރުއް ޕާކަށް ފެރީއެއް އެރި ހާދިސާއެއް އަޑެއް ނާހަމެވެ. ނަމަވެސް އެތަނުގައި ސުނާމީ ބިނާ އެޅުމުން ދެން ކުއްލިއަކަށް އެތަނަށް ފެރީ އަރައި ގެއްލުންތަކެއް ވިއެވެ. ގައުމު ކުރިޔަށްވުރެއް މިހާރު އެތަން ރޭގަނޑު އަލިވެސް ވާނެ ނޫންތޯއެވެ. އަދި މި ނިިމުނީކީ ނޫނެވެ. ފުރަތަމަ އެކްސިޑެންޓު ހިނގި އިރު ފެރީ ދުއްވަން އިނީ މަސްތުވެފައިވާ ހާލުގައި އިން މީހެކެވެ. ބަޔަކު ގަސްތުގައި ކުރިކަމެއް ކަމަށް އުފެދޭ ޝައްކުތައް ގިނަ ވެއެވެ.


vnews - Idhikolhu Party thakuge beyfulhunge gaikolhah kalhutheyojehi massala dhanee balamun: Fuluhun\nއިދިކޮޅު ޕާޓީތަކުގެ ބޭފުޅުންގެ ގައިކޮޅަށް ކަޅުތެޔޮޖެހި މައްސަލަދަނީ ބަލަމުން: ފުލުހުން\nކޯލިޝަންގެ ރިޔާސީ ކެންޑިޑޭޓް އިބުރާހިމް މުހައްމަދު ޞާލިހަށް ހަމަލާދިނުމަށް މަސައްކަތް ކުރި މީހާ ހިފަހައްޓައި ދުރަށް ޖެއްސުމަށް ޕްރައިވެޓް ސެކިއުރިޓީގާޑުން މަސައްކަތްކުރަނީ_\nގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓު އިބުރާހިމް މުހައްމަދު ޞާލިޙުގެ ކެމްޕޭނަށް ހުރަސް އެޅުމަށް އިއްޔެ ހުޅުމާލޭގައި ބަޔަކު ހަމަނުޖެހުން އުފައްްދައި ކަޅުތެޔޮޖެހި މައްސަލަ ބަލަމުންދާކަމުގައި ފުލުހުންގެ އިދާރާއިން ބުނެފިއެވެ.\nފުލުހުންގެ މީޑިއާ އޮފިސަރު ވިދާޅުވީ، ރިޔާސީ ކެންޑިޑޭޓު އިބުރާހިމް މުހައްމަދު ޞާލިޙް ކެމްޕޭނަށް އިއްޔެ ހުޅުމާލެއަށް ވަޑައިގެންނެވުުމުން، ހުރަސް އަޅައި އަދި ހަމަނުޖެހުން އުފައްދައި ކަޅުތެޔޮ ޖެހި މައްސަލަ ފުލުހުން ވަރަށް އިސްކަމެއްދީގެން ބަލަމުން ގެންދާކަމަށެވެ. އަދި މައްސަލަ ބަލަމުންދާކަމަށް ބުނުން ފިޔަވައި އިތުރު މައުލޫމާތެއް މިވަގުތަށް ދެވެން ނެތްކަމުގައިވެސް އޭނާ ވިދާޅުވިއެވެ.\nއެހެން ކަމުން މިމައްސަލަ އާއި ގުޅިގެން މިހާތަނަށް އެއްވެސް މީހަކު ހައްޔަރު ކުރިކަމެއް ނުވަތަ މީހަކާއި ސުވާލުކުރި ކަމެއްވެސް އެނގިފައެއް ނުވެއެވެ.\nއިބޫގެ ކެޕްމޭނު ހަރަކާތަށް ހުރަސް އަޅައި މާރާމާރީ ހިންގުމަށް ފާޅުގައި މީހަކު މަސައްކަތް ކުރި ނަމަވެސް އޭނާ ހައްޔަރުކޮށްފައެއް ނުވެއެވެ. އަދި އޭނާ އާއި ސުވާލު ކުރިކަންވެސް އެނގިފައި ނުވާއިރު، ކެމެރާތަކުގެ ކުރިމަތީގައި އޭނާ އިބޫއަށް ހަަމަލާދޭން މަސައްކަތް ކުރި އިރު އެމަންޒަރުތައް ސޯޝަލްމީޑިއާގައިވެސް ދަނީ ދައުރުވަމުންނެވެ.\nމީގެ ކުރިން މީހަކު އޭނާގެ ގެއަށް ކެމްޕޭނަށް ރައީސް ޔާމީން ވަޑައިގެންފިނަމަ ބޮލުގައި ޓަކިޖަހާނެ ކަމަށް ސޯޝަލް މީޑިއާގައި ބުނުމާއި އެކު ފުލުހުން ވަނީ ކޯޓު އަމުރެއް ހޯދައިގެން އެކަމާއި ގުޅުހުން ހުރިތަކެއްޗާއި ތަންތަން ފާސްކޮށް އޭނާ އާއި ސުވާލުކޮށްފައެވެ.\nއިބޫގެ ކެމްޕޭނަށް ހުޅުމާލޭގައި އުޅުއްވަނިކޮށް މީހަކު އިބޫގެ ގަޔަށް އަތްލައި މާރާމާރީ ހިންގުމަށް ފުރަތަމަ މަސައްކަތް ކުރީ ހުޅުމާލެ ސެންޓްރަލް ޕާކުގެ ކައިރިންނެވެ. އަދި ދެވަނަ ފަހަރަށް ހަމަލާދިނުމަށް މަސައްކަތްކުރީ ހުޅުމާލެ ޗައިނާ ފްލެޓްތައް ކައިރިންނެވެ.\nއިބޫ އާއި އެކު ހުޅުމާލޭގައި ހަރަކާތްތެރިވި ކެމްޕޭން ޓީމުގެ ގަޔަށް ކަޅުތެޔޮ ޖަހާފައި އޭގެ ފަހުން ކޮރަލްވިލް4ފްލެޓް ކައިރިންނެވެ.\nއިއްޔެ ހިނގާދިޔަ އެހަމަނުޖެހުންތަކާއި ގުޅިގެން އިބޫއަށް ރައްކާތެރިކަށް ފޯރުކޮށް ދިނުމަށް ގުޅިފައިވާ ޕާޓީތަކުގެ ލީޑަރުން ވަނީ ފުލުހުންނާއި ސިފައިންނަށް ގޮވާލައްވާފައެވެ.


ކޮންމެ ނަމާދަކަށްފަހު ކުރިސި އަދި އިޚްލާސް، ފަލަޤް އަދި ނާސި ސޫރަތް ކިޔުމަކީ ސުންނަތުން ސާބިތުވާ ކަމެއްތޯ؟ - Albayaan\n16 April 2020 البَيَان ހައްޖު, ހަދީޘް, ޚަބަރު, ނަންފުޅުތަކާއި އިސްމަފުޅުތައް, ނަމާދު, ރޯދަ, އަޚްލާޤް, އަޤީދާ, އާއިލާ, އިޖްތިމާޢީ, އުޚްތުން, މަންހަޖު, މަރުވުމަށްފަހު, ފިރުޤާތައް, ތަޥްޙީދު, ސަދަޤާތް, ޒަކާތް 0\nނަމާދަށްފަހުގައި ކިޔާ ޛިކުރު ތަކާއި މެދުގައި ބުނަމެވެ.\nސުވާލުގައި ބަޔާންކޮށްފައިވާ އާޔަތުލް-ކުރްސި އަދި އިޚްލާޞް ޢާއި މުޢައްވިޛާތް ކިޔުމަށް ބަޔާންވެގެންވާ ދަލީލުތައް ބަޔާންކުރަމެވެ.\nފުރަތަމައީ : ކޮންމެ ފަރުޟު ނަމާދެއް ކުރުމަށްފަހު އާޔަތުލް ކުރްސިޔުން ޘާބިތުވެެންވުމުގެ މައްޗަށް ޛިކުރު ކުރާ ނުކުތާ އެވެ.\nޙަދީޘް ކުރެއްވި އެވެ.\n(مَن قرأَ آيةَ الكرسيِّ في دُبرِ كلِّ صلاةٍ مَكتوبةٍ لم يمنعْهُ مِن دخولِ الجنَّةِ إلَّا أن يموتَ)\n”ކޮންމެ ފަރުޟު ނަމާދެއްގެ ފަހުގައި آيةَ الكرسي ކިޔަވާމީހާ، މަރުވުން މެނުވީ އެހެން އެއްޗެއް އޭނާ ސުވަރުގެ ވަނުން މަނާނުކުރެ އެވެ.“\nމިއީ މި މަޢުޟޫގައި ވަރަށް ސާފުކަންބޮޑު ޙަދީޘެކެވެ. އޮޅުމެއް ނެތް ގޮތުގައި މާނަ ވަރަށް ޞަރީޙަ ޙަދީޘެކެވެ. ވުމުން އާޔަތުލް ކުރްސީ ކޮންމެ ނަމާދެއްގެ ފަހުގައި ކިޔުން ސުންނަތްވެގެންވެ އެވެ. އެކަމުގައި ޝައްކެތްވެސް ނެތެވެ. އަދި ކިޔެއްތަ! އެއީ އެމީހަކު ސުވަރުގެ ވަންނާބެ ސަބަބެއް ކަމުގައިވުމެވެ. މި މައުޟޫގައި ސަޢުދީ ޢަރަބިއްޔާގެ ކުރީގެ މުފްތީ އައް-އިމާމް عبد العزيز بن باز -رحمه الله- ވިދާޅުވެފައިވެ އެވެ.\n“ފަރުޟު ކޮންމެ ނަމާދެއްގެ ފަހުގައި آية الكرسي ކިޔެވުމަކީ ސުވަރުގެ ވަދެވޭނެ ސަބަބުތަކުގެ ތެރެއިން ސަބަބެއް ކަމުގައިވެ އެވެ. ފަހެ، ނަމާދަށް ފަހު ކިޔެވުން މުސްތަޙައްބުވެގެންވެ އެވެ. އަދި ނަމާދަށްފަހު ކިޔެވުމަށްއޮތް ޛިކުރުތަކަށްފަހު آية الكرسي އޭނާގެ ނަފްސަށް (އެއްވެސް މީހަކަށް އަޑު ނީވޭ ގޮތަށް) ކިޔަވާނީ އެވެ. މިއީ މުޞްތަޙައްބުވެގެންވާ ގޮތެވެ. އަދި މިކަމަށް ގިނަގުނަ ޙަދީޘް ވާރިދުވެގެންވެ އެވެ. ގިނަ ރިވާޔަތްތަކުން ވާރިދުވެފައިވާ ޙަދީޘްތައް ޖަމަޢަކުރުމުން ޙަދީޘް ޙަސަން ދަރަޖައިގައިވެ އެވެ.\nޕީޑީއެފް ޑައުންލޯޑް ކުރެއްވުމަށް


މާބަނޑު ދުވަސްވަރު ބޭނުންކުރުން ރަގަޅީ ކޮންކަހަލަ ކާނާއެއް؟ - ވިކިޕީޑިއާ\nމާބަނޑު ދުވަސްވަރު ބޭނުންކުރުން ރަގަޅީ ކޮންކަހަލަ ކާނާއެއް؟\nThis 1992 food pyramid diagram can still be found on much of the food packaging in the United States\nބަނޑުގައި އުފެދެމުން އަންނަ ކުޑަދަރިފުޅަށް ކާނާ ފޯރުކޮށްދެނީ މައިމީހާގެ ހަށިގަނޑުންނެވެ.އެހެންކަމުން މާބަނޑުދުވަސްވރު މައިމީހާ ރަގަޅު ހަށިގަނޑަށް ފައިދާހުރި ކާނާ ބޭނުންކުރަން ޖެހެއެވެ. ކާނާ ބޭނުންކުރުމުގައި ބަލަންޖެހޭނީ އަބަދުވެސް ހަށިގަނޑަށް ފައިދާހުރި ކާނާ ކެއުމަށެވެ. ބައެއްމީހުންނަށް ހީވެފައި އޮންނަނީ ބަނޑުގައި ދަރިފުޅު އަށަގަންނަށް ފެށުމުން މައިމީހާ ދެމީހުންނަށް ވާވަރަށް ކާން ޖެހޭނެ ކަމަށެވެ. ނަމަވެސް މިގޮތަށް ގިނައިން ކެއުމަކީ މުހިއްމު ކަމެއްްނޫނެވެ. އޭގެ ބަދަލުގައި އަހައްމިއްޔަތުކަމެއް ދޭންވީ ހަށިގަނޑަށް ބޭނުންތެރި ހުރިހާބާވަތެއް ހިމެނޭ ކާނާ ކެއުމެވެ. މާބަނޑު އަންހެނާގެ ކާނާގައި އަންނަނިވި ބާވަތްތައް ހިމެނުން މުހިއްމެވެ.\n1 ރަގަޅު ކާނާގެ ބާވަތްތައް\n1.1 (ހ) ކާބޯހައިޑްރޭޓްސް\n1.2 (ށ) ޕްރޮޓީންސް\n1.3 (ނ) ފެޓްސް ނުވަތަ ސަރުބީ\n1.4 (ރ) މޭވާއާއި، ތަރުކާރީ\n1.5 (ބ) ކިރާއި،ކިރު އެކުލެވޭ ބާވަތްތައް ( ކިރު،ޔޯގަޓް،ޗީޒް)\n2 (ޅ) ވިޓަމިން\n2.1 ވިޓަމިން އޭ\n2.2 ވިޓަމިން ބީ\n2.3 ފޮލިކް އެސިޑް\n2.4 ވިޓަމިން ސީ\n2.5 ވިޓަމިން ޑީ\n2.6 ވިޓަމިން އީ\n3 (ކ) މައުދަންތައް\n3.10 ފުލޮރައިޑް، ކްރޯމިއަމް، މެންގަނީޒް\nރަގަޅު ކާނާގެ ބާވަތްތައް[އުނިއިތުރު ގެންނަވާ]\nމާބަނޑު ދުވަސްވަރު މައިމީހާ ބޭނުންކުރާ ކާނާއަކީ ބަނޑުގައިވާ ކުޑަދަރިފުޅު ހެދިބޮޑުވުމުގެ ބިންގަލެވެ. އެހެން ކަމުން މައިމީހާ ބޭނުންކުރާ ކާނާގައި އަބަދުވެސް ހަށިގަނޑަށް ފައިދާހުރި ތަފާތު ބާވަތްތަކުގެ ކާނާ ހިމަނަން ޖެހެއެވެ. މާބަނޑުއަންހެނާ ނުވަތަ ގާތުންކިރުދޭ އަންހެނާ ދުވާލަކު މަދުވެގެންް3ފަހަރު ކިރު،ޔޯގަޓް ނުވަތަ ޗީޒްފަދަ އެއްޗެއް ބޭނުންކުރަން ޖެހެއެވެ. މީގެ އިތުރުން ޕާން، ސެރެލްސް، އެއްގަމުމަހާއި، އެއްގަމު މަހުގެ އުފެއްދުންތައް ،މޭވާއާއި ތަރުކާރީ އަބަދުވެސް ކާނާގައި ހިމެނުމަކީ މުހިއްމު ކަމެކެވެ. ދުވާލަކު މަދުވެގެން3ފަހަރު ކާން އާދަކުރާށެވެ. ނަމަވެސް މޭނުބައިކުރާގޮތް ހުންނަނަމަ އެއްފަހަރާއި މާގިނައިން ކެއުމުގެ ބަދަލުގައި ލުއިކޮށް 6ފަހަރު ނުވަތަ 8ފަހަރު ކެއުމަކީ ރަގަޅުކަމެކެވެ.\n(ހ) ކާބޯހައިޑްރޭޓްސް[އުނިއިތުރު ގެންނަވާ]\nކާބޯހައިޑްރޭޓްސް އިން ހަށިގަނޑަށް ބޭނުންވާ ހަކަތައާއި، ދަގަނޑުގެ ބައިި، ބީވިޓަމިން އަދި އެހެނިހެން މައުދަންތައް ފޯރުކޮށްދެއެވެ. ޚާއްޞަކޮށް ކާބޯހައިޑްރޭޓްސްގައި ވިޓަމިންއާއި، ފައިބަރު ވަރަށް މަތީދަރަޖައަކަށް އެކުލެވެއެވެ. ކާބޯހައިޑްރޭޓްސް އެކުލެވޭ ކާނާގެ ބާވަތްތަކުގެ ތެރޭގައި ގޮދަނާއި، ޕާން، ސެރެލްސް،ޕާސްޓާ، އަލުވި، ބިސްކޯދު ނޫޑްލްސް،ހަނޑޫ، އަދި ބައެއްބާވަތުގެ ތަރުކާރީ ފަދަ ތަކެތި ހިމެނެެއެވެ.\n(ށ) ޕްރޮޓީންސް[އުނިއިތުރު ގެންނަވާ]\nދުވާލަކު 3ފަހަރު ޕްރޮޓީން ހިމެނޭ ކާނާ ބޭނުންކުރާށެވެ. ހަށިގަނޑުގައިވާ އެކިއެކި ގުނަވަންތަކާއި، މަސްތަކާއި،އެންޒައިމްތަކާއި، ހޯރމޯންތައް އުފެދުމަށް ޕްރޮޓީން އެހީތެރިވެދެއެވެ. މީގެ އިތުރުން މައިމީހާއާއި، ކުޑަދަރިފުޅުގެ ހަށިގަނޑުގައި ބަލިތަކުން ދިފާއުވުމަށް ބޭނުންވާ ހަށިދަމަނަ(Antibodies) އުފެއްދުމުގައިވެސް ޕްރޮޓީން ދައުރެއް އަދާކުރެއެވެ. ޕްރޮޓީންސްގައި ބީވިޓަމިންއާއި، ދަގަނޑު ވެސް އެކުލެވެއެވެ. ޕްރޮޓީންސް އެކުލެވޭ ކާނާގެ ބާވަތްތަކުގެ ތެރޭގައި ކިރާއި ކިރުއެކުލެވޭ ބާވަތްތައް، އެއްގަމު މަސް، ކަނޑުމަސް، ހިކިބީންސް، ބިސް،ޕީނަޓް ބަޓަރު، ބަދަން ފަދަ ކާނާ ހިމެނެއެވެ.\n(ނ) ފެޓްސް ނުވަތަ ސަރުބީ[އުނިއިތުރު ގެންނަވާ]\nފެޓް ނުވަތަ ސަރުބީ އެކުލެވޭ ކާނާ ހަށިގަނޑަށް ބޭނުންވަނީ ވަރަށް ކުޑަ މިންވަރަކަށެވެ. އެހެންކަމުން މާގިނައިން ފެޓް ހިމެނޭ ކާނާ ބޭނުންކުރުމަކީ ރަގަޅުކަމެއް ނޫނެވެ. ފެޓް ހަށިގަނޑުގައި ހަކަތަ ރައްކާކޮށްދެއެވެ. އެއްގަމުމަހާއި، ކިރާއި، ތަރުކާރީތެޔޮ، ޕީނަޓްބަޓަރާއި، މާޖިރީން ގައި ފެޓްހިމެނެއެވެ.\n(ރ) މޭވާއާއި، ތަރުކާރީ[އުނިއިތުރު ގެންނަވާ]\nދުވާލަކު 3،4،ނުވަތަ 5ފަހަރު އެންމެ މަދުވެގެން ތަރުކާރީ ބޭނުންކުރާށެވެ. ތަރުކާރީ އަކީ ހަށިގަނޑަށް ބޭނުންވާ ވިޓަމިންސްއާއި، އެކިބާވަތުގެ މައުދަންތައް ލިއްބައިދޭ އެއް މަސްދަރެވެ. ފައިބަރު ވެސް މަތީ ދަރަޖައަކަށް ތަރުކާރީގައި ހުރެއެވެ. ބަނޑުހިކުން ފަދަ ކަންކަމުން ސަލާމަތްވުމަށް ތަރުކާރީ ބޭނުންކުރުމަކީ ވަރަށް ފައިދާ ހުރިކަމެކެވެ. ފެހިކަންގަދަ ތަރުކާރީގައި ފައިބަރު، ދަގަނޑު،ވިޓަމިންއޭ، އަދި ފޮލިކް އެސިޑް ހިމެނެއެވެ. ތަރުކާރީ ބޭނުންކުރުމުގެ ކުރިން ރަގަޅަށް ދޮންނާށެވެ. ރޯކޮށް ހުއްޓައިވެސް ބޭނުންކުރެވިދާނެއެވެ. ފެނުގައި އިރުކޮޅެއް ވަންދެން ކެއްކުމަށް ފަހު ބޭނުންކުރުމަކީ ވެސް ހެދިދާނެ ގޮތެކެވެ. ނަމަވެސް ގިނައިރުވަންދެން ތަރުކާރީ ކެއްކުމަކީ ރަގަޅުގޮތެއް ނޫނެވެ. އެހެނީ މިބުނިގޮތަށް ކެއްކުމުން އޭގައި އެކުލެވޭ ވިޓަމިންތަކާއި، މައުދަންތައް ފެނުގެ ތެރެއަށް ބޭރުވެ ގެއްލިގެން ދެއެވެ. ދުވާލަކު 2،3،ނުވަތަ 4ފަަހަރު މޭވާ ބޭނުންކުރާށެވެ. މޭވާގައި މަތީ ދަރަޖައަކަށް ވިޓަމިންއޭ އާއި، ވިޓަމިން ސީ އެކުލެވެއެވެ. ހަމަމިހެން ފައިބަރާއި، ޕޮޓޭޝިއަމް ވެސް މޭވާއިން ހަށިގަނޑަށް ލިއްބައިދެއެވެ. މޭވާ ބޭނުންކުރުމުގެ ކުރިން ރަގަޅަށް ދޮންނާށެވެ. ފައިދާހުރި ގޮތަކީ ރޯކޮށް ހުއްޓައި ބޭނުންކުރުމެވެ. ކާވަގުތު ޖެހުމުގެ ކުރިން ތޮށިމެށުމާއި، ކޮށުމަކީ ރަގަޅު ގޮތެއް ނޫނެވެ.\n(ބ) ކިރާއި،ކިރު އެކުލެވޭ ބާވަތްތައް ( ކިރު،ޔޯގަޓް،ޗީޒް)[އުނިއިތުރު ގެންނަވާ]\nމިގްރޫޕްގައި ހިމެނޭ ކާތަކެތި ދުވާލަކު 4-3ފަހަރާ ދެމެދުގެ މިންވަރަކަށް ބޭނުންކުރާށެވެ. މިބާވަތުގެ ކާނާއިން ހަށިގަނޑަށް ޕްރޮޓީންއާއި، ކެލްސިއަމް، ވިޓަމިން އޭ އާއި، ވިޓަމިން ޑީ ފޯރުކޮށްދެއެވެ. ވިޓަމިން އޭ އަކީ ހަންގަނޑާއި، ލޮލާއި، އިސްތަށިގަނޑުގެ ދިރުމަށް ބޭނުންތެރި މާއްދާއެކެވެ. ވިޓަމިންޑީ އަކީ ކުޑަދަރިފުޅުގެ ހަށިގަނޑަށް ކެލްސިއަމް ދެމުމަށް އެހީވެދޭ މާއްދާއެކެވެ. ކެލްސިއަމް އަކީ ދަތްތަކާއި، ކަށިތައް ހެދިބޮޑުވުމަށް ބޭނުންވާ އަސާސީ މާއްދާއެކެވެ. ހަމަމިހެން ނާރުތަކާއި،މަސްތަކުގެ ވަޒީފާ ފުރިހަމަކުރުމަށް ވަރަށް ބޭނުންތެރި މާއްދާއެކެވެ.\n(ޅ) ވިޓަމިން[އުނިއިތުރު ގެންނަވާ]\nވިޓަމިން އޭ[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ވިޓަމިން އޭ\nކުޑަދަރިފުޅުގެ ހެދިބޮޑުވުމަށް ވިޓަމިން އޭ އަކީ ވަރަށް ބޭނުންތެރި މާއްދާއެކެވެ. ހަންގަޑުން ސަލާމަތުން ބެހެއްޓުމަށާއި، ލޮލުގެ ފެނުން ރަގަޅުކުރުމަށާއި، ކަށިތައް އުފެދުމަށް ވިޓަމިން އޭ ބޭނުންވެއެވެ. ހަމަ މިހެން ވިޓަމިން އޭ އަކީ ވަރަށް ގިނަ ބަލިތަކުން ހަށިގަނޑު ދިފާާޢުކުރުމަށް އެހީވެދޭ އެންޓިއޮކްސިޑެންޓް އެކެވެ. ވިޓަމިން އޭ އެކުލެވޭ ބާވަތްތަކުގެ ތެރޭގައި ކެރެޓާއި، ފަތާއި، ކައްޓަލަ،ބިސް،ފޯރޓިފައިޑް ކިރު،ސްޕިނެޗް، އަދި ބްރޮކޮލީ ހިމެނެއެވެ. ހަމަމިހެން މާބަނޑުވުމުން ނަގާ ޕްރިނޭޓަލް ވިޓަމިންގައިވެސް ވިޓަމިން އޭ އެކުލެވިގެންވެއެވެ. މާބަނޑު ދުވަސްވަރު 800މައިކްރޯގްރާމްގެ ވިޓަމިން އޭ ހަށިގަނޑަށް ބޭނުންވެއެވެ. ވިޓަމިން އޭގެ މިންވަރު ހަށިގަނޑުގައި ގިނަވުމަކީ ބައިގެން ދިއުމާއި، މޭނުބައިކުރުމާއި، ބޮލުގައި ރިހުމާއި،ބޮލުން އިސްތަށިފޭބުމާއި، ފުރަމެޔަށް ގެއްލުން ލިބުމާއި، ކަށިތައް ހަލާކުވުން ފަދަ ކަންތައްތައް ކުރިމަތިކުރުވާ ކަމެކެވެ. ވިޓަމިން އޭ ގެ މައިގަނޑު ދެބާވަތެއް ހުރެއެވެ. އެއީ ބީތާ-ކެރޮޓީން(Beta-carotene)އާއި، ރެޓިނޯލް(Retinol) އެވެ. ރެޓިނާ-އޭ(Retina-A) ހަންގަޑުގައި އުގުޅުމަށް މާބަނޑު ދުވަސްވަރު ބޭނުން ނުކުރާށެވެ. އެހެނީ މިގޮތަށް ބޭނުންކުރުމުން ހަންގަޑުގެ ތެރެއިން ހަށިގަނޑަށް ރެޓިނާ-އޭ ވަދެ ލޭގައި ވިޓަމިން އޭ އެކުލެވޭ މިންވަރު މަތިކުރުވައެވެ.\nވިޓަމިން ބީ[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ވިޓަމިން ބީ\nވިޓަމިންބީ6 ލޭގެ ރަތް ސެލްތައް އުފެދުމަށް އެހީތެރިވެދެެއެވެ. ހަމމިހެން ސިކުޑިއާއި، ނާރުތައް އުފެދި ފުރިހަމަވުމަށާއި، ހަށިގަނޑުގައި ހިގާ މެޓަބޮލިޒަމްގެ މަސައްކަތަށް އެހީތެރިވެދެއެވެ. ދޮންކެޔޮ، އަދި ސެރެލްއަކީ ވިޓަމިންބީ6 ހިމެނޭ ބާވަތްތަކެވެ. ވިޓަމިންބީ6ގެ 0.96މިލިގްރާމް ދުވާލަކު މާބަނޑުއަންހެނާގެ ހަށިގަނޑަށް ބޭނުންވެއެވެ. ލޭގެ ރަތް ސެލްތައް އުފެއްދުމަށާއި، ނާރުތަކުގެ ނިޒާމް ފުރިހަމަކަން މަތީ ބެހެއްޓުމަށް ވިޓަމިންބީ12އަކީ ބޭނުންތެރި މާއްދާއެކެވެ. ވިޓަމިންބީ12 ހިމެނޭ ބާވަތްތަކުގެ ތެރޭގައި އެއްގަމުމަހާއި، ކަނޑުމަސް، އަދި ކިރު ހިމެނެއެވެ. ވިޓަމިންބީ ހިމެނޭ ކާނާގެ އެހެނިހެން ބާވަތްތަކުގެ ތެރޭގައި ޗީޒްއާއި،ގޮދަނާއި، ފެހިފަތާއި، ތަރުކާރީ ހިމެނެއެވެ. މާބަނޑު އަންހެނަކަށް ދުވާލަކު 0.9މިލިގްރާމްގެ ސިއެމިން ބޭނުންވެއެވެ. ސިކުޑި ފުރިހަމަވެ ބޮޑުވުމަށް މިއީ ވަރަށް މުހިއްމު ވިޓަމިނެެކެވެ. ހިތާއި، ނާރުތަކުގެ ނިޒާމްގެ ބައިތައްް އުފެދުމަށް ވެސް މިވިޓަމިން އެހީތެރިވެދެއެވެ. މާބަނޑު އަންހެނަކަށް ދުވާލަކު 1.14މިލިގްރާމްގެ ރައިބޯ ފްލެވިން ބޭނުންވެއެވެ.މިއީ ކުޑަދަރިފުޅުގެ ހަށިގަނޑުގައި މަސްތަކާއި، ކަށިތަކާއި ނާރުތަކުގެ އުފެދި ފުރިހަމަވުމަށް މުހިއްމު މާއްދާއެކެވެ. މައިމީހާގެ ލޮލުގެ ފެނުން ރަގަޅު ކޮށްދީ ހަންގަނޑު ދުޅަހެޔޮކަންމަތީ ބެހެއްޓުމަށް ވެސް އެހީތެރިވެދެއެވެ. ވިޓަމިން ބީ މަދުވުމުން ހޮޑުލެވުން، ދުވަސްނުފުރާ ވިހެއުން، ވިހާއިރު ދަރިފުޅު މަރުވެފައި އޮތުން ފަދަ ކަަންތައް ކުރިމަތިވުމަކީ ވެދާނެކަމެކެވެ.\nފޮލިކް އެސިޑް[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ފޮލިކް އެސިޑް\nމިއީ މާބަނޑު ދުވަސްވަރު ބޭނުންކުރާ ކާނާގައި ހިމަނަންޖެހޭ އެއްމެ މުހިއްމު އެއްމާއްދާއެވެ. ބީވިޓަމިންގެ ތެރޭގައި ހިމެނޭ ފޮލިކް އެސިޑަކީ ކުޑަދަރިފުޅުގެ ސްޕައިނަލް ކޯޑްއާއި، ސިކުނޑިއާއި، އޭގެ ވަށައިގެންވާ ފަށަލަތަކުގައި އުފެދޭ އައިބުތަކުން ސަލާމަތްކޮށް ދިނުމުގައި އެހީތެރިވެދޭ މާއްދާއެކެވެ. ހަމަމިހެން އުފެދުމުގައި ހުންނަ ހިތުގެ ބަލިތަކާއި، އެހެނިހެން އައިބުތަކުން ސަލާމަތްކޮށްދިނުމުގައި ވެސް ފޮލިކް އެސިޑް މުހިއްމު ދައުރެއް އަދާކުރެއެވެ. ބަލިވެއިނުމުގެ ކުރިންނާއި، ބަލިވެއިނުމުގެ ފަހުން ވެސް ފުރަތަމަ 3މަހުގެ ތެރޭގައި 400މައިކްރޯގްރާމްގެ ފޮލިކް އެސިޑް ކޮންމެ ދުވަހަކު ނަގާނަމަ މިފަދަ އައިބުތައް ކުރިމަތިވުން ކުޑަކޮށްދެއެވެ. ހަމަމިހެން ދަރިފުޅުގެ ބަރުދަން ލުއިވުމާއި، ވިހާއިރު ދަރިފުޅު މަރުވެފައި އޮތުން، އަދި ބައިގެން ދިއުން ފަދަ ކަންތައްތައް ކުރިމަތިވުމަކީ ވެސް ގާތްކަމެކެވެ. އާންމުގޮތެއްގައި މާބަނޑު ދުވަސްވަރު ފޮލިކް އެސިޑް ސަޕްލިމެންޓްސް ބޭނުންކުރުމަށް ޑޮކްޓަރުން ލަފާދެއެވެ. ފޮލިކް އެސިޑް އެކުލެވޭ ކާނާގެ ބާވަތްތަކުގެ ތެރޭގައި ސްޕިނެޗް ފަދަ ފަތްޕިލާވެލީގެ ބާވަތްތަކާއި، ތަރުކާރީ، ބީންސް، ހުތްމޭވާ،ޕާން،ފުށް،ހަނޑޫ،ޕާސްޓާ،ފަޅޯ،ގެރިމޭ،ކުކުޅު،ކުކުޅުބިހުގެ ގޮބޮޅި ހިމެނެއެވެ.\nވިޓަމިން ސީ[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ވިޓަމިން ސީ\nމިއީ ކޮލެޖަން(Collagen)ކިޔާ ޕްރޮޓީންއެއް އުފެދުމަށް ބޭނުންވާ އަސާސީ އެއްމާދާއެވެ. ކޮލެޖަން އަކީ ހަންގަޑާއި،ދަތްތަކާއި،ކަށިތަކާއި، ހިރުގަނޑާއި، ދިފާއުކުރުމުގެ ނިޒާމު ސަލާމަތުން ބެހެއްޓުމަށް އެހީވެދޭ ޕްރޮޓީން އެކެވެ. އެހެން ކަމުން މާބަނޑު ދުވަސްވަރު މައިމީހާއާއި، ކުޑަދަރިފުޅުގެ ހިރުގަނޑާއި އެހެނިހެން ޓިޝޫތައް ސަލާމަތުން ބެހެއްޓުމަށް ވިޓަމިންސީ އެހީތެރިވެދެއެވެ. ހަމަމިއާއެކު ބަލިތަކުން ރައްކާތެރިވުމަށާއި، ހަށިގަނޑަށް ދަގަނޑު ދަމައިގަތުމަށް ވެސް އެހީތެރެވެދެއެވެ. ދަތްތަކާއި ކަށިތަކުގެ ދިރުމަށް ވެސް ވިޓަމިންސީ ބޭނުންވެއެވެ. ވިޓަމިންސީ އެކުލެވޭ މޭވޭއާއި، ތަރުކާރީގެ ބާވަތްތަކުގެ ތެރޭގައި ސްޓޯބެރީ،ކަރާ، އޮރެންޖް،ފަޅޯ،ޓޮމާޓޯ، މިރުސް، ކެބެޖް،ކައްޓަލަ،އޮރެންޖް ޖޫސް،އަދި ބްރޮކޮލީ ހިމެނެއެވެ. މާބަނޑުދުވަސްވަރު 60މިލިގްރާމްގެ ވިޓަމިންސީ ބޭނުންވެއެވެ.\nވިޓަމިން ޑީ[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ވިޓަމިން ޑީ\nދަތްތަކާއި، ކަށިތަކުގެ ދުޅަހެޔޮކަމަށް ވިޓަމިން ޑީ ބޭނުންވެއެވެ. ހަމަމިހެން ކެލްސިއަމް ހަށިގަނޑަށް ދެމުމަށް ވެސް އެހީތެރިވެދެއެވެ. ދިޔާކިރު، ޔޯގަޓް، ޗީޒް، ޕާން، ސެރެލްސްގައި ގިނައަދަދަކަށް ވިޓަމިން ޑީ އެކުލެވެއެވެ. މާބަނޑު އަންހެނާގެ ހަށިގަނޑަށް ދުވާލަކު މައިކްރޯގްރާމްގެ ވިޓަމިންޑީ ބޭނުންވެއެވެ. އާންމުގޮތެއްގައި އިރުގެ އަލި ހަންގަޑަށް އެޅުމުން ވިޓަމިންޑީ ހަށިގަނޑުގައި އުފައްދައިދެއެވެ.\nވިޓަމިން އީ[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ވިޓަމިން އީ\nދުވާލަކު 2މިލިގްރާމްގެ ވިޓަމިންއީ ހަށިގަނޑަށް ބޭނުންވެއެވެ. ނާރުތަކާއި ގުޅޭ ނިޒާމްގެ ބައިތައް އުފެދި ބޮޑުވުމަށް މިއީ ބޭނުންތެރި މާއްދާއެކެވެ. ބަލިވެއިންނަތާ ކުރީކޮޅު ކުޑަދަރިފުޅުގެ ހަށިގަނޑުގެ ސެލްތަކާއި ޓިޝޫތައް އަަދި ފުއްޕާމޭ އުފެދިބޮޑުވުމަށް މިއީ ވަރަށް މުހިއްމު މާއްދާއެކެވެ. ވިޓަމިންއީ އެކުލެވޭ ކާނާގެ ބާވަތްތަކުގެ ތެރޭގައި ގޮދަން، ފެހިފަތް، ތަރުކާރީ، ބަދަން، އަދި ތަރުކާރީ ތެޔޮ ހިމެނެއެވެ. ވިޓަމިންއީ ގިނަވުމުން ވަރުބަލިވުން، ބޮލުގައި ރިހުން، މަސްތަކުގެ ބާރު ދެރަވުން، ލޮލުގެ ފެނުން ކޮށިވުން ފަދަ މައްސަލަތައް ކުރިމަތި ކުރުވައެވެ.\n(ކ) މައުދަންތައް[އުނިއިތުރު ގެންނަވާ]\nމި މައުޟޫޢާ ގުޅޭ ޚާއްޞަ މަޒުމޫނު: ދަގަނޑު\nހަށިގަނޑުގެ އެކިއެކި ބައިތަކަށް އޮކްސިޖަން ފޯރުކޮށްދިނުމަށް ބޭނުންވާ މާއްދާއެއް ކަމުގައިވާ ހިމަގްލޯބިން(Hemoglobin) އުފައްދަނީ ދަގަނޑުންނެވެ. ކަށިތަކާއި، ދަތްތައް ހެދިބޮޑުވުމަށް ވެސް ދަނގަޑު އެހީތެރިވެދެއެވެ. ދަގަނޑު މަދުވެއްޖެނަމަ ލޭމަދުވުމުގެ މައްސަލަ ކުރިމަތިވުމަކީ އެކަށީގެންވާ ކަމެކެވެ. ބައެއް މީހުންނަށް ލޭމަދުވުމުގެ އަލާމާތްތައް ނުފެނިދާނެއެވެ. ނަމަވެސް އަނެއްބައިމީހުންނަށް ލޭމަދުވުމުގެ ސަބަބުން އާދަޔާޚިލާފަށް ވަރުބަލިކަން އިހްސާސްވާގޮތް ވެއެވެ. ލޭމަދުވުމުގެ މައްސަލަ ކުރިމަތިވެއްޖެނަމަ ދުވާލަކު 1ނުވަތަ 2ފަހަރު އަޔަން ސަޕްލިމެންޓްސް(ދަގަނޑު) ބޭނުންކުރެވިދާނެއެވެ. ހަމަމިއާއެކު ދަގަނޑު ހިމެނޭ ބާވަތްތައް ކެއުމުގައި ބޭނުންކުރެވިދާނެއެވެ. ދުވާލަކު 30މިލިގްރާމްގެ ދަގަނޑު މާބަނޑު އަންހެނާގެ ހަށިގަނޑަށް ބޭނުންވެއެވެ. ދަގަނޑު އެކުލެވޭ ބާވަތްތަކުގެ ތެރޭގައި އަލުވި، ހިކިމޭބިސްކަދުރު، ފެހިކަންގަދަ ތަރުކާރީ، އެއްގަމު މަހުގެ ބާވަތްތައް، އަޔަން ފޯޓިފައިޑް ސެރެލްސް ހިމެނެއެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ކެލްސިއަމް\nމާބަނޑު އަންހެނާ ދުވާލަކު 7މިލިގްރާމްގެ ޒިންކް ބޭނުންވެއެވެ. ކުޑަދަރިފުޅުގެ ހަށިގަނޑުގެ ގުނަވަންތަކާއި ނާރުތަކާއި، ހިތާއި ލޭހޮޅި އެކުލެވޭ ނިޒާމް އުފެދި ފުރިހަމަވުމަށް އެހީތެރިވެއެވެ. ޒިންކް އެކުލެވޭ ކާނާގެ ތެރޭގައި ގެރިމަހާއި ކަނޑުމަސް ހިމެނެއެވެ.\nމާބަނޑު އަންހެނަކަށް ދުވާލަކު 1.2މިލިގްރާމްގެ ކޮޕަރ ބޭނުންވެއެވެ. ހިތާއި، ލޭހޮޅިތަކާއި، ނާރުތަކާއި، ކަށިތައް އުފެދި ފުރިހަމަވުމުގައި ކޮޕަރ އޭގެ ދައުރު އަދާކުރެއެވެ. ކޮޕަރ އެކުލެވޭ ކާނާގެ ބާވަތްތަކުގެ ތެރޭގައި އަނބު، ބީންސް، އަދި ލެންޓިލްސް ހިމެނެއެވެ.\nމި މައުޟޫޢާ ގުޅޭ ޚާއްޞަ މަޒުމޫނު: ޕަޓޭސިއަމް\nނާރުތަކާއި މަސްތަކުގެ މަސައްކަތް ފުރިހަމަކުރުމުގައި ޕޮޓޭޝިއަމް އެހީތެރިވެދެއެވެ. ޕޮޓޭޝިއަމް އެކުލެވޭ ކާނާގެ ބާވަތްތަކުގެ ތެރޭގައި އަލުވި، ޕްރޫން ޖޫސް، ހިކިމޭބިސްކަދުރާއި، އެޕްރިކޮޓް ހިމެނެއެވެ. އާދައިގެ ގޮތެއްގައި ކޮންމެ މީހެއްގެ ހަށިގަނޑަށް ދުވާލަކު 3500މިލިގްރާމްގެ ޕޮޓޭޝިއަމް ބޭނުންވެއެވެ. ބަލިވެއިނުމާއި ގުޅިގެން ހަށިގަނޑަށް ޕޮޓޭޝިއަމް ބޭނުންވާ މިންގަޑަށް ބަދަލެއް ނާދެއެވެ.\nދަތްތަކާއި ކަށިތައް ވަރުގަދަކޮށް، ލޭގަނޑުވުމުގައި އެހީތެރިވެދެއެވެ. ބައެއް ބާވަތުގެ މަހާއި، ބީންސް، އަދި ކިރުގައި ފޮސްފަރަސް އެކުލެވެއެވެ. އާދައިގެ ގޮތެއްގައި ކޮންމެ މީހެއްގެ ހަށިގަނޑަށް ދުވާލަކު 550މިލިގްރާމްގެ ފޮސްފަރަސް ބޭނުންވެއެވެ. ބަލިވެއިނުމާއި ގުޅިގެން ހަށިގަނޑަށް ފޮސްފަރަސް ބޭނުންވާ މިންގަޑަށް ބަދަލެއް ނާދެއެވެ.\nމާބަނޑު އަންހެނާއަށް ދުވާލަކު 270މިލިގްރާމްގެ މެގްނީޒިއަމް ބޭނުންވެއެވެ. މެގްނީޒިއަމްް ދަތްތަކާއި، ކަށިތައް ވަރުގަދަކޮށް، ލޭގައި ހަކުރު އެކުލެވޭ މިންވަރު ކޮންޓްރޯލްކުރެއެވެ.އަދި ހަލާކުވެފައިވާ ޓިޝޫތައް ރަގަޅުކުރުމުގައި ވެސް މެގްނީޒިއަމް ބައިވެރިވެއެވެ. މެގްނީޒިއަމް އެކުލެވޭ ކާނާގެ ބާވަތްތަކުގެ ތެރޭގައި ރަތް ހަނޑުލާއި، ބަދަން، އަދި ސްޕިނެޗް ހިމެނެއެވެ.\nމާބަނޑު އަންހެނާއަށް ދުވާލަކު 140މައިކްރޯގްރާމްގެ އަޔޮޑިން ބޭނުންވެއެވެ. އަޔޮޑިން ހަށިގަނޑުގައި ހިގާ މެޓަބޮލިޒަމްގެ މަސައްކަތް ކޮންޓްރޯލްކުރުމުގެ އިތުރުން، ނާރުތައް ހިމެނޭ ނިޒާމް އުފެދި ފުރިހަމަވުމަށް އެހީތެރިވެދެއެވެ. އަޔޮޑިން އެކުލެވޭ ކާނާގެ ބާވަތްތަކުގެ ތެރޭގައި ކަނޑުމަހާއި، ކިރާއި، ޔޯގަޓާއި، ޗީޒް ފަދަ ބާވަތްތައް ހިމެނެއެވެ.\nމިއީ ޚާއްޞަގޮތެއްގައި ބަލިވެއިނުމުގެ ކުރިން ހަށިގަނޑަށް ބޭނުންވާ ވަރަށް މުހިއްމު އެންޓިއޮކްސިޑެންޓް އެކެވެ. ސެލްތައް ރައްކާތެރިކޮށްދީ ނަސްލުއުފެއްދުމަށް މިއީ ބޭނުންތެރި މާއްދާއެކެވެ. ދުވާލަކު 60މައިކްރޯގްރާމް ބަލިވެއިނުމުގެ ކުރިން ހަށިގަނޑަށް ބޭނުންވެއެވެ.\nފުލޮރައިޑް، ކްރޯމިއަމް، މެންގަނީޒް[އުނިއިތުރު ގެންނަވާ]\nމި3މައުދަން އަކީ ދުވާލަކު ވަކިވަރެއް ބޭނުންވާ ބާވަތްތަކެއް ނޫނެވެ. ފުލޮރައިޑް ބޭނުންވަނީ ދަތްތައް އުފެދެން ފަށާ ދުވަސްވަރު އެވެ. ކުޑަދަރިފުޅުގެ ހަށިގަނޑުގައި ދަތްތައް އުފެދެން ފަށަނީ 3ވަނަ މަހުގެ ތެރޭގައެވެ. މީގެ އިތުރުން ކިރުބޯ ދަތްތަކާއި، އަދި ދާއިމީކޮށް ފަޅާ ދަތްތައް ފުރިހަމަވުމަށް ވެސް ފުލޮރައިޑް އެހީތެރިވެދެއެވެ. ފުލޮރައިޑް އެކުލެވޭ ކާނާގެ ބާވަތްތަކުގެ ތެރޭގައި ފުލޮރިން ފޯރޓިފައިޑް ފެން، އާފަލް ފަދަ ތަކެތި ހިމެނެއެވެ. ކްރޯމިއަމް ލޭގައި ހަކުރު އެކުލެވޭ މިންވަރު ކޮންޓްރޯލްކޮށް، ޓިޝޫތައް ހެދިބޮޑުވުމަށް ބޭނުންވާ ޕްރޮޓީން އުފެއްދުމަށް ބާރު އަޅައެވެ. ޕާން، އަދި ތެލުލިކުކުޅުގައި ކްރޯމިއަމް އެކުލެވެއެވެ. މެންގަނީޒް ކަށިތަކާއި، ޕެންކްރިއާސް އުފެދި ފުރިހަމަވުމަށް އެހީތެރިވެދެއެވެ. ފެޓް އަދި ކާބޯހައިޑްރޭޓްސް އުފެދުމަށް ވެސް މެންގަނީޒް އެހީތެރިވެދެއެވެ. މެންގަނީޒް ރަތްހަނޑުލާއި، ކަޅު ބީންސްގައި ހިމެނެއެވެ.\nމާބަނޑު ދުވަސްވަރު މައިމީހާގެ ހަށިގަނޑުގައި ފެން މުހިއްމު ދައުރެއް އަދާކުރެއެވެ. މައިމީހާ ބޭނުންކުރާ ކާނާ އުފެދެމުން އަންނަ ކުޑަދަރިފުޅަށް ފޯރުކޮށްދެނީ ފެނުގެ ޒަރީއާއިންނެވެ. ފެނަކީ ކުޑަކަމުދާނިޒާމަށް ޖެހޭ ބަލިތަކާއި، ބަނޑުހިކުމާއި، ފުރަގަސްފަރާތުބައްޔާއި، އަދި މިނޫނަސް ތަފާތު ގިނަ އުދަގޫތަކުން ސަލާމަތްކޮށްދޭ ވަސީލަތެކެވެ. ޚާއްޞަކޮށް ފަހު 3މަހުގެ ތެރޭގައި ބަރާބަރަށް ފެންބޯނަމަ ހަށިގަނޑުން ފެންމަދުވުން(Dehydration)ފަދަ މައްސަލަތަކާއި، ކުރިމަތިލާކަށްނުޖެހޭނެއެވެ. ހަށިގަނޑުން ފެންމަދުވުމުން ދުވަސްނުފުރާވިހެއުން ފަދަކަމެއް ކުރިމަތިވެދާނެއެވެ. ދުވާލަކު މަދުވެގެން6ނުވަތަ 8ތަށި ފެންބޯށެވެ. ކޮފީ،ސައި ފަދަ ބުއިންތަކާއި ދުރުހެލިވާށެވެ. މިފަދަ ބުއިންތަކުގައި ހިމެނޭ ކެފޭއިން ހަށިގަނޑުގައި ހިމެނޭ ދިޔާތަކެތީގެ (ފެނުގެ) މިންވަރު ދަށްކޮށްލައެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 30 ޖުލައި 2007، 22:06 ގައެވެ.


އަހްމަދު އަޒާން 15 ޑިސެމްބަރު 2019 18:34\nމާލެ އާއި ތިލަފުށި ގުޅާލުމުގެ ގޮތުން ސަރުކާރުން އަޅަން ނިންމާފައިވާ ބްރިޖުގެ ސްޓަރްކްޗަރ ގެ މަސައްކަތް 2020 ވަނަ އަހަރުގެ ފެބްރުއަރީ މަސްތެރޭ ފެށޭނެ ކަމަށް ރައީސް ސޯލިހު މިއަަހަރުގެ ޖުލައި މަސްތެރޭ އިއުލާން ކުރެއްވީ އެ ބްރިޖު އެޅުމަށް ޓެންޑާވެސް ނުކޮށްކަން ހާމަވެއްޖެއެވެ.\nމިއަދު ޕްލޭނިން މިނިސްޓްރީއިން ދަރުބާރުގޭގައި ބޭއްވި މާލެ، ވިލިމާލެ، ގުޅިފަޅު އަދި ތިލަފުށި ބްރިޖާއި ގުޅޭ މަހާސިންތާގައި ވާހަކަ ދައްކަވަމުން ޕްލޭނިން މިނިސްޓަރު އަސްލަމް ވަނީ މިހާރު ބްރިޖުގެ މަސައްކަތް ޓެންޑަރަށް ލުމަށް ވާނެޖެހޭ ތައްޔާރީތައް ވަމުންދާ ކަމަށެވެ. އަދި ބްރިޖުގެ އަމަލީ މަސައްކަތް ފަށައިގަނެވޭނީ އަންނަ އަހަރުގައި ކަމަށް އަސްލަމް ވިދާޅުވިއެވެ.\nނަމަވެސް ރައީސް ސޯލިހް ވިދާޅުވެފައިވާ ގޮތުގައި މިއަަހަރު ނޮވެމްބަރު މަސްތެރޭގައި ބްރިޖު އެޅުމަށް ބޭނުންވާ ބިން ހިއްކުމުގެ މަސައްކަތް ފެށޭނެއެވެ. އަދި ބްރިޖުގެ ސްޓަރަކްޗަރގެ މަސައްކަތް ފެބްރުއަރީ މަސްތެރޭ ފެށޭނެ ކަމަށް ރައީސް އޭރު ވިދާޅުވިއެވެ. މިއަދު މިނިސްޓަރު އަސްލަމް ދެއްކެވި ވާހަކަތަކަށް ބަލާއިރު، ބްރިޖު އެޅުމަށް އަދި އެއްވެސް ބަޔަކާއި ހަވާލު ނުކުރެއެވެ. އެހެން ކަމުން ރައީސް ވިދާޅުވި ގޮތަށް ފެބްރުއަރީ މަސްތެރޭ ބްރިޖުގެ އަމަލީ މަސައްކަތް ފެށުމަކީ ނާދިރު ކަމެކެވެ.\nބްރިޖު އަޅަން އެއްވެސް ބަޔަކާއި ހަވާލުނުކޮށް ބްރިޖުގެ ސްޓްރަކްޗަރ ފެށޭނެ ތާރީހު ރައީސް އިއުލާން ކުރެއްވުމުން މީގެ ކުރިންވެސް ގިނަބަޔަކު އެކަމާއި ސުވާލު އުފެއްދިއެވެ. ސަބަބަކީ އެފަދަ ބޮޑު މަސައްކަތެއް ކުރާއިރު ފުރަތަމަ ކުރަންޖެހޭ ގިނަ ދިރާސާތަކެއްވެސް ހުންނާނެތީ، އެފަދަ އެއްވެސް ކަމެއް ނުކޮށް އެ މަސައްކަތް ފެށޭނެ ތާރީހު އެނގުމަކީ ކުރެވޭނެ ކަމަކަށް ނުވާތީއެވެ.\nމީގެ އިތުރުން ބްރިޖަށް ބޭނުންވާ ބިން ހިއްކުމުގެ މަސައްކަތް މި އަހަރުގެ ނޮވެމްބަރު މަސްތެރޭ ފެށޭނެ ކަމަށް ރައީސް ވިދާޅުވި ނަމަވެސް، އެ މަސައްކަތް އަދި ނުފެށޭކަން ފާހަގަކޮށެލެވެއެވެ.\nޑރ.މުއިއްޒު ރައީސް ސޯލިހް ބްރިޖު ގުޅިފަޅު މިނިސްޓަރު އަސްލަމް ތިލަފުށި\nJune 06, 2020 10:53:16\nތިލަފުށީގައި ބަނދަރު ނާޅަނީ އެރަށުގައި ކުނި ނައްތާލާތީ: މިނިސްޓަރު އަސްލަމް\nއަނހާ ބަލަ ކީއްކުރަން ޓެންޑަރަށް ލަނީކީ އެއީ ކޮންމެސް ގާތް ބަޔަކަށް ދޭ "ބަދަލެކޭ".\nމުޅިން ދައްކަނީ ކުލަ ހުވަފެން. ކޮށްދޭނެ ކަމަށް ބުނި ކިތަންމެ ކަމެއް ނުކޮއްދީ ވޭ.\nޓެންޑަރަށް ލަނީ މަސައްކަތް ކޮށްދޭނެ ބަޔަކުހޯދަން. މަސައްކަތް ފެށޭނެ ދުވަސް ބުނެވިދާނެ ޓެންޑަރަށް ނުލާވެސް. ރުހުމުގެ ލޮލަކަށް އައިބެއް ނުފެންނާނެ އެކަމަކު މިިހާރު އިނީ ގޮޅީގައި


SunOnline: Mas dhoani faharu mahah furan huhdha dheefi\nމަސް ދޯނިފަހަރު މަހަށް ފުރަން ހުއްދަ ދީފި\nޝަފްނާ ހުސައިން 17 Apr 2020, 12:04\nދިވެހި މަސްވެރިިން މަސް ބޭނުމުގައި\nކޮވިޑް19 ގެ ސަބަބުން ރާއްޖޭގެ ހުރިހާ ރަށެއްގައި މިހާރު އަޅާފައިވާ ފިޔަވަޅުތަކުގެ ތެރެއިން އެއް ރަށުން އަނެއް ރަށަށް ދަތުރުކުރުން ހުއްޓާލުމަށް އަންގާފައިވީ ނަމަވެސް މަސް ދޯނިފަހަރުގައި މަހަށް ފުރުމުގެ ހުއްދަ ދިނުމަށް ނިންމާފައިވާކަމަށް ފިޝަރީޒް މިނިސްޓްރީން ބުނެފިއެވެ.\nފިޝަރީޒް މިނިސްޓްރީން ކުރި ޓުވީޓެއްގައި ބުނީ މަސް ދޯނި ފަހަރު މަހަށް ފުރަން ހުއްދަ ދީފައިވީ ނަމަވެސް، މި ހާލަތުގައި މަސްދޯނިފަހަރު މަސް ކިރުވުމަށް ބަނދަރުކުރާ ރަށަށް މަސްވެރިން ފައިބައިގެން ނުވާނެ ކަމަށެވެ.\nއަދި މަސް ދަތުރު ނިންމުމަށްފަހު އެ އުޅަނދެއް ނިސްބަތްވާ ރަށަށް ދަތުރުކުރުން ލާޒިމުވާނެކަމަށްވެސް މިނިސްޓްރީން ބުންޏެވެ.\nމިނިސްޓްރީން ބުނީ މަސްވެރިން މަހަށް ފުރުމަށް ހަމަޖައްސާފައިވާ އިންތިޒާމުތަކާއި ގުޅޭގޮތުން ހެލްތު ޕްރޮޓެކްޝަން އެޖެންސީ އަދި ކަމާގުޅޭ ފަރާތްތަކުން އިތުރު ތަފްސީލު ފޯރުކޮށްދޭނެ ކަމަށެވެ. އަދި ކަމާބެހޭ ފަރާތްތަކުގެ އިރުޝާދުތަކާ އެއްގޮތަށް އަމަލުކުރަން މިނިސްޓްރީން ވަނީ އިލްތިމާސް ކޮށްފައެވެ.\nމިއަދު އިރުއޮއްސި 6:00 އިން ފެށިގެން ވަކި އެއްޗެއް އަންގަން ދެން ޒަރޫރީ ބޭނުމެއް ނެތި ރާއްޖޭގެ އެއް ރަަށުން އަނެއް ރަށަށް ދަތުރުކުން މަނާވާނެއެވެ.\nމި މުއްދަތުގައި ރަށްރަށަށް ބޭނުންވާ މުދަލާއި އެހެނިހެން ވެސް ޒަރޫރީ ކަންކަން އެ ރަށެއްގެ ކައުންސިލުން ރާވާ ގޮތެއްގެ މަތިން ހަމަޖެއްސުމަށް އެޗްޕީއޭއިން ވަނީ އަންގައިފަައެވެ.\nމީގެ އިތުރުން އާންމު ތަންތަނަށް މީހުން އެއްވުމާއި އެއްވެސް ޒާތެއްގެ އެއްވުމެއް ބޭއްވުންވެސް ވަނީ މަނާކޮށްފައެވެ. އެގޮތުން، ޕާޓީތަކާއި ހަފުލާތައް ބޭއްވުމާއި މާހެފުމާއި ދަތުރު ދިޔުމާއި މޫދަށް ދިއުމާއި، ކުޅިވަރު ކުޅުމާއި އިޖުތިމާއީ އެނޫން ހަރަކާތްތައް ބޭއްވުންވެސް ހުއްޓާލަން ވަނީ އަންގައިފައެވެ.\nފާނަ ވިއްކާ ނީލަމުގައި ރަޖިސްޓްރީވާން ހުޅުވާލައިފި\nގަސް އެތެރެކުރާއިރު ގަވާއިދަށް އަމަލުކުރަން އެދެފި


Liverpool aai KuLhen ehves Varakah JehiLumeh Nuvey - Guardiola\nސާޖިއޯއަގުއެރޯއަށް ޝިއަރާގެ ރެކޯޑް ފަހަނަޅާ ދެވިދާނެ- ...\nލިވަޕޫލްއާއި ކުޅެން އެއްވެސް ވަރަކަށް ޖެހިލުން ނުވާކަމަށް މެންޗެސްޓަރ ސިޓީގެ ކޯޗް ޕެޕް ގާޑިއޯލާ ބުނެފިއެވެ. ސިޓީގެ ކޯޗް ގާޑިއޯލާ މިހެން ބުނީ އިގިރޭސި ޕްރިމިއާލީގުގެ އެންމެ ކުރީގައިވާ ލިވަޕޫލްއާއި މެންޗެސްޓަރ ސިޓީ މިމަހުގެ7ވަނަ ދުވަހު ކުޅެން ހަމަޖެހިފައިވަނިކޮށެވެ.\nމިދެޓީމް ލިވަޕޫލްގެ ދަނޑުގައިކުޅޭ މެޗާއިބެހޭގޮތުން ގާޑިއޯލާބުނީ މިފަހަރު ލިވަޕޫލް ވަރަށް ވަރުގަދަކަމަށާ އަމިއްލަ ދަނޑުގައި ލިވަޕޫލް ވަރަށް މޮޅަށް ކުޅޭކަމަށެވެ. އަދި މިފަހަރު ލިވަޕޫލްއަތުން ސިޓީ ބަލިވެއްޖެނަމަ އެމީހުން މޮޅުކަމަށް ގަބޫލް ކުރާނެކަމަށްވެސް ގާޑިއޯލާ ބުންޏެވެ. އަދި މީގެ އިތުރަށް ގާޑިއޯލާބުނީ ސިޓީ ލިވަޕޫލްގެ ދަނޑުގައި މޮޅުނުވާތާ ވަރަށްގިނަ ދުވަސް ވެއްޖެކަމަށެވެ.\nއޭނާބުނީ އެންމެ ފަހުގެ އިގިރޭސި ލީގުގެ ޗެމްޕިއަންކަންހޯދި އޭނާގެ ޓީމާމެދު ވަރަށްބޮޑު އިތުބާރެއް އެބައޮތްކަމަށާ ކުޅުންތެރީންގެ ފަރާތުން އޭނާ އުއްމީދުކުރާ ކަންކަން ގިނަމަށެވެ.\nލީގު ޓޭބަލްގައި މިދެޓީމަށްވެސް ލިބިފައިވަނީ 19 ޕޮއިންޓެވެ. ނަމަވެސް ގޯލްގެ ތަފާތުން އެއްވަނަލިބެނީ ސިޓީއަށެވެ.


Premier League: Molhu Kulhuntheriyaage Award Gendhaanee Kaaku? - Vaguthu\nޕްރިމިއަ ލީގް: މޮޅު ކުޅުންތެރިޔާގެ އެވޯޑު ގެންދާނީ ކާކު؟\nއިނގިރޭސި ލީގުގެ ސީޒަނުގެ އެންމެ މޮޅު ކުޅުންތެރިއާގެ މަގާމަށް ނޮމިނޭޓް ވެފައިވާ ކުޅުންތެރިންތައް އިއުލާނުކޮށްފިއެވެ.\nޕްރިމިއަ ލީގަކީ ދުނިޔޭގެ އެންމެ ފޯރިގަދަ އަދި އެންމެ މަގުބޫލު ލީގަށްވާއިރު ކޮންމެ ސީޒަނެއްގެ ވެސް މޮޅު ކުޅުންތެރިއާގެ މަގާމަށް ހޮވޭ ކުޅުންތެރިއަކާމެދު ހޫނު ބަހުސެއް ކުރެވެއެވެ. އެފްއޭ އިން މިއަދު ނެރެފައިވާ އެ މަގާމަށް ނޮމިނޭޓް ވެފައިވާ ކުޅުންތެރިންގެ ލިސްޓުގައި ހިމެނެނީ ލިވަޕޫލްގެ މުހައްމަދު ސަލާހް، އަލެގްޒަންޑާ އާނޯލްޑް އާއި މެންޗެސްޓަ ސިޓީގެ ކެވިން ޑިބްރޭނާ، ޔާއޯ ކާންސެލޯ އާއި ސައުތެމްޓަންގެ ޖޭމްސް ވާޑް ޕްރައުސް އާއި ވެސްޓް ހަމް ޔުނައިޓެޑުގެ ޖެރޮޑް ބޮވެން އަދި ޓޮޓެންހަމް ހޮޓްސްޕާސްގެ ސޮން ހިއުން މިންގެ އިތުރުން އާސެނަލްގެ ޒުވާން ތަރި ބުކާޔޯ ސަކާ އެވެ.\nނޮމިނޭޓް ވެފައި ކުޅުންތެރިންގެ ތެރެއިން އެވޯޑަށް އެންމެ ބޮޑަށް ވާދަކުރަނީ ޑިބްރޭނާ އަދި ސަލާހުގެ އިތުރުން ސޮން އެވެ. މީގެ ތެރެއިން 22 ގޯލާއެކު ލަނޑު ލިސްޓުގެ ކުރީގައި އޮތީ ސަލާހު އެވެ. އެސިސްޓު ޗާޓުގައިވެސް ސަލާހު އޮތީ އެއްވަނައިގައެވެ.\nސިޓީގެ މިޑްފީލްޑަރު ޑިބްރޭނާ ވަނީ ލީގުގައި 15 ގޯލް ޖަހައިފައެވެ. އަނެއްކޮޅުން ސިޓީން ޖެހިޖެހިގެން ދެވަނަ ލީގު ތަށި ކަށަވަރު ކުރުމާ ގާތަށް ޖެހިލާފައިވައިރު އެ ކާމިޔާބީގެ ފަހަތުގައި ހުރީ ޑިބްރޭނާ އެވެ. ހާއްސަކޮށް ވަރުގަދަ ޓީމުތަކާ ވާދަކުރި މެޗުތަކުގައި އޭނާ ވަނީ ތަފާތު ދައްކައިފައެވެ.\nއެވޯޑަށް ދެން ވާދަކުރާ ޓޮޓެންހަމުގެ ސޮން އަށް މިސީޒަން އިންޑިވިޖުއަލީ ކާމިޔާބެވެ. ސަލާހު އަށް ވުރެ އެއް ގޯލް މަދުން 21 ގޯލާއެކު ލަނޑު ލިސްޓުގެ ދެވަނައިގައި ސޮން އޮތްއިރު ބާކީ ދެ މެޗުން ސަލާހު ވައްޓާލައި ރަން ބޫޓު ހޯދުމުގެ ފުރުސަތު ސޮން އަށް އެބައޮތެވެ. ޓޮޓެންހަމަށް ދެން އޮތީ ފަސޭހަ ދެ މެޗަށްވެފައި ސޮން އަކީ މިވަގުތު ލީގުގައި ހުރި އެންމެ ފޯމް ރަނގަޅު ކުޅުންތެރިއާ އެވެ.\nޕްރިމިއަ ލީގުގެ މޮޅު ކުޅުންތެރިއާގެ އެވޯޑު ހޮވަނީ ސަޕޯޓަރުންގެ ވޯޓާއި ލީގުގައި ވާދަކުރާ 20 ޓީމުގެ ކެޕްޓަނުންގެ ވޯޓާއި އެކުލަވާލެވޭ ޙާއްސަ ޕެނަލެއްގެ ޓީމަކުން ދޭ ވޯޓުތަކުންނެވެ. ނޮމިނޭޓް ވެފައިވާ ކުޅުންތެރިންގެ ތެރެއިން ސަލާހު އަދި ޑިބްރޭނާ ވަނީ މީގެ ކުރިން މި އެވޯޑް އެއްފަހަރު ހާސިލްކޮށްފައެވެ.\nމެއި 13, 2022 17:15\nމެއި 13, 2022 17:35\nއިންސާﷲ ކެވިން ޑިބްރޭނާ... ވިން\nއިރާދަ ކުރެއްވިޔާމު ކެވިން ޑިބްރޭނާ މިފަހަރު ޕލ އެވޯޑް ކާމިޔާބު ކުރާނެ\nމެއި 13, 2022 20:27\nޑިބްރޭން އަށް ލިބޭނެ ކަމާމެދަކު ނެތް ސައްކެތް


Gemanafushi masverin ge thaas kulhun moodh gai\nގެމަނަފުށީ މަސްވެރިންގެ ތާސް ކުޅުން މޫދުގައި\nގެމަނަފުށީ މަސްވެރިން ކަނޑުމަތީގައި ތާސްބައި ކުޅެނީ. -- ފޮޓޯ: ގެމަނަފުށީ މަސްވެރިން\nގެމަނަފުށީ މަސްވެރިންނަކީ ތަފާތު ބައެކެވެ. މަސްވެރިކަމަށް ކަނޑުމައްޗަށް ނުކުމެ ހޭދަވާ ދުވަސްތަކުގެ ފޫހި ފިލުވާލައި އާއިލާ އާއި ދުރުގައި ހުންނަން ޖެހުމުން އެ ލިބޭ މާޔޫސްކަމުން ދުރުވާން އެ މީހުން ކުޅިވަރުތުތައް ކުޅެނީ ތަފާތު ގޮތަކަށެވެ. އާންމުކޮށް ބަޔަކު ފޫހި ފިލުވަން ކުރާނޭ ކަމަށް ހިތަށް ނާރާ އެތައް ކަމެއް މި މަސްވެރިން ކޮށްފާނެ އެވެ.\nއެގޮތުން އެމީހުން ވަނީ ދޯނިމަތީގައި ފުޓުސަލްވެސް ކުޅެފަ އެވެ. ތްރީ އޮން ތްރީ އަށް ކުޅޭއިރު އެ ދަނޑުގެ ދިގު މިނަކީ 25 ފޫޓެވެ. ބޯޅަ މޫދަށް ވެއްޓިދާނެތީ ދެ ފަރާތުން ހުރީ އެންދަމާ ދާ ވެސް ދަމާފަ އެވެ. ކުޑަ ކުޑަ ދެ ގޯލުވެސް ބަހައްޓާފައި ހުއްޓެވެ. ރާއްޖޭގެ އެކި ކަންކޮޅުތަކުން ގިނަ ބައެއްގެ ސަމާލުކަން އެމީހުންގެ މި ކުޅިވަރަށް ވެސް ހުއްޓުނެވެ.\nއަނެއްކާވެސް ގެމަނަފުށީ މަސްވެރިން މިވަނީ ތަފާތު ކަމެއް ކޮށްފަ އެވެ. މި ފަހަރު ތާސް ކުޅުނީ އެވެ. ކަނޑުމަތީގަ އެވެ. އެކަމަކު ދޯނީގައި ތިބެގެނެއް ނޫނެވެ. މޫދުގައި ތިބެ އެވެ. ދޯނީގައި ތާސްބައި ކުޅުމަކީ އެމީހުން ގަބޫލުކުރާ ގޮތުގައި އެހާ ރަނގަޅު ކަމެއް ނޫނެވެ. އެހެންވެ އެރަށު އެއްވެސް ދޯންޏަކުން ކަނޑުމަތީގައި ތާސްބައެއް ނުކުޅެ އެވެ. ތާސްބައި ކުޅެނީ އެން ދަމަން ދާ ހިފައިގެން މޫދަށް ފައިބާ ފަސް ވަރަކަށް މީހުންނެެވެ. އެ މީހުން އެ ކުޅިވަރު ކުޅެނީ މޫދަށް އެރި ތިބެގެން އެވެ.\nގެމަނަފުށީ މަސް ދޯންޏެއް. --\n"އެން ދަމަން ފައިބައިގެން އުޅޭ މީހުން ތާސްބައި ކުޅޭނީ މޫދުގައި، އަނެއްހެން ވެސް މީހުން ފައިބއިގެން އުޅޭނެ ކުޅެން، ކައްޕިވެސް، ދޯނީގައި ތާސްބައެއް ނުކުޅޭނެ، އެއީ އެހާ ރަނގަޅު ކަމެއް ނޫން، އެން ދަމަން ފައިބައިގެން އެހެން ތިބޭއިރު ފޫހި ފިލުވާލަން ކުރާ ކަމެއް އެއީ، ވަރަށް ކުރިން ފެށިގެން މޫދުގައި ތާސްބައި ކުޅޭ،" ގެމަނަފުށީގެ ޒުވާން މަސްވެރިއެއް ކަމަށްވާ ހަސަން ސާޖިން އަވަސް އާ ވާހަކަ ދައްކަމުން ބުންޏެވެ.\nމަސްވެރިކަން ކުރުމަށް ކަނޑުމައްޗަށް ނުކުމެ ފޫހި ފިލުވާލަން ކުރާނެ ކަމެއް ނެތިގެން ފޫހިވެގެން އުޅެން ނުޖެހޭކަން އެ ދާއިރާގައި ޒުވާނުން ހަރަކާތްތެރިވާ މިންވަރަށް ބަލައިލުމުންވެސް އެނގެއެވެ. ހަމައެކަނި ގެމަނަފުއްޓަށް ބަލައިލާއިރުވެސް އެ ރަށުގެ މަސްވެރިންގެ 80 ޕަސަންޓަކީ ޒުވާނުންނެވެ. އެ ޒުވާނުން ބުނާގޮތުގައި އެ މަސައްކަތް މާބުރައެއްވެސް ނޫނެވެ. އެހާމެ ރަނގަޅު އާމްދަނީއެއް ލިބެ އެވެ. އެމީހުން ފުޓްބޯޅަ ވެސް ކުޅެލަނީ މަސްވެރިކަމުގެ ތެރޭގަ އެވެ.\nކަންނެލި މަސްވެރިކަމަށް ރަށުން ފުރައިގެން ދާން ޖެހެނީ ގިނަ ދުވަސް ތަކަކަށެވެ. ހަފްތާއެއް ނުވަތަ އެއަށްވުރެ ގިނަ ދުވަސް ހޭދަކުރަން ޖެހެނީ ކަނޑުމަތީގަ އެވެ. ރަށު ފަސްގަނޑުގައި ހޭދަކުރާ ދުވަހަށްވުރެ ގިނަވާނީ ކަނޑުމަތީގައި ހޭދަކުރާ ދުވަހެެވެ. މަސްވެރިންގެ މުޅި ދިރިއުޅުން އޮންނަނީ ކަނޑުމަތީގައި ކަހަލަ ގޮތަކަށެވެ.\nމަސްވެރިކަން ކުރާ ދޯނިތަކަށްވެސް ޒަމާނީ ތަރައްގީ އައިސްފައިވުމުން މަސްވެރިކަމުގައި އުޅޭ ދުވަސްތަކުގައި ޓީވީ އާއި ލެޕްޓޮޕް ފަދަ ތަކެތިން ސީރީޒް އާއި ފިލްމު ބެލުން ފަދަ ކަންކަން އެ މީހުން ވެސް ކުރެ އެވެ. ކުޅިވަރުގެ ގޮތުގައިވެސް ރާޒުވާ ފަދަ ކުޅިވަރުތައް ކުޅެ އެވެ. ސާޒިން ބުނާ ގޮތުގައި ގެމަނަފުށީގެ މަސްދޯނިތަކުގައި ރާޒުވާ ކުޅެއެއް ނޫޅެ އެވެ. އެކަމަކު އެ މީހުންގެ ތެރޭގައި ވެސް ލަވަ ކިޔުމާއި ނެށުމުގެ ފޯރިވެސް ވަރަށް ބޮޑަށް އޮވެ އެވެ.


2018 ވަނަ އަހަރުގެ ދުވަސްތަކުގެ ތެރެއިން ދުވަހެކެވެ. އާދައިގެމަތިން ކަންކަމައިގެން މަޝްޢޫލުވެ އުޅުނީމެވެ. ވަކިތަފާތުކަމެއް ދުވަހުގައި ފާހަގަކުރެވިފައިނެތެވެ. އެންމެންވެސް ފެންނަނީ އެމީހެއްގެ ދިރިއުޅުމާއިގެން އުޅޭތަނެވެ.\nދުވަހުގެ އިރުއޮއްސި އަނދިރިވީއިރުވެސް ލިބިދާނެ ޚަބަރަކާމެދު ކަންބޮޑުކަމެއް ހާސްކަމެއްނެތެވެ. ނަމަވެސް ކުލަވަރު ބަދަލުވެ ހިތަށް ބިރުވެރިކަން ލިބުނީ ކުއްލި ޚަބަރެއްގެ ސަބަބުންނެވެ. އާދެ! އެންމެން ދަންނަ ބަންކަރު މޯޑު، ލާންޗު އެކްސިޑެންޓްވެ ގެއްލިގެން ހޯދަމުންދާ ވާހަކައިންނެވެ. ނޫސްތަކުގެ ސުރުހީތަކަށް ޚަބަރުއަރައިފިއެވެ. އިސާހިތަކު ފޮޓޯތަކާއި ވީޑިއޯތަށް ދައުރުވާން ފަށައިފިއެވެ.\nޚަބަރު ލިބުމާއެކު އަޅުގަނޑަށްވެސް ޔަޤީންކުރުމަށް އަޚާގެ ނަންބަރަށްވެސްގުޅުނެވެ. ހާސްކަމުގެތެރޭގައި ދުޢާކޮށްލަކޮށްލާ ތިބެންޖެހުނެވެ. އަޚާ ފެނޭތޯއެވެ. ދިރިހުންނާނެ ކަމަށް އުއްމީދު ކުރެވުނީތީއެވެ. އެހެނަސް އިލާހީ ޤާނޫނުގައިވާ ގޮތުގެމަތިން އަޚާގެ ވަގުތު ހަމަވީއެވެ. ކުއްލި ސިހުމާއި ރިހުމެއްގެނުވާފައެވެ. އެތަކެއް އިންޒާރުތަކެއް،އެވަކިވުމުން އަހަރެންނަށާއި ވިސްނާބަޔަކަށް ދެމުންނެވެ. އެއީ ހަމަ ކުއްލި ވަކިވުމެކެވެ. ކުއްލި މަރެކެވެ.\nދުވަސްތަކެއްފަހެވެ. މާލޭގައި ހުއްޓައި ރައްޓެއްސެއް ފޯނުކުރިއެވެ. ގެ ކައިރި އަވައްޓެރިއެއް ގެއްލިގެން ހޯދާކަމަށް ބުންޏެވެ. އެއީ އުފެދުމުގައި އުނިކަމެއް ހުއްޓެއްކަމަކު މިސްކިތުން ފެންނަ މިސްކިތައް ދާހިތުން ގޮސްއުޅޭ ކުއްޖެކޭބުނުން ކުށަކަށްނުވާނެއެވެ. ކޮންމެއަކަސް އެދުވަހުގެ މެންދުރުފަހު ލިބުނު ޚަބަރަކީ އެ މިތިރު މޫދުގައި އޮއްވާ ފެނިގެން ހޮސްޕިޓަލަށް ގެންދެވުނު ވާހަކައެވެ. އާދެ! ފަތަންނުދަންނަ މިކުއްޖާވެސް ކުއްލިއަކަށް އަހަރެމެންނާ އެވަކިވީއެވެ. ހެޔޮޙާލުގައި ހުރިފުރާނައެކެވެ. ހަމަކުއްލިއަކަށް މަރު ބައްދަލުކިރީއެވެ.\nއަހަރު ނިމެން އައީ އިސްވެދިޔަ ދެ ޙާދިޘާ ސިކުޑީގައި އެނބުރި އެނބުރި ހުއްޓައެވެ. އެހެނަސް އެބޮޅަށް ކަމެއް އިތުރުވެސް ކުރުވަމުންނެވެ.\nއެއީ ހަވީރުގެ ވަގުތެއްކަމުން ދަރިފުޅު ގޮވައިގެން ހަވީރުގެ ހިތްގައިމުކަން ލިބިގަތުމަށް ސައިކަލު ދުއްވާލަން ނިކުތީމެވެ. އާދައިގެމަތިން ބަނދަރުމަތިން ދަތުރުކުރަމުން ދިޔައީމެވެ. އޭރު ބަނދަރުގައި ދަތުރެއް ދިއުމައްޓަކައި ރައްޓެހިންތަކެއް ލާންޗެއްގެ ތެރޭގައި ތައްޔާރުވެ ތިއްބެވެ. ކުޑަކޮށް ބަނދަރުގައި މަޑުކޮށްލުމަށްފަހު އެތަނުން ދިޔައީމެވެ.\nއެރޭ ރައްޓެހިންތަކަކާއެކު ވާހަކައެއްގައި ހުރިވަގުތެކެވެ. ކުއްލިއަކަށް ލިބުނު ޚަބަރަކީ ދަތުރު ދިޔަމީހަކު މަރުވި ވާހަކައެވެ. ކުއްލި އަކަށް ލިބުނު ޚަބަރުން ހުއްޓުންއެރިއެވެ. އަދި އަވަހަށް އެންމެންވެގެން ހޮސްޕިޓަލުގެ ކައިރިއަށް ޚަބަރުބެލުމަށް ދިޔައީމެވެ. އެނގުނުގޮތުން އެއީވެސް ހަމަ ކުއްލިއަކަށް ވެނިމިދިޔަ ކަމެކެވެ. އެންމެންނާގުޅެ މަސައްކަތްތެރި ހީވާގި ޒުވާނެއްގެ ކުއްލި ވަކިވުމުން މުޅި ހޮސްޕިޓަލް ސަރަޙައްދު ފުރާލިއެވެ. އެއީވެސް ކުއްލި މަރެކެވެ.\nކިޔުންތެރިންނެވެ! މި ޙަދިޘާތަކުން ޢިބިރަތެއް ޙަޞިލިކުރުމަށް ކިހާވަރަކަށް މަސައްކަތްކުރަންތޯއެވެ?!\nމިކަންކަން މިމޭރުމުން ހިނގައިފައިވާއިރު ޣާފިލުކަންމަތީގައި ނަފުސު އިޞްލާޙުކުރުމެއްނެތި އުޅޭ ޒުވާނުންނޭވެ! ދާދި ފަހުންވެސް ހިނގާއެދިޔައީ ތިބާޔަށާއި އަހަރެންނަށް އިންޒާރަކަށް ފުދޭވަރުގެ ޙަދިޘާއެކެވެ.\n2019ގެ ހިތްގައިމު ރީތި ދުވަހެއްގެ ހަވީރެވެ. އެ ޚަބަރަކަށް ތިބާ އުއްމީދުވެސް ކޮށްފައިނުވާނޭ ޚަބަރެކެވެ. މަސްވެރިކަމުގައި އުޅުނު މީހެއް މަރުވެގެން ރަށަށް ގެނައި ވާހަކައެވެ. މަރުވަގުތާ ހަމައަށް ހެޔޮޙާލުގައި ހުރި މީހެއްގެ ކުއްލި ވަކިވުމެކެވެ. އެކަމުގެ ސަބަބުން ތިބާއަށްވެސް ސިހުންގެނުވި ނޫންތޯއެވެ!\nއޭޒުވާނާއެވެ! ޒުވާން ކަމުގެ ޖޯށުގައި މަޖަލުގައި ހުރިހާ ވަގުތެއް ހޭދަކުރަމުން ދާއިރު، މަރު ތިބާ އަތުލާނެކަން ހަނދާން ނައްތާލީ ކިހިނަކުން ހެއްޔެވެ!\nލޯމަތިން ފެންނަމުންދާ މަންޒަރުތަކުން ޢިބިރަތް ޙާޞިލުކުރާށެވެ. ތިބާގެ ރަށުން ހިނގަމުންދާ ކުއްލި މަރުތަކާމެދު ވިސްނާށެވެ. މަރަކީ އެފަދަ އެއްޗެކެވެ. ނޭންގި ހުއްޓައި އަތުވެދާނެއެވެ. ކުއްލި މަރު ގިނަވުމަކީ ޤިޔާމަތުގެ ޢަލާމާތެކެވެ.\nއޭ ޒުވާނައެވެ! ބަލި އެނދުގައި އަމިއްލަ ޙާލައިގެން ނޫޅެވޭވަރުގެ މީހުން އެބަތިއްބެވެ. އެހެނަސް އެމީހުންނަށް ވުރެއް ކުރިން ހަމަ ކުއްލިއަކަށް ވަކިވެ އެދިޔައީ ގަދަފަދަކޮށް ތިބި ބަޔެއްނޫންތޯއެވެ. ތައުބާވެ ހެޔޮޢަމަލުކުރަން ފަށާށެވެ. އެމަގު ތިބާއަށް މާހެޔޮކަން ބޮޑެވެ.\nމަރަށް ތައްޔާރުވެ ދަތުރު ހަދައިގެން ތިބެމާހެއްޔެވެ. ކުއްލިއަކަށްވެސް މަރު އަތުވެދާނެއެވެ. ދެންއޮތީ ތިބާކަމެއް ނުވަތަ އަހަރެންކަމެއް ހަމަ އެކަކަށްވެސް ނޭންގެއެވެ. އެނގޭކަމަކީ މަރުވާނެކަމެވެ.\n﴿19﴾ وَجَاءَتْ سَكْرَةُ الْمَوْتِ بِالْحَقِّ ۖ ذَٰلِكَ مَا كُنتَ مِنْهُ تَحِيدُ\n“އަދި މަރުގެ ސަކަރާތް حق ގޮތުގައި އަންނަހުށްޓެވެ. އެއީ ތިބާ އެޔަށް ފިލަންއުޅޭ ކަމުގައިވީ މަރެވެ.“ (ސޫރަތު ޤާފް:19)


India ah Raajje muhinmu vanee keevve?\nއިންޑިއާ އަށް ރާއްޖެ މުހިންމުވަނީ ކީއްވެ؟\nރާއްޖެ މުހިންމު ވަނީ ރާއްޖެ އޮތް ސަރަހައްދުގެ ސަބަބުން\nއިންޑިއާ ކަނޑުގެ ބާރުވެރިކަން ހޯދުމަށް ޗައިނާ އާއި އިންޑިއާ ކުރާ މަސައްކަތުގައި އެންމެ މުހިންމު އެއް މަންޒިލަކީ ރާއްޖެ\nކ. މާލެ |7ޖޫން 2019 | ހުކުރު 21:28 | 10,293\nރައީސް އިބްރާހީމް މުހައްމަދު ސޯލިހް އިންޑިއާ އަށް ވަޑައިގަތުމުން އެ ގައުމުގެ ބޮޑުވަޒީރު ނަރެންދުރަ މޯދީ އެމަނިކުފާނާއި އަނބިކަނބަލުންނަށް މަރުހަބާ ދަންނަވަނީ - ރައީސް އޮފީސް\nއިންޑިއާ ކަނޑުގައި ހާރެއްހެން ފެތުރިފައިވާ މި ދިވެހި ރާއްޖެއަކީ މި ސަރަހައްދުގެ ގައުމުތަކާ އަޅާބަލާއިރު ވަރަށް ކުޑަ ގައުމެކެވެ. ބިމުގެ ގޮތުން ވެސް އަދި އާބާދީގެ ގޮތުން ވެސް އެހެން ގައުމުތަކާ ނުބައްދަލެވެ. ނަމަވެސް ދުނިޔޭގެ ހުޅަނގު ބިތާއި އިރުމަތީ ބިތުގެ ގައުމުތަކަށް އިންޑިއާ ކަނޑު ހުރަސްކޮށް ދަތުރުކުރުމަށް އޮތް މައި ނާރެހަކީ މި ކުޑަކުޑަ ޖަޒީރާ ގައުމެވެ. އިރުމަތީ އޭޝިޔާގެ ގައުމުތަކާއި އަރަބި އަދި އެފްރިކާގެ ގައުމުތަކަށް ކަނޑުމަކުން ކުރާ ދަތުރުތަކުގައި އެންމެ މުހިއްމު އެއް ރޫޓު އޮތީ ރާއްޖޭގެ ކަނޑުގެ ސަރަހައްދުގައެވެ. ކޮންމެ ދަވަހަކު އެތައް ސަތޭކަ އުޅަނދެއް ރާއްޖޭގެ ކަނޑުގެ ސަރަހައްދު ހުރަސްކޮށް މި ގައުމުތަކަށް ދަތުރުކުރެއެވެ. އެތައް ބިލިއަން ޑޮލަރެއްގެ މުދާ ރާއްޖޭގެ ކަނޑުގެ ސަރަހައްދު ހުރަސް އުފުލައެވެ. މިއީ ދުނިޔެއަށް ރާއްޖެ މުހިންމުވާ ސަބަބެވެ.\nދެކުނު އޭޝިޔާގައި ރާއްޖޭގެ ނުފޫޒު\nމި ކުޑަކުޑަ ރާއްޖެއަކީ ވަސީލަތްތަކުގެ ގޮތުން ސަރަހައްދީ އެހެން ގައުމުތަކާ ނުބައްދަލު ގައުމަކަށް ވެދާނެއެވެ. އުފެއްދުންތެރިކަމުގެ ނިސްބަތުން އެހެން ގައުމުތަކަށް ވުރެ ފަހަތުގައި ރާއްޖެ އުޅުނަސް ފާއިތުވި އަހަރުތަކުގައި ރާއްޖެ ވަނީ މި ސަރަހައްދު ގައުމުތަކާ ތަރައްގީގެ ދުވެލީގައި ވަރަށް ބޮޑަށް ފައިހަމަކޮށްފައެވެ. މީގެ އަހަރުތަކެއް ކުރިން ރާއްޖޭގެ ބަސް މި ސަރަހައްދުގައި ނުވިކުނަސް ފާއިތުވި އަހަރުތަކުގައި ހޯދި ބޮޑެތި ކުރިއެރުންތަކާ އެކު ދެކުނު އޭޝިޔާގައި ރާއްޖެގެ ބަސް ވެސް ވަނީ ވިކެން ފަށާފައެވެ. ހާއްސަކޮށް ސަރަހައްދީ މައްސަލަތަކުގައި ރާއްޖޭގެ ބަސް މިހާރު މުހިންމެވެ.\nއަސްކަރީ ގޮތުން މި ސަރަހައްދުގެ ގިނަ ގައުމުތަކަކީ ދުނިޔޭގެ އެންމެ ކުރިއަރާފައިވާ ގައުމުތަކެވެ. އިންޑިއާ އާއި ޕާކިސްތާނަކީ ނިއުކްލިއާ ބޮޑު ދެ ބާރެވެ. ސަރަހައްދުގެ މަސްލަހަތު ހިމެނޭ ކޮންމެ ކަމެއްގައި ރާއްޖެއަކީ މުހިންމު ބައިވެރިއެކެވެ. އަދި ދެކުނު އޭޝިޔާއާ އިންވެގެން އޮތް ޗައިނާ އާއި އިރުމަތީ އޭޝިއާގެ އެހެން ގައުމުތަކަށް ވެސް އިންޑިއާ ކަނޑުގެ މަސްލަހަތު ގާއިމުކުރުމުގައި ރާއްޖެއަކީ މުހިންމު ބައިވެރިއެކެވެ. ހާއްސަކޮށް ދުނިޔޭގެ ބާރުތައް މުށުތެރެއަށް ލުމަށް އަދި ސަރަހައްދީ ކޮންޓްރޯލް ހޯދުމަށް އުފެދިފައިވާ ވާދަވެރިކަމުގައި އެންމެ މުހިންމު އެއްގައުމަކީ ވެސް ރާއްޖެއެވެ. ރާއްޖެ އޮތް ސަރަހައްދެވެ. އިންޑިއާ ކަނޑާއި އޭޝިއާ ސަރަހައްދުގެ ބާރު ހޯދުމަށް ޗައިނާ އާއި އިންޑިއާއާ ދެމެދު އުފެދިފައިވާ ވާދަވެރިކަމުގައި ވެސް އެންމެ މުހިންމު އެއް ގައުމަކީ ކުދިކުދި ރަށްތަކެއްގެ މައްޗަށް އެކުލެވިފައިވާ މި ދިވެހި ރާއްޖެއެވެ. އިންޑިއާ އާއި ޗައިނާ އަށް ރާއްޖެ މުހިންމުވާ މައިގަނޑު ސަބަބަކީ ވެސް މިއީއެވެ.\nޗައިނާ އާއި އިންޑިއާގެ ކޯޅުމުގެ މެދުގައި ރާއްޖެ\nޗައިނާގެ ރައީސް ޝީ ޖިންޕިންގ ރާއްޖެ އަށް ކުރެއްވި ދަތުރުފުޅުގައި ރައީސް އަބްދުﷲ ޔާމީނާ އެކު\nއޭޝިޔާގެ ލަގަން ހޯދުމަށް ޗައިނާ އާއި އިންޑިއާގެ ވާދަވެރިކަން އުފެދިފައިވާ އިރު އެ ދެ ގައުމުން ވެސް ގެންދަނީ ރާއްޖޭގައި އެ އިރެއްގައި އޮންނަ ސަރުކާރަކާ ގުޅުން ބަދަހިކުރަމުންނެވެ. ނަމަވެސް މި ގުޅުން ބިނާވެފައި ވަނީ އެ އިރެއްގައި އޮންނަ ސަރުކާރެއްގެ މައްޗަށެވެ.\nރާއްޖޭގެ ސިޔާސީ މައިދާން ވެސް ދެ ބަޔަކަށް ބެހިފައެވެ. އެއްބަޔަކީ ޑިމޮކްރަސީގެ ހަމަތައް ދިރުވާއާލާކުރުމަށް ފިސާރި ވަކާލާތުކުރާ ފިކުރެވެ. އަނެއް ބަޔަކީ ހުދުމުހުތާރު ސިޔާސަތުތަކެއްގެ މައްޗަށް އެކުލެވެ ފިކުރެކޭ ބުނެވިދާނެއެވެ. މިހާރު ވެރިކަމުގައި އޮތީ ޑިމޮކްރަސީ އަށް ވަކާލާތުކުރާ ފިކުރުގެ މައްޗަށް އެކުލެވޭ ޕާޓީއެވެ. މީގެ ކުރިން ވެރިކަން ކުރަމުން އައީ ތަންކޮޅެއް ހުދުމުހުތާރު ސިޔާސަތުތަކެއްގެ ގެންގުޅުނު ޕާޓީއެކެވެ.\nއިންޑިއާއަކީ ދުނިޔޭގެ އެންމެ ބޮޑު އެއް ޑިމޮކްރަސީއެވެ. ދީނީ ހިޔާލުތަފާތުވުންތަކާއި ނަސްލުގެ ތަފާތުތައް އިންތިހާ އަށް ބެހިގެން ގޮސްފައިވީ ނަމަވެސް ޒަމާނީ ޚާރިޖީ ސިޔާސަތުގައި އިންޑިއާ ފާހަގަކޮށްލެވެނީ ޑިމޮކްރަސީގެ ބަހާތައް ހިފަހައްޓާ ގައުމެއްގެ ގޮތުގައެވެ. ޗައިނާއަކީ އޭގެ އިދިކޮޅެވެ. ޗައިނާ ފާހަގަކުރެވިފައި ވަނީ ކޮމިއުނިސްޓް ގައުމުތަކުގެ ތެރެއިން ވެސް އެންމެ ހަރުކަށި އުސޫލްތައް ޒަމާނުއްސުރެ ހިފަހައްޓަމުން އަންނަ ގައުމެއްގެ ގޮތުގައެވެ. ކަންކަން ފޮރުވައި ހިފަހައްޓައިގެން ގެންގުޅޭ ގައުމެއްގެ ގޮތުގައެވެ.\nރާއްޖެ އާއި މި ދެ ގައުމުގެ ގުޅުން ވެސް ބިނާ ވަނީ މި ދެންނެވި ދެ ފިކުރުގެ މައްޗަށޭ ބުނުމުގެ ފުރުސަތު އެބަ އޮތެވެ. އާ ގާނޫނުއަސާސީގެ ދަށުން 2008 ވަނަ އަހަރު ބޭއްވި ރިޔާސީ އިންތިހާބު ކާމިޔާބުކޮށް އެމްޑީޕީ ވެރިކަމަށް ފަހު އެންމެ ބޮޑަށް ގުޅުން ބަދަހިކުރި އެއް ގައުމަކީ އިންޑިއާއެވެ. ރާއްޖޭގެ ގިނަ މަޝްރޫއުތަކެއްގައި އެމްޑީޕީ ސަރުކާރުން އިންޑިއާ ބައިވެރިކުރިއެވެ. އިންޑިއާ ފަސްޓް ޕޮލިސީއަކީ އެ ޕާޓީގެ މުހިންމު ސިޔާސަތެކެވެ. ނަމަވެސް އެވެރިކަން ނިމި އަބްދުﷲ ޔާމީން ވެރިކަމަށް ވަޑައިގަތުމަށް ފަހު އެ މަންޒަރު ބަދަލުވެގެން ދިޔައެވެ. ދުނިޔޭގެ ގައުމުތަކާ ގުޅުން ކުޑަ ސަރުކާރެއްގެ ގޮތުގައި ފާހަގަކުރެވުނު ޔާމީންގެ ސަރުކާރުން އިންޑިއާ ދޫކޮށް ޗައިނާގެ އަތުގައި ހިފިއެވެ. ނަތީޖާއަކަށްވީ ކުދި ގައުމުތަކަށް އިގްތިސާދީ ގޮތުން އަޅުވެތިކުރުމަށް ޗައިނާ އިން ގެންގުޅޭ ސިޔާސަތުގެ ތެރެއަށް ރާއްޖެ ވެސް ވަދެ ބޮޑެތި މަޝްރޫއުތަކުގެ ބައިވެރިއަކަށް ޗައިނާ ވުމެވެ.\nޗައިނާ ސަރުކާރުގެ ހިލޭ އެހީ އާއި ބޮޑު ލޯނެއްގެ ދަށުން ހަދާފައިވާ ބްރިޖް\nއާ ސަރުކާރާ އެކު އާ އުންމީދުތަކެއް\nއާ ސަރުކާރުގެ ފެށުން ވެސް އައީ އިންޑިއާއާ އެކުއެވެ. ރައީސް އިބްރާހީމް މުހައްމަދު ސޯލިހް ހުވާކުރެއްވި ރަސްމިއްޔާތުގައި ބައިވެރިވަޑައިގަތުމަށް އިންޑިއާގެ ބޮޑުވަޒީރު ނަރެންދުރަ މޯދީ ވަޑައިގެންނެވުމުން، އިންޑިއާ އަށް ރާއްޖެ މުހިންމު މުހިންމު ފާހަގަ ވެގެން ދިޔައެވެ. ހާއްސަކޮށް މި ސަރުކާރަށް އިންޑިއާގެ މުހިންމުކަން ހާމަވެގެން ދިޔައެވެ.\nރައީސް ޔާމީންގެ ފަސް އަހަރުގެ ދައުރެއް ނިމިގެންދިޔަ އިރު މޯދީ ވަނީ ސަރަހައްދީ ގައުމުތަކަށް ދަތުކުރައްވާފައެވެ. ނަމަވެސް ރާއްޖެ އަށް ޒިޔާރަތްކުރައްވާފައެއް ނުވެއެވެ. ނަމަވެސް ނޮވެމްބަރު 17 ވަނަ ދުވަހު ކުރެއްވި ދަތުރުފުޅަށް މާގިނަ ދުވަހެއް ނުވެ އަދި ދެ ވަނަ ދައުރަކަށް އިންތިހާބުވެ ވަޑައިގެން މޯދީ ވަޑައިގަންނަވާ ފުރަތަމަ މަންޒިލަކަށް ރާއްޖެވުމުން އިންޑިއާގައި މިހާރު އޮތް ސަރުކާރާއި ރާއްޖޭގެ މިހާރު އޮތް ސަރުކާރާ ދެމެދު އޮތް ގުޅުމުގެ މުހިންމުކަން ހާމަވެގެން ދެއެވެ. މާޒީގެ ކަންކަމަށް ބަލާއިރު ރާއްޖެ އާއި އިންޑިއާއާ ދެމެދު އޮތް ގުޅުމަކީ ދޭދޭ ގައުމުތަކުގެ މެދުގައި އޮންނަ ފަދަ ގުޅުމަކަށް ވުރެ ބޮޑަށް ދޭދޭ ސަރުކާރުތަކުގެ މެދުގައި އޮތް ގުޅުމަކަށް ވަނީ ބަދަލުވެފައެވެ.\nއިންޑިއާގެ ބޮޑުވަޒީރު ނަރެންދުރަ މޯދީ ރާއްޖެ އަށް ކުރެއްވި ދަތުރުފުޅުގައި ކުރީގެ ރައީސް މައުމޫން އަބްދުލްގައްޔޫމްއާ ބައްދަލުކުރައްވަނީ: ރައީސް މައުމޫނު ގެންގުޅުއްވީ ވަރަށް ހަމަހަމަ ޚާރިޖީ ސިޔާސަތެއް\nރައީސް ޔާމީންގެ ސަރުކާރު އޮތް އިރު ރާއްޖެއިން ޗައިނާއާ ދިޔައީ ވަރަށް ބޮޑަށް ގުޅުން ބަދަހިކުރަމުންނެވެ. ނަތީޖާއަކަށްވީ އަވަށްޓެރި އިންޑިއާ ފޭއަށް ޖެހުމެވެ. ނަމަވެސް ގުޅުން ބަދަހިކުރެވޭތޯ އިންޑިއާ އިން މަސައްކަތްތަކެއް ކުރިއެވެ. ފުރުސަތަކަށް އޮތީ ބަލަބަލައެވެ. ނަމަވެސް ޗައިނާ އިން ރާއްޖެ އަށް އޮއްސަމުންދިޔަ ލޯނު ފައިސާތަކުގެ ސަބަބުން އިންޑިއާގެ އަޑު ދިވެހި ސަރުކާރަކަށް ނީވެއެވެ. އާ ސަރުކާރާ އެކު އިންޑިއާ އަނެއްކާ ވެސް މި ވަނީ ގާތަށް ޖެހިލާފައެވެ. މޯދީގެ ދަތުރުފުޅާ އެކު އެ ގުޅުން އިތުރަށް ބަދަހިވެގެންދާނެއެވެ. އިގްތިސާދީ އެތައް އެއްބަސްވުންތަކެއް ގާއިމުކުރެވި އާ ސަފްހާތަކެއް ލިޔެވިގެންދާނެއެވެ. މި ސަރަހައްދުގައި އިންޑިއާގެ ނުފޫޒު އިތުރަށް ވަރުގަދަކުރުމުގައި އަނެއްކާ ވެސް ރާއްޖެ އިންޑިއާގެ ބައިވެރިއަކަށް ވެގެންދާނެއެވެ.


އަނަސްގެ މަރު: ދައުވާ ލިބޭ އެކަކު ޝަކުވާ ކުރީ އޭނައަަަށް ބޭސް ފަރުވާ ނުލިބިގެން! – Dhen.mv\nމަރްޔަމް ވަޙީދާ October 19, 2020 - 4:20 pm\nމީގެ ތިން އަހަރު ކުރިން މާލޭގެ ލިޓަސް ސާވިސް ސެންޓަރު ތެރޭގައި އަނިޔާވެރި ގޮތަކަށް މަރާލި ރ.މީދޫ/ ފެންފިޔާޒްގޭ މުޙައްމަދު އަނަސް ގެ މަރުގެ މައްސަލައިގެ އަޑުއެހުމެއް ގިނަ ދުވަސްތަކަކަށްފަހު މިއަދު ބާއްވައިފިއެވެ.\nމިއަދުގެ އަޑުއެހުމުގައި ހެކިބަސް ދެއްވަމުން އޭޑީކޭ ހޮސްޕިޓަލުގެ ޑރ. އިބްރާހިމް މޫމިން ވިދާޅުވީ، އަނަސް ގެ ހަށިގަނޑުގެ 24 ތަނަކަށް ތޫނު އެއްޗަކުން ހަމަލާ ދީފައިވާ ކަމަށެވެ.\nގްރޫޕަކުން އަނަސް އަށް ހަމަލާދީ ޒަހަމް ކޮށްލާފައިވަނީ 2017 ވަނަ އަހަރުގެ ޖުލައި މަހުގެ 31 ވަނަ ދުވަހުގައެވެ. އެމައްސަލައިގައި ދައުލަތުން ވަނީ ހަތް މީހެއްގެ މައްޗަށް ދައުވާ ކޮށްފައެވެ.\nއެމީހުންގެ ތެރެއިން ތ. ކިނބިދޫ ގުލްފާމްގެ މުހައްމަދު ސާޒާއި، ލ. ގަން، ނަންނާރިގެ ޖުނައިހު އަބްދުﷲ އާއި، ދަފްތަރު ނަމްބަރު 1746 ސިމާހު މޫސާގެ އިތުރުން ސ. ފޭދޫ ވެސްޓަންވިލާ ހަސަން މަހްފޫޒްގެ މައްޗަށް ކޮށްފައިވަނީ ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގައި ބައިވެރިވުމުގެ ދައުވާ އެވެ. އަދި މިމައްސަލައިގައި މ. ލޮނުމިދިލިގެ އަފްރާހު އަބްދުލްރަހްމާނާއި، މ. ދިމިޝްގު އުސްމާން ޝަރީފްގެ އިތުރުން ޅ. ކުރެންދޫ އަސަރުމާގެ އަހްމަދު ޒަޔާނުގެ މައްޗަށް ކޮށްފައިވަނީ ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާ އެވެ.\nމިއަދުގެ އަޑުއެހުމުގައި ޑރ. މޫމިން ވިދާޅުވީ އަނަސް އަށް ފަރުވާދޭން މަސައްކަތް ކުރިއިރު އެމެޖެންސީ ރޫމުގައި ތިބި ނަރުހުންނާއި އެހެން ޑޮކްޓަރުން ވެސް އެޓެންޑުކޮށްފައިވާ ކަމަށާއި ނަމަވެސް އޭރުވެސް އޭނާގެ އެއްވެސް ހަރަކާތެއް ވެސް އަދި ހަށިގަނޑުގައި ވިންދެއް ވެސް ނެތް ކަމަަށެވެ.\nމީގެ އިތުރުން އަނަސްގެ ކަރާއި މޭ މައްޗަށް ފުން ޒަހަމްތަކެއް ދީފައިވާ ކަމަށާއި 24 ތަނަކަށް ހަމަލާ ދީފައި ހުރުމުގެ ސަބަބުން ހަށިގަނޑުން ލޭ ހުސްވެ، ފުއްޕާމެއަށް ވެސް އަސަރު ކުރި ކަމަށް ޑރ. މޫމިން ފާހަގަ ކުރެއްވިއެވެ.\nއަނަސްގެ މަރުގެ މައްސަލައިގައި ދައުވާ ލިބޭ ހަތް ފަރާތުގެ ތެރެއިން ޖުނައިޙް އަބްދުﷲ މިއަދު ވަނީ، އޭނާއަށް ބޭސް ފަރުވާ ކުރުމުގެ ފުރުސަތު ނުލިބޭ ކަމަށް ބުނެ ޝަކުވާ ކޮށްފައެވެ. މީގެ ކުރީގެ އަޑުއެހުމެއްގައި ވެސް، އޭނަ ވަނީ ލޯ ފުސްވާ ކަމުގެ ޝަކުވާތަކެއް ކޮށްފައެވެ.\nމިއަދުގެ އަޑުއެހުން ގަަޒީ މުޙައްމަދު ސަމީރު ނިންމަވާ ލައްވަމުން ދައުލަތަށް އެންގެވީ ޖުނައިޙް އަަށް ބޭސް ފަރުވާގެ ފުރުސަތު ދިނުމަށެވެ. މިމައްސަލައިގެ އިތުރު އަޑުއެހުމެއް ނޮވެމްބަރު5ވަނަ ދުވަހު އޮންނާނެ ކަމަށް ވެސް ގާޒީ ނިންމެވިއެވެ.\nމުޙައްމަދު އަނަސް މުޙައްމަދު އަނަސްގެ މަރު\nގިނަ ދުވަސްތަކަކަށްފަހު ފަހުން އަނަސްގެ މަރުގެ މައްސަލައިގެ އަޑުއެހުމެއް މާދަމާ ބާއްވަނީ


ގެތައް އިޞްލާޙުކުރުމަށް 40 ނަސޭހަތް (42) – DhiSalafiyyah\nގެތައް އިޞްލާޙުކުރުމަށް 40 ނަސޭހަތް (42)\n19/09/2014 އަދަބާއި އަޚްލާޤު, ތަރުބިއްޔަތުއަލް އުޚްތު އުންމު ޢަބްދިﷲ\n25 ވަނަ ނަސޭހަތް: «عَلِّقُوا السَّوْطَ حَيْثُ يَرَاهُ أَهْلُ الْبَيْتِ» . މާނައީ: “ގޭގެ އަހުލުންނަށް ފެންނަގޮތަށް ޗާބޫކު އެލުވާފައި ބަހައްޓާށެވެ.”\nއަދަބު ދޭނެ ކަމުގެ އިންޒާރެއް ދިނުމަކީ އަދަބުވެރި ކުރުވުމުގެ އެންމެ މޮޅު އެއް ވަސީލަތެވެ. އަދި އެހެން ރިވާޔަތެއްގައި ރަސޫލުﷲ صلى الله عليه وسلم ވަނީ ގޭގައި ޗާބޫކު ނުވަތަ ޢަޞާ އެލުވުމުގެ ސަބަބު ބަޔާންކޮށްދެއްވާފައެވެ.\n((عَلِّقُوا السَّوْطَ حَيْثُ يَرَاهُ أَهْلُ الْبَيْتِ؛ فَإِنَّهُ لَهُمْ أَدَبٌ)) [أخرجه الطبراني ۱٠٦٧۱ وهو في السلسلة الصحيحة برقم ۱٤٤٧]\nމާނައީ: “ގޭގެ އަހުލުންނަށް ފެންނަގޮތަށް ޗާބޫކު އެލުވާފައި ބަހައްޓާށެވެ. ފަހެ، އެއީ އޭގެން އަދަބުވެރި ކުރުވާތީއެވެ.”\nއަދަބު ދިނުމަށް ބޭނުންކުރާ އެތި އެލުވިފައިވާތަން ފެންނަން ހުރުމުން، ނުރަނގަޅު ނިޔަތެއްގައިވާ މީހާވެސް، އޭގެން އޭނާއަށް ލިބިދާނެ އަނިޔާއަކަށް ބިރުގަނެ، އޭނާގެ ފޭރާން (އެބަހީ: ނަފްސު) ރައްކާތެރިވުމުގެ ގޮތުން އެކަމަކުން ދުރުހެލިވެއެވެ. އަދި އެމީހުން އަދަބުވެރިވެ ރިވެތި އަޚްލާޤުން ޞިފަ ލިބިގަތުމަށްވާ ސަބަބަކަށް އެކަން ވެއެވެ.\nابن الأنباري ވިދާޅުވެފައިވެއެވެ.\n“އޭގެން ޖެހުމަށް ވާރިދުވެފައި ނުވެއެވެ. އެހެނީ އެކަލޭގެފާނު އެއްވެސް މީހަކަށް އެކަމަށް އަމުރު ނުކުރައްވައެވެ. އޭގެ ބޭނުމަކީ ތިބާއަށް ކިޔަމަންތެރި ކުރުވުމެވެ.” [انظر فيض القدير للمناوي جزء: ٤/ صفحة: ٣٢٥]\nޖެހުމަކީ އަޞްލު އަދަބެއް ނޫނެވެ. އެހެން ހުރިހާ ވަސީލަތްތަކަކުން ފައިދާ ނުކުރާހާ ހިނދެއްގައި މެނުވީއެވެ. ނުވަތަ (ﷲ ތަޢާލާއަށް) ކިޔަމަންތެރިކަން އަދާކުރުމުގެ ގޮތުން އަދާކުރަންޖެހޭ ފަރުޟު އަޅުކަމަކަށް މީހަކަށް މަޖުބޫރު ކުރަންޖެހިއްޖެ ހިނދެއްގައި މެނުވީއެވެ. އެއީ ﷲ ތަޢާލާ ވަޙީކުރައްވާފައިވާ ފަދައިންނެވެ.\n﴿…وَاللَّاتِي تَخَافُونَ نُشُوزَهُنَّ فَعِظُوهُنَّ وَاهْجُرُوهُنَّ فِي الْمَضَاجِعِ وَاضْرِبُوهُنَّ…﴾ [سورة النساء٣٤]\nމާނައީ: “…އެކަނބަލުން ނުކިޔަމަންތެރި ވެދާނެކަމަށް ތިޔަބައިމީހުން ބިރުގަންނަނަމަ ފަހެ، އެކަނބަލުންނަށް ނަސޭހަތް ދޭށެވެ. އަދި އެކަނބަލުންނާއެކު އެއްދާންކުރުން ދޫކޮށްލާށެވެ. އަދި އެކަނބަލުންގެ ގައިގައި (ހާނީއްކަ ނުވާގޮތުން) ޖަހާށެވެ…”\nމިތަރުތީބުންނެވެ. އަދި ޙަދީޘްގައިވެސްވާ ފަދައިންނެވެ.\n((مُرُوا أَوْلَادَكُمْ بِالصَّلَاةِ وَهُمْ أَبْنَاءُ سَبْعِ سِنِينَ، وَاضْرِبُوهُمْ عَلَيْهَا، وَهُمْ أَبْنَاءُ عَشْرٍ…)) [سنن أبي داود جزء: ۱/ صفحة: ۱٣٣/ رقم: ٤٩٥ وانظر إرواء الغليل جزء: ۱/ صفحة: ٢٦٦/ رقم: ٢٤٧]\nމާނައީ: “ތިޔަބައިމީހުންގެ ދަރިންނަށް ހަތް އަހަރު ވުމުން އެކުދިންނަށް ނަމާދުކުރުމަށް އަމުރުކުރާށެވެ. އަދި ދިހަ އަހަރުވުމުން (އެކަން ނުކޮށްފިނަމަ) އެކުދިން ގައިގައި ޖަހައިގެންވެސް އެކަން ކުރުވާށެވެ…”\nޙާޖަތަކާނުލާ ޖެހުމަކީ އަނިޔާވެރިވުމެވެ. އަދި އެމީހެއްގެ ކަރުގައި ޢަޞާ އޮންނަ ފިރިހެނަކާ (އެބަހީ: އަންހެނުންގެ ގައިގައި ތަޅާ ފިރިހެނަކާ) ކައިވެނި ނުކުރުމަށް އަންހެނަކަށް ރަސޫލުﷲ صلى الله عليه وسلم ނަސޭހަތްތެރިވެ ވަޑައިގެންނެވިއެވެ. އަދި ކާފަރުންގެ ތަރުބިއްޔަތުގެ ބައެއް ނަޡަރިއްޔާތަކަށް ތަބާވާ މީހުން ދެކޭގޮތުގައި ޖެހުމަކީ އެއްގޮތަކަށްވެސް ކޮށްގެންވާނެ ކަމެއް ނޫނެވެ. ފަހެ، އޭނާގެ އެރައުޔަކީ ޝަރީޢަތުގެ ނައްޞުތަކާ ޚިލާފު ނުބައި ރައުޔެކެވެ.\n أخرجه أبو نعيم في الحلية/ جزء: ٧/ صفحة: ٣٣٢، وهو في السلسلة الصحيحة برقم (۱٤٤٦).


ރޯޑް ޑިވެލޮޕްމެންޓް ކޯޕޮރޭޝަންގެ ބޭނުމަށް ހެވީ ވެހިކަލް އެއް ގަތުމަށް ޕްރޮޕޯސަލް / ކޯޓޭޝަން ހޯދުން\nމި ކޯޕަރޭޝަންގެ ނަންބަރު: RDC-IUL/PROC/2020-32 އިޢުލާން އާއި ގުޅިގެން ކޯޓޭޝަން ހުށަހެޅުމަށް އެކަށީގެންވާ ތަރުހީބެއް ލިބިފައި ނުވާތީ އެ އިޢުލާން ބާތިލްކޮށް އަލުން ފުރުސަތު ހުޅުވާލަމެވެ.\nމި ކޯޕަރޭޝަންގެ ބޭނުމަށް ޑަމްޕް ޓްރަކް އެއް ގަންނަން ބޭނުން ވެއެވެ. ގަންނަން ބޭނުންވާ ވެހިކަލްގެ ތަފްސީލް މި އިޢުލާން އާއި އެޓޭޗް ކުރެވިފައި ވާނެއެވެ. އެ މައުލުމާތު ޝީޓުގައިވާ ފޯމް ތަކާއި ލިޔުންތައް ފުރިހަމައަށް ހުށަހަޅަންވާނެއެވެ. ލިޔެކިޔުންތައް ފުރިހަމަނުވާ އަދި ސްޕެސިފިކޭޝަން އާއި ދިމާނުވާ އައިޓަމް އަށް ހުށަހަޅާ ކޯޓޭޝަން ބަލައިނުގަންވޭނެ ވާހަކަ ދަންނަވަމެވެ.\nވީމާ، މިތަކެތި ސަޕްލައިކޮށްދިނުމަށް ޝައުގުވެރިވެލައްވާ ފަރާތްތަކުން، 29 ޖޫން 2020 (ހޯމަ) ދުވަހުގެ 10:00 އަށް ހާޒިރުވެ ޕްރޮޕޯސަލް / ކޯޓޭޝަން ހުށަހެޅުއްވުން އެދެމެވެ. މިކަމާގުޅޭ ގޮތުން އިތުރު މަޢުލޫމާތެއް ސާފުކުރައްވަން ބޭނުންފުޅުވެލައްވާނަމަ ތިރީގައިވާ އެޑްރެހަށް ގުޅުއްވުން އެދެމެވެ. ޕްރޮޕޯސަލް / ކޯޓޭޝަން ހުށަހަޅަންވާނީ މި ކޯޕަރޭޝަންގެ މައި އޮފީހަށެވެ.\nސުންގަޑި: 29 ޖޫން 2020 1000\n- Document regarding Supply of Dump truck


SunOnline: Roadha - Keitherikamuge tharubihhyathu\nރޯދަ – ކެތްތެރިކަމުގެ ތަރްބިޔަތެއް\n1 އަހަރު2ދުވަސް ކުރިން - 22 ޖޫން 2017 0\nއަރަބި ބަހުގައި ޞަބްރުގެ މާނައަކީ ހުއްޓުމެވެ. ނުވަތަ ހުއްޓުވުމެވެ. އެހެންކަމުން ޖަޒުބާތުތަކާއި ހިތުގެ އެދުންތައް މަތަކޮށް ތިމާގެ ބާރުގެ ދަށުގައި ގެންގުޅުމަކީވެސް ޞަބްރެވެ. ކެތްތެރިކަމެވެ. ކީރިތި ޤުރުއާނާއި، ކައުސާހިބާ ޞައްލަﷲ ޢަލައިހި ވަސައްލަމަގެ ޙަދީޘުފުޅުތަކުގައި ވަރަށްގިނައިން ވަނީ މިމާނައިގައި "ޞަބްރު" ބޭނުންކުރައްވައިފައެވެ.\nއިސްލާމްދީނުގެ ނަޒަރުގައި ފަރުދެއްގެ ނުވަތަ ޤައުމެއްގެ ޙައިޘިއްޔަތުން ބަރްދާސްކުމުގެ ބާރާއި، ބުރަތައް ތަޙައްމަލުކުރުމުގެ އެކަށޭނަކަމާއި ކެތްތެރިކަމުގެ މުހިންމުކަން ބަޔާންވެ އެނގޭ އެއްކަމަކީ ކީރިތި ޤުރުއާނުގެ 107 ތަނެއްގައި ކެތްތެރިކަމަށް ބާރުއަޅުއްވައިފައިވުމެވެ. ތާރީފު ކުރައްވައިފައިވުމެވެ. ނުވަތަ އެވާހަކަ ގެންނަވައިފައިވުމެވެ. މާތްﷲގެ މަދަދު ހޯދުމުގައި ބޭނުންކުރާނެ ދެވަސީލަތަކަށް ކީރިތި ޤުރުއާނުގައި ވަނީ އިރްޝާދުދެއްވައިފައެވެ. އޭގެ ތެރެއިން އެއްކަމަކީ ނަމާދެވެ. ނަމާދަކީ މާތްﷲގެ ޙަޟުރަތަށް ރުޖޫޢަވުމުގެ އެންމެ މުހިންމު ވަސީލަތެވެ. ދެވަނަ ކަމަކީ ކެތްތެރިކަމެވެ. ކެތްތެރިކަމުގެ މައްޗަށް އިތުރަށް ބާރުއެޅުއްވުމަށްޓަކައި "ﷲ ވޮޑިގެންވަނި ކެތްތެރިންނާއެކުގައި" ކަމަށްވެސް ވަނީ އަންގަވައިފައެވެ.\nކެތްތެރިކަމުގެ މާނަތަކުގެ ތެރެއިން މުޖްތަމައުގެ ޢާއްމު ފަރުދުންނަށްވެސް ފަސޭހައިން ވިސްނައިގަނެވޭނެ އެއްމާނައަކީ އިންސާނެއްގެ ދިރިއުޅުމުގައި ދިމާވާ މޮޅިއާއި ހިތާމަތަކަކީ މާތްﷲގެ މިންވަރުފުޅުން ހިނގާ ކަންތައްތަކެއްކަން ޤަބޫލުކޮށް މިންވަރުފުޅަށް ރުހި ޤަބޫލުވުމެވެ. ތިމާގެ އައުލާތްތެރިޔަކު މަރުވުން، މަޔަކު ބަފަޔަކު ބަލިވުން، ތިމާއަށް ބޮޑު މާލީގެއްލުމެއް ލިބުނު ފަދަ ހިތާމަވެރި ހާދިޘާއެއް ކުރިމަތިވުމުން އެކަންކަމާ ކަރުނައަޅައި ހިތާމަކުރުމުގެ ބަދަލުގައި އެކަންކަމަކީ ﷲގެ ނިޔާފުޅުކަމުގައި ދެކެ ހިމޭންކަން ޚިޔާރުކުރުމަކީ ކެތްތެރިވުންކަމާ މެދަކު ޝައްކެއްނެތެވެ. ކެތްތެރިވުމަކީ ހަމައެކަނި ނަމެއްގައި ހިތްމައިތިރިކޮށްލުމެއް ނޫނެވެ. ކެތްތެރިކަމަކީ މާތްﷲގެ މިންވަރުފުޅުން ހިނގާ ކަންތައްތައްތަކުގެ ތެރޭގައި ތިމާގެ ޠަބީޢަތު ނުރުހޭ ޒާތުގެކަމެއް ދިމާވިޔަސް އުފަލުން އެކަމެއް ބަރުދާސްތުކުރުމެވެ.\nނަމާދުކުރަން އާދަވެފައިނުވާ މީހަކަށް ފަސްނަމާދުކުރުމަކީ ބުރައެކެވެ. ގަދަހޫނުގައި ނުވަތަ ބޯވާރޭގައި މެންދުރު ނަމާދަށް ދާން ޖެހިއްޖެނަމަ އެކަން ބަރުދާސްކުރުމަށް ކެތްތެރިކަން ބޭނުންވެއެވެ. ފިނިރޭރޭގެ އެންމެ ނިދިގަދަވާ ވަގުތު ތެދުވެ ވުޟޫކޮށްގެން ފަތިސްނަމާދުކުރުމަކީ ކެތްތެރިކަމަށް ބޭނުންވާކަމެކެވެ. މާތްﷲގެ ރަސްކަންފުޅުދެކެ ފުރިހަމަ މާނާގައި ލޯބިނުވާ މީހަކަށް މިކަންކަމަކީ ފަސޭހަކަންކަމެއްނޫނެވެ. އެހެންކަމުން މާތްﷲއަށް އުރެދުމުން އެއްކިބާވުމަށްޓަކައި ތިމާގެ ހިތުގެ ޝުޢޫރާ ދެކޮޅަށް އެކަންކަން ކުރުމަކީވެސް ކެތްތެރިކަމުގެ އެހީ ބޭނުންވާ ކަންކަމެވެ. ތިމާގެ ކަންނެތްކަން ފިލުވައިލައި މާތްﷲގެ ރުހިވޮޑިގަތުން ހޯދުމަށް ތިމާގެ ޠަބީޢަތު ހާނުވައި ފަރިތަކުރުމަކީ ކެތްތެރިކަން ބޭނުންވާ ކަމެކެވެ. ރާބުއިން އާދަވެ އެކަމަށް ދެވިހިފައިފައިވާ މީހަކު އެކަންހުއްޓައިލުމަށްޓަކައި ތިމާގެ ހަވާނަފުސުގެ އަމުރުގެ މައްޗަށް މާތްﷲގެ ހުކުމްފުޅު ހިންގައި ތިމާގެ ހިތުގެ އެދުން ޤުރްބާންކޮށްލަންޖެހެއެވެ. ތިމާގެ ޠަބީއަޠާ ޚިލާފަށް އެކަންކުރުމަކީ ކެތްތެރިކަމުގެ ބާވަތެކެވެ.\nކެތްތެރިކަން ވަރަށް ބޮޑަށް ކެތްތެރިވާންޖެހޭ ކަމަކަށް ބަދަލުވަނީ އަޅުތަކުންގެ ޙައްޤުތަކާ ބެހޭ ކަމަކަށް ކެތްތެރިކަން ބޭނުންވާ ހިނދުއެވެ. ތިމާގެ މުސްލިމު އަޚަކު ތިމާއަށް އަނިޔާއެއްކޮށްފިއެވެ. އެކަމާހުރެ ތިމާގެ ހިތުގައި ރުޅިވެރިކަމުގެ އަލިފާން އަނދަންފަށައިފިއެވެ. ބަދަލުހިފުމުގެ ބާރުވެސް ތިމާގެ ކިބައިގައި އެބަހުއްޓެވެ. އެކަމަކު ހަނދާންވެއްޖެއެވެ. އަރަހުށި މާތްﷲ ކުޅަދުންވަންތައެވެ. އެކަލާނގެ ތާއަބަދު ދަޢުވަތުދެއްވަނީ އެކަލާނގެ އަޅުތަކުންގެ ތެރޭގައި ހިމެނޭ ކުށްވެރީންނަށް މާފުކުރުމަށެވެ. އެކަލާނގެ އިރްޝާދުދެއްވަނީ ކެތްތެރިކަމާއި، އޯގާވެރިވުމާއި، ހިތްހެޔޮކުރުމުގެ ޝަބްނަމުން ރުޅީގެ އަލިފާންގަނޑު ނިއްވައިލުމަށެވެ. ޚުދުތިމާއާމެދުވެސް އެކަލާނގެ ޙަޟްރަތުން އެގޮތަށް މުޢާމަލާކުރެއްވުމުގެ އެކަށޭނަކަން ލިބޭ މީހަކަށް ވުމަށްޓަކައެވެ. އެހެންކަމުން އިސްވެދެންނެވި ފަދަ ހާދިޘާތައް ކުރިމަތިވާ ވަގުތު ރުޅިމަޑުކޮށްލައި ހިތްސާފުކޮށްލުމަކީ ކެތްތެރިކަމެވެ.\nމުޖުތަމަޢުގައި ބައެއް ފަހަރަށް ދިމާވާގޮތުކެވެ. ބާރުހުރި ނުފޫޒުގަދަމީހެކެވެ. އޭނާ އެހެން މީހެއްގެ ޙައްޤަކަށް އަރައިގެނެ އަތްގަދަކޮށްލައެވެ. އަނިޔާލިބުނީ އާރެއްބާރެއްނެތް ނިކަމެތިމީހަކަށެވެ. އަތްބާރު އަޅައިދޭނެ ވާގިވެރިޔަކުވެސް ނެތް މީހަކަށެވެ. އޭނާއަށް ފަނޑިޔާރުގެއަށްވެސް ދެވޭކަށެއްނެތެވެ. ކަންމިހެން ހުރުމާއެކުވެސް އަނިޔާވަރިޔާގެ ހިތަށް އަރައެވެ. ތިމާއަކީވެސް އިންސާނެކެވެ. ތިމަންގެ ޢަމަލުތަކުގެ އަރަނި ދަރަނި ސާފުކުރަން ޖެހޭ ދުވަހެއް އެބައޮތެވެ. މާދަމާ ﷲގެ ޙަޟްރަތުގައި ހުންނަން ޖެހޭނީ މިއަދު އަހަރެންގެ ބާރުގަދަ ވަރަށް ވުރެ މާބޮޑަށްވެސް ނިކަމެތިވެގެންނެވެ. ހިމަވެގެންނެވެ. މި ޚިޔާލު އޭނާ ރޫރޫއަޅުވައެވެ. އޭނާގެ ހިތް ބިރުންވިރުވައިލައެވެ. އެހެންވެ އޭނާ ހިތާދެކޮޅަށްވެސް އަނެކާގެ ޙައްޤު އަނެކާއަށް ދޫކޮށްލައެވެ. ޝައްކެތްނެތްގޮތުގައި މިއީވެސް ކެތްތެރިވުމެވެ. އެހެނީ އޭނާ އޭނާގެ ހަވާނަފްސުގެ އެދުންތައް މަތަކޮށްފިއެވެ. ނުޙައްޤުން ނަމަވެސް ތިމާއަށް ލިބޭން އޮތް މާއްދީ މަންފައަކުން މަޙްރޫމްވާން ރުހިޤަބޫލުވެއްޖެއެވެ.\nމުސްލިމުންގެ އިޖްތިމާޢީ މައްސަލަތަކާއި ޤައުމީ މުޢާމަލާތަކާވެސް ކެތްތެރިކަމާ ގުޅުންހުރެއެވެ. ދިމާވާ ބައެއް ހާދިޘާތަކަކީ ތިމާގެ ޖަޒުބާތުގައި އަލިފާންރޯކޮށްލާ ޙާދިޘާތަކެވެ. ދެކޮޅުވެރީން ބޭނުންވަނީ ތިބާ ރުޅިއަރުވާލާށެވެ. "ރޯކޮށްލާށެވެ." ބޭނުމަކީ ބިނާކުރަނިވި މަސައްކަތްތަކެއް ކުރެވުނަނުދިނުމެވެ. ބޭނުންތެރި ދިގުރާސްތާ މަޝްރޫޢުތައް ތަންފީޒު ކުރިޔަ ނުދިނުމެވެ. ތިބާގެ ހުރިހާ ބުންވަރަކާއި ހަކަތައެއް ތާކުންތާކުނުޖެހޭ "ކޫސަނި" ކަންކަމަށް ހޭދަކުރުވައި ހުސްކުރުވުމަށްޓަކައެވެ.\nކައުސާހިބާ ޞައްލަﷲ ޢަލައިހި ވަސައްލަމަ ނަބީކަމުގެ މައްކީ ދައުރުގައި ޤުރައިޝުން އިތުރުސާހިބާ ކޯފާއިސްކުރުވާން މަސައްކަތްކުރިއެވެ. މަދަނީ ދައުރުގައި ޔަހޫދީން އަރުވާޖަހައިގެން އެކަމަށް ނިކުތެވެ. އަމިއްލަޔަށްވެސް އެމަސައްކަތްކުރިއެވެ. މުނާފިޤުން މެދުވެރިކޮށްވެސް އެކަންކުރުވިއެވެ. މާނައެއްނެތް މައްސަލަތަކުގައި އިތުރުސާހިބާ މަޝްޣޫލުކުރުވަން އުޅުނީ އަމަށަކުވަރަކަށް ނޫނެވެ. ނަމަވެސް ކައުސާހިބާ މުސްލިމުންގެ ބުންވަރާއި ހަކަތަ މާނައެއްނެތްކަންކަމުގައި ބޭކާރުވިޔަކަ ނުދެއްވިއެވެ. އަދި ކީއްތޯއެވެ؟ އެމާތް ސާހިބާ ނުހަނު ހަމަޖެހިވަޑައިގެން ހުންނަވައި ކުރައްވަމުންގެންދެވީ އިސްލާމީ ދަޢުވަތު ދުރަށް މާދުރަށް ފަތުރައިލެއްވުމުގެ މަސައްކަތްޕުޅެވެ. ފިކުރީގޮތުންނާއި، ޢަމަލީގޮތުން މުސްލިމުން ތަރްބިޔަތުކުރެއްވުމުގެ މަސައްކަތްޕުޅެވެ. އިސްލާމްދީނާ ޚިލާފަށް ރޭވޭ ނުބައިރޭވުންތައް ނާކާމިޔާބުކޮށްލައްވައި އެކަންކަމުގެ ދޮރުތައް ބަންދުކޮށްލެއްވުމުގެ މަސައްކަތްޕުޅެވެ. ނުހަނު މޮޅަށް ރޭއްވެވި ދުރު މުސްތަޤުބަލުގެ ރޭއްވެވުންތަކުގެ ޒަރީޢާއިންނެވެ. ނަތީޖާއަކީ މުސްލިމުންނަށް ފަތަޙައާއި ނަޞުރުލިބުމެވެ.\nކައުސާހިބާ ޞައްލަﷲ ޢަލައިހި ވަސައްލަމަގެ ސީރަތުގައި މިކަމާގުޅޭ މިސާލުތައް ވަރަށް ގިނައެވެ. އޭގެތެރެއިން އެންމެ ޞަރީޙު އެއް މިސާލަކީ ޞުލްޙުލް ޙުދައިބިއްޔާއެވެ. ޤުރައިޝުން ދެންނެވިހައި ގޮތެއް ޤަބޫލޫކުރައްވައި އެމާތް ސާހިބާ ކުރެއްވި އެމުޢާހަދާއާ މެދު ޚުދު މުސްލިމުންވެސް ތިބީ ނުރުހިއެވެ. ނަމަވެސް އެ މުޢާހަދާގެ ރަން ނަތީޖާއަކީ ސޫރަތުލް ފަތުހުއެވެ. އެމުޢާހަދާގެ ސަބަބުން ތަރުތީބުވެގެން އައީ އެތައް ނަސްރަކާއި ކަމިޔާބީތަކެކެވެ. ޚައިބަރުގެ ފަތަހައާއި އަރަބިކަރައިން ބޭރަށް އިސްލާމީ ދަޢުވަތު ފަތުރައިލައްވަން ވަގުތު ލިބިވަޑައިގަތުމާއި މައްކާ ފަތަޙަކުރެއްވުމުގެ ދޮރުހުޅުންފަދަ ބޮޑެތި ކާމިޔާބީތަކެވެ.\nޙަޤީޤަތަށް ދަންނަވާނަމަ ޤައުމީ ފެންވަރުގައިވެސް މިއަދު މުސްލިމުންނަށް މިވަނީ ކެތްތެރިކަމާއި ބަރުދާސްތުކުރުމުގެ ފިލާވަޅު އަލުން އުނގެނޭން ޖެހިފައެވެ. މެދު އިރުމައްޗަށް ބެލިއަސް ، އުތުރު އެފްރިކާއަށް ބެލިކަމުގައިވިޔަސް ޚުދު އަޅުގަނޑުމެންގެ ޤައުމަށާއި،އަމިއްލަ ނަފުސަށް ވިސްނައިލިޔަސް މިކަންއޮތީ މި މަގަށެވެ. އަޅުގަނޑުމެންގެ އަޚުންނަށް ވިސްނައިދޭން އެބަޖެހެއެވެ. އަމިއްލައަށް ޤަބޫލުކުރާން އެބަޖެހެއެވެ. ވިސްނުންތެރިކަމާއެކު ދުރަށްރާވައިގެން ކުރިއަށް ދިއުމާއި ވަގުތީގޮތުން އެއްފަރާތްވެލުމަކީ ފިނޑިކަމެއްނޫނެވެ. ކެތްތެތިވުމަކީ ފިނޑިވުމެއްނޫނެވެ. އަދި ކީއްތޯއެވެ؟ އެއީ މޮޅަށް ރާވައިގެން ކުރިޔަށް ދާންފަށައިގަތުމެވެ.\nރޯދަމަހަކީ ކެތްތެރިކަމުގެ މައްސަރެވެ. އިތުރުސާހިބާ ޞައްލަﷲ ޢަލައިހި ވަސައްލަމަ އިރްޝާދު ދެއްވައިފައިވަނީ އެގޮތަށެވެ. (ބައިހަޤީ،ޢަންސަލްމާނުލްފާރިސީ) މިމަހުގެ މަޤްޞަދަކީ މުސްލިމުން ކެތްތެރިވާން ދަސްކުރުމެވެ. ދުވާލުހަތަރުދަމު ނުކައި ނުބޮއި ތިބުމާއި، އިންސާނީ އެހެން އެތައް އެދުމެއް ބުރަކިޖައްސައި މަޑުކޮށްގެން ތިބުމަކީ ކެތްތެރިކަމުގެ ތަރްބިޔަތެވެ. އިސްލާމްދީން އިންސާނާގެ ކިބައިގައި ހުރުން އެދެނީ ކެތްތެރިކަމުގެ ސިފައެވެ. އެހެންކަމުން ކައުސާހިބާ ނަސޭހަތްދެއްވަނީ ރޯދައަށް ތިބެ ބަދުބަހުން ވާހަކަނުދެއްކުމަށެވެ. ދޫނުބައި ނުކުރުމަށެވެ. އަރައިރުންވެ ހަޅޭފަޅޭލަވައި ނުއުޅުމަށެވެ. އެހެން މީހަކު ތިމާއަށް ހުތުރުބަހުން އެއްޗެހި ގޮވިކަމުގައިވިޔަސް ނުވަތަ އަތް އިސްކުރިޔަސް ތިމާ އެގޮތަށް ކަންތައްނުކުރުމަށެވެ. ތިމަންނާޔަކަށް ނުބައިކަމެއްގެ ބަދަލުގައި ނުބައިކަމެއް ނުކުރެވޭނެއޭ އެހެނީ ތިމަން މިހިރީ ރޯދަޔަށޭ ބުނުމަށެވެ. (ބުޚާރީ، ޢަންއަބީ ހުރައިރާ) މާނައަކީ އަނެކަކު ނުބައިކަމެއްކުރުމުން އޭގެ ޖަވާބުގައި ނުބައިކަމެއްނުކޮށް ތިމަން މިފަރިތަކުރަނީ ކެތްތެރިކަމުގެ ފިލާވަޅެކޭ ބުނުމެވެ. ތިމަންމިދަސްކުރަނީ ނުބައިކަންކަމަށް ހެޔޮކަންކަމުން ބަދަލުދޭނެ ގޮތޭ ބުނުމެވެ. ތިމަން ޖާހިލުންގެ ޖަހާލަތު ބަރުދާސްތުކުރަން ދަސްކުރަނީއެވެ ބުނުމެވެ. ތިޔަކަމާ އެއްވެސް ކަހަލަ ރައްދު އަމަލެއް ފާޅުކުރުމަކީ ތިމަން ހޯދަމުން މިގެންދާ ތަރުބިޔަތާ ފުށުއަރާކަމެކޭ ބުނުމެވެ.


ކޮވިޑްގެ ކަންތައް ރޯދަ މަހާ އެކީ ނިމިގެންދާނެ: ޑރ. ހަސަން ހަމީދު – Dhen.mv\nކޮވިޑްގެ ކަންތައް ރޯދަ މަހާ އެކީ ނިމިގެންދާނެ: ޑރ. ހަސަން ހަމީދު\nMay 19, 2020 - 2:44 am\nރާއްޖޭގައި ހަލުވިކަމާއެކު ފެތުރެމުންދާ ކޮވިޑް19ގެ ބަލިމަޑުކަން ރޯދަ މަހާ އެކީ ނިމިގެންދާނެ ކަމަށް ދިވެހި ރާއްޖޭގެ ގައުމީ ޔުނިވަސިޓީގެ ޗާންސެލަރ ޑރ. ހަސަން ހަމީދު ވިދާޅުވެއްޖެއެވެ.\nރައްޔިތުންގެ މަޖިލީހުގެ ގައުމީ ތަރައްގީ އާއި ތަރިކަ ކޮމިޓީގެ ބައްދަލުވުމުގައި ހޯމަ ދުވަހުގެ ރޭ ވާހަކަފުޅު ދައްކަވަމުން ޑރ. ހަސަން ހަމީދު ވިދާޅުވީ، މި ބަލިމަޑު ކަމާ މެދު ނާއުއްމީދީ ގޮތަކަށް ނުދެކުމަށް އެދިފައެވެ،\nއަދި ކޮވިޑް19 ގެ ބަލިމަޑުކަން ވަރަށް ދިގުލައި ހިނގައިދާނެ ކަމަށް ގިނަ ބަޔަކަށް ހީވެފައި އޮތްނަމަވެސް ދުނިޔޭގެ ކަންތައްތައް ހިނގާ ގޮތަށް ބަލައިފިނަމަ މިކަން އެންމެ ކާމިޔާބު ކޮށް ކޮންޓްރޯލް ކުރި ނިއުޒިލޭންޑުގައި ހޯމަ ދުވަހު ޔުނީފޯމުގައި ހުރިހާ ކުދިން އަނބުރާ ސްކޫލަށް ގޮސްފި ކަމުގައި ޑރ. ހަސަން ހަމީދު ފާހަގަކުރެއްވިއެވެ.\n"ނިއުޒޭލެންޑުން ލޮކްޑައުން ގައި ހޭދަ ކުރީ 49 ދުވަސް...އަޅުގަނޑުމެން ލޮކްޑައުން މިކުރީ އޭޕްރީލް މަހުގެ 15 ވަނަ ދުވަހު، އެހެން ވީމާ އެންމެ އަވަހަށް އަޅުގަނޑުމެންނަށް މިކަމުން އަރައި ގަނެވޭނެ ކަމަށް ލަފާ ކުރެވޭ ޖޫން މަހުގެ3ވަނަ ދުވަހު." ޑރ. ހަސަން ހަމީދު ވިދާޅުވިއެވެ.\nހަމައެހެންމެ އިޓަލީގެ މިސާލުވެސް ވަނީ ނަންގަވާފައެވެ. އެގޮތުން ބަލީގެ އަސަރު އެންމެ ބޮޑަށް ކުރި އިޓަލީ އެކަމަށް ހޭދަކުރީ 76 ދުވަސް ކަން ފާހަގަކުރެއްވިއެވެ.\nއެއާއެކު ރާއްޖެއިން ވެސް ޖުލައި މަހުގެ 1އާ ހަމައިން މިކަމުން ސަލާމަތް ވެވޭނެ ކަމަށް ދެކެވަޑައިގަންނަވާ ކަމުގައި އެ ބޭފުޅާ ވިދާޅުވިއެވެ.\nމީގެ އިތުރުންވެސް ޑރ. ހަސަން ހަމީދު ވިދާޅުވީ، ރާއްޖޭގައި ބަލީގެ ޕީކް މާޒީވެ ހިނގައްޖެ ކަމަށް އޭނާ ދެކެވަޑައިގަންނަވާ ކަމަށެވެ.


Supreme Court ge hukumaa eku Sirisena ge verikamugai maruge adhabu dhevey gotheh nuvi | Mihaaru\nލަންކާގައި ނައްތާލަން ހަމަޖެހިފައިވާ ޑްރަގުތަކުގެ ކައިރީގައި ސިރިސޭނާ: ވެރިކަމުގައި މަރުގެ އަދަބު ދެވޭނެ ގޮތެއް ނުވި. --ފޮޓޯ:އޭއެފްޕީ\nސުޕްރީމް ކޯޓުގެ ހުކުމާ އެކު ސިރިސޭނާގެ ވެރިކަމުގައި މަރުގެ އަދަބު ދެވޭ ގޮތެއް ނުވި\n29 އޮކްޓޯބަރ 2019 - 14:07 1 comment\nޑްރަގުގެ ކުށުގައި ކުށްވެރިފައިވާ ހަތަރު މީހަކަށް މަރުގެ އަދަބު ދިނުމުގެ ލިޔުމުގައި ސިރިސޭނާ ވަނީ ޖޫން މަހު ސޮއިކުރައްވައިފަ އެވެ. އެކަމާ ދެކޮޅަށް ސުޕްރީމް ކޯޓަށް ހުށަހެޅި ޕެޓިޝަންތަކާ ގުޅިގެން ލަންކާގެ އެންމެ މަތީ ކޯޓުން ވަނީ އޮކްޓޯބަރު 29 ގައި ކޯޓުން ވަކި ގޮތެއް ނުނިންމަނީސް މަރުގެ އަދަބު ތަންފީޒް ނުކުރަން ވަގުތީ އަމުރެއް ނެރެފަ އެވެ.\nމަރުގެ އަދަބާ ދެކޮޅަށް ސުޕްރީމް ކޯޓަށް ހުށަހެޅި 19 ޕެޓިޝަނާ ގުޅިގެން ކޯޓުގެ ތިން ފަނޑިޔާރުންގެ ބެންޗަކުން މިއަދު ވަނީ އޮކްޓޯބަރު 29 ގެ މުއްދަތު ޑިސެމްބަރު9އާ ހަމައަށް އިތުރުކޮށްފަ އެވެ.\nއަންނަ މަހު 16 ގައި ބާއްވާ ރިޔާސީ އިންތިޚާބުގައި ސިރިސޭނާ ވާދަނުކުރައްވާތީ ސުޕްރީމް ކޯޓުގެ ހުކުމް އަންނަ އިރު ސިރިސޭނާގެ ވެރިކަން އޮންނާނީ ނިމިފަ އެވެ. އެހެންވެ އެމަނިކުފާނުގެ ވެރިކަމުގައި މަރުގެ އަދަބު ތަންފީޒް ކުރުމުގެ ފުރުސަތު މި ވަނީ ގެއްލިފަ އެވެ.\nލަންކާގައި އެންމެ ފަހުން މަރުގެ އަދަބު ދީފައި ވަނީ މީގެ 40 އަހަރު ކުރިންނެވެ.


Report: "Vettenee vettenee"\nއެކަކު އިނީ ސައި ހޮޓަލެއްގަ އެވެ. އަތުގައި ހެދިކާއެއް އޮތް ނަމަވެސް މުޅިން އެހެން "ދުނިޔެއަކަށް" ގެއްލިފަ އެވެ. ތާއްޔާ ޖެހެމުން ގޮސް އޭނާގެ ބޯ އޮތީ ހެދިކާ އެޅި ތަށީ ތެރެއަަށް ލެނބިފަ އެވެ. ދެން ވެސް އެހެން މީހަކު ޕާކިން ޒޯނެއް ކައިރީ ހުއްޓިލައިގެން ހުއްޓެވެ. ފުރަތަމަ ހީކުރީ ކާނު ތެރެއަށް އެއްޗެއް ވެއްޓިގެން އެ ހޯދަން އުޅޭހެނެވެ. އެކަމަކު އޭނާ ގުދަށް އެއޮތީ "ނިދާފަ" އެވެ. ދައްކަން މި އުޅެނީ ގައުމު "ކޮޅަށް ނަގަން" ތިބި ޒުވާނުން "ވެއްޓޭ" ވާހަކަ އެވެ. މަސްތުވެ، މަގުމަތީ އެތަން މިތާ ބިތްޖެހި ގެއްލިފައިވާ މައްސަލައެވެ!\n"މަސްތުވާތަކެތީ ބޭނުންކޮށްގެން ތިބޭ މި މީސްމީހުންގެ މައްސަލަ މިހާރު ވަރަށް ގިނަވެގެން އުޅެނީތަ؟ އަހަރުމެންގެ ދަރިންނަށް މި މުޖުތަމައު ތެރޭގައި ކުޑަވެސް ރައްކާތެރިކަމެއް ނެތީތަ،" ޓުވިޓާގައި މީހަކު ސުވާލެއް ކޮށްލި އެވެ.\nމާލެ ތެރެއިން މިހާރު މަސްތުވާތަކެތި ބޭނުންކޮށްގެން ބިމުގައި ރަނގަޅަށް ދެފައި ހަރު ނުލަވާ "ޒޮމްބީ" ތަކެއްހެން އުޅޭ މީހުން ނުފެންނަ ދުވަހެއް ނުދެ އެވެ. މޫނުމަތި ދެމިފައި ތިބި މީހުން ބިމުގައި ދެފައި ކާއްތަމުން ލަސްލަހުން ހިނގަމުންދާއިރު އަނެއްބައި މީހުން ތިބެނީ ގޯޅިތަކާއި ކަންކަންމަތީ ވެއްޓިފަ އެވެ. ރައްކާތެރިކަމެއް ނުވަތަ ދުޅަ ހެޔޮ މުޖުތަމައުއެއް ލިބޭނެ ކަމުގެ އުންމީދުގެ ކަންފުޅެއް ވެސް ނެތެވެ.\nއެ ވާހަކަތަކާއި ފޮޓޯ އާއި ވީޑިއޯތައް ސޯޝަލް މީޑިއާގައި ވެސް ވަރަށް ގިނަވެއްޖެ އެވެ. މި ވަބާއިން ސަލާމަތް ނުވެވިގެން އުޅޭ އިރު މި މައްސަލައަށް ވެރިންގެ ސަމާލުކަމެއް ނުލިބެ އެވެ! އެ ވާހަކަ ވެސް ނުދައްކަ އެވެ.\nއަވަސްއިން ސުވާލު ކުރުމުން ފުލުހުންގެ ތަރުޖަމާނު، ޗީފް އިންސްޕެކްޓާ އޮފް ޕޮލިސް އިޒްމިއާ ޒާހިރު ވިދާޅުވި ގޮތުގައި މީހުން މަސްތުވެގެން މަގުމަތީގައި އުޅޭ މައްސަލަ މިދުވަސްވަރު އިތުރުވެއްޖެ އެވެ. އިއްޔެ އެކަނި ވެސް މާލެ ތެރެއިން އޭގެ ތިން ކޭސްއެއް އައެވެ.\n"އެފަދަ މީހުން ފުލުހުންގެ ބެލުމުގެ ދަށަށް ގެނައުމަށް ފަހު މައްސަލަ ތަހުގީގު ކުރުމަށް ފަހު ޕީޖީއަށް ފޮނުވަނީ. މީގެ އިތުރުން މުޅި ރާއްޖޭގެ އެކި ކަންކޮޅުތަކުގައި ފުލުހުން ކޮންމެ ދުވަހަކު ވެސް ޑްރަގް އޮޕަރޭޝަންތައް ހިންގާ، މަސްތުވާތަކެއްޗާއެކު މީހުން އަތުލައިގަނޭ. އަދި މި އޮޕަރޭޝަންތަކަކީ ކޮންމެ ދުވަހަކު ވެސް ކާމިޔާބުކަމާއެކު ކުރިޔަށް ދާ އޮޕަރޭޝަންތަކެއް،" އިޒްމިއާ ވިދާޅުވި އެވެ.\nފެންމަތިވެގެން އުޅެނީ މަގުމަތީ މަސްތުވެގެން ޒުވާނުން އުޅޭ މައްސަލަ އެކަންޏެއް ނޫނެވެ. މިއާއެކު ހަބަރެއް ނުވެގެން ނުވަތަ ނުހޭލައިގެން މަރުވެފައި އޮއްވާ މީހުން ފެންނަ މައްސަލަތައް ވެސް ގިނަ އެވެ. މިހާރު ގިނަ ފަހަރަށް އެ މީހުންގެ އަންގައިން ފޮނު އަރައި އޮންނަނީ އޯވާޑޯޒްވެފަ އެވެ. އިއްޔެ ވެސް މީހަކު އެފަދަ ގޮތަކަށް މަރުވެފައި އޮއްވާ ފެނުނެވެ. އެކަމަކު އެއީ މަސްތުވާތަކެތީގެ މައްސަލައެއް ކަމެއް އަދި ފުލުހުން ނުބުނެ އެވެ. ނަމަވެސް މިފަހުން ހިނގި އެފަދަ ދެތިން ކޭސްއެއްގައި މަސްތުވާތަކެތި ބޭނުން ކުރުމުގެ ސަބަބުން މީހުން އޯވަޑޯޒްވެފައިވާ ކަން އަވަސްއަށް ވަނީ ކަށަވަރުވެފަ އެވެ.\nއެހާ ހިސާބުން އެހެން ސުވާލެއް ވެސް އުފެދެ އެވެ. މާލެގައި އާ ޑްރަގެއް ނުވަތަ ވަރުގަދަ ޑްރަގް ނެޓްވޯކެއް އެކްޓިވޭޓް ވެގެން އުޅެނީ ހެއްޔެވެ؟ މިކަން ކުއްލިއަކަށް މިހާ ގިނަވެގެން މި އުޅެނީ ކީއްވެ ހެއްޔެވެ؟ ސަރުކާރެއް ނުވެއްޓުނު ނަމަވެސް މިއަށް ވުރެ ވަކި ބޮޑު ވެއްޓުމެއް ގައުމަކަށް އޮންނާނެ ހެއްޔެވެ؟\nމޯލްޑިވްސް ޕޮލިސް ސާވިސް މަސްތުވާތަކެތި ޒުވާނުން + މަރު ކުށްކުރުން


COVID-19: Ithuru 35 meehun positive vejje - AO News\nރާއްޖެއިން އިތުރު 35 މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ ގޮތުގައި އިއްޔެ 18:00 އާއި ހަމައަށް އިތުރު 24 ދިވެހިންނާއި 11 ބިދޭސީން ވަނީ ޕޮޒިޓިވްވެފައެވެ. އޭގެ ކުރީ ދުވަހުވެސް 27 މީހުން ވަނީ ޕޮޒިޓިވްވެފަ އެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 11،567 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ޕޮޒިޓިވްވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.\nއެޗްޕީއޭ އިން އެންމެ ފަހުން އާންމުކުރި މަޢުލޫމާތަށް ބަލާއިރު، އިއްޔެ 18:00 އާއި ހަމައަށް 24 ގަޑިއިރުގެ ތެރޭގައި ކޮވިޑް-19 އަށް ޓެސްޓްކުރުމަށް ޖުމްލަ 1,517 ސާމްޕަލް ނަގާފައިވެއެވެ. އަދި މިވަގުތު ކަރަންޓީނުގައި އެއްވެސް މީހަކު ނެތެވެ. ނަމަވެސް އައިސޮލޭޝަން ފެސިލިޓީތަކުގައި 320 މީހުން އެބަތިއްބެވެ. އަދި ހޮސްޕިޓަލްތަކުގައި 47 މީހަކު ދަނީ ފަރުވާ ހޯދަމުންނެވެ.


Musthafaage "Molhu Kula" In Jaree Kuri Dhoru Mahchah Ethah Baehge Samaalukan - Vaguthu\nމުސްތަފާގެ "މޮޅު ކުލަ" އިން ޖަރީކުރި ދޮރުމައްޗަށް އެތައް ބައެއްގެ ސަމާލުކަން!\n2 މަސް ކުރިން ( ސެޕްޓެމްބަރު 27, 2020 )\nމީސްމީޑިއާ ނަމުން ނަމަ "ކުލަ ފިހި" މި ނަމުގެ ފަހަތުގައިވާ އުމުރުން 22 އަހަރުގެ މުސްތަފާ މުހައްމަދުއަކީ އޭނާގެ ތަފާތު ކުރެހުންތަކުގެ ސަބަބުން އާއްމުންގެ ސަމާލުކަން ހޯދަމުންދާ ޒުވާނެކެވެ.\nއޭނާގެ އާޓްވޯކްތަކުގެ ތެރޭގައި ކުރެހުމުގެ އިތުރުން ޑިޖިޓަލް އާޓްވޯކްވެސް ހިމެނެއެވެ.\nމުސްތަފާގެ ގިނަ ކުރެހުންތައް އަމާޒު ކޮށްފައި ހުންނަނީ އެއިރެއްގައި މުޖުތަމައުގައި ހިނގާ މުހިންމު ކަންކަމަށް ބިނާކޮށްގެން ކަމަށް ވާއިރު، އެ ކުރެހުމުގައި ހާއްސަ މެސެޖެއް ވެސް ފޯރުކޮށްދެއެވެ. ހދ.ކުޅުދުއްފުށްޓަށް އުފަން މި ޒުވާނާގެ ކުރެހުމުގެ ރަހަ ތަފާތުވާ ސަބަބަކީ މިއީއެވެ.\nދާދިފަހުން އޭނާގެ އިތުުރު މަސައްކަތަކަށް އެތައް ބައެއްގެ ތައުރީފު ވަނީ ލިބިގެން ގޮސްފައެވެ. އެއީ މޯލްޑިވިއަން އާޓިސްޓް ކޮމިއުނިޓީ އާއި ގުޅިގެން ދ.ރިނބިދޫގައި ޤާއިމްކުރި ސަޤާފީ މަގުގައި ހިމެނޭ އާރޓްވޯކްއެކެވެ.\nއެ މަގުގައި އެކި ފަންނާނުންގެ އާރޓްވޯކްތައް ފެންނަން ހުރި އިރު މުސްތަފާގެ ކުރެހުމަށް އެތައް ބައެއްގެ ސަމާލުކަން ވަނީ ލިބިގެންގޮސްފައެވެ. މީހުން ދިރިއުޅޭ ގެއެއްގެ މައި ދޮރާށީގެ ބޭރުގައި ކުރަހާފައިވާ އެ ކުރެހުން ބަލާލުމުން ދިވެހި ވަންތަ ރަހަ އިހުސާސްކުރެވެއެވެ.\nއަދި ކުރެހުމުގެ ތަފްސީލްތަކަށް ބަލާލުމުން އެ މަސައްކަތުގެ ފުރިހަމަކަން ތަސައްވުރުކުރެވެއެވެ. ކުރެހުމުގެ ކޮންމެ ހިސާބަކުން ވެސް ފެންނަނީ ފަރުވާތެރިކަމާއި އެކު ކުރަހާފައިވާ، ހުނަރުން ފުރިގެންވާ މަަސައްކަތްތަކެކެވެ. އެ ފޮޓޯތަކަށް ބަލާލުމުން ޝާހީ ތަނެއްގެ ދޮރުމަތި ފެންނަ ކަމުގެ އިހްސާސް ކުރެވޭކަމަށް ބައެއް މީހުން ވަނީ ބުނެފައެވެ.\nރިނބުދޫގެ ތާރީހާއި ސަޤާފަތް އަދި ރިނބިދޫގެ ތާރީޚު މި ތީމްއަށް ތައްޔާރުކޮށްފައިވާ އެ ސަޤާފީ މަގުގައި ހިމެނޭ އާރޓްވޯކްތަކުން ދައްކުވާދެނީ ރިނބިދޫގައި ޒަމާންވަންދެން ދެމި އޮތް ފަންނުވެރިކަމާއި އަތްތެރި މަސައްކަތްތަކުގެ ކުލަތަކެވެ.\nއެ ތީމްގެ ދަށުން ގިނަ ފަންނާނުން ކުރެހީ ކަނޑުއަޑިއާއި، މަސްމަހާއިމެހި ފަދަ ގުދުރަތީ ތަކެއްޗެވެ.\n20 ވަރަކަށް ފަންނާނުން ބައިވެރިވި މި ހަރަކާތުގައި މުސްތަފާ ކުރަހާފައިވާ ކުރެހުމަކީ ހިރިގަލުގައި ކަނޑާ ނަގާފައިވާ ކުރެހުމަކާ ވައްތަރު ކުރެހުމެކެވެ.\nMural art @rinbudhoo #maldivianartists #wallpaint #multilac #painting #traditionalart #maldivestravel #maldivestraditional #localtourism #maldiveslocalisland #art\nA post shared by Musthafa Mohamed (@kula_fihi) on Feb 1, 2020 at 1:18am PST\n"މޮޅު ކުލަ"، މި ނަމުން ނަންދީފައިވާ ކުރެހުން މީސްމީޑިއާއިން ފެނުމުން އާއްމުން ވަނީ އޭނާ އަށް ތައުރީފުގެ ބަސްތައް އޮއްސާލާފައެވެ.\nމުސްތަފާއަށް މި ޚިޔާލު އައިގޮތް ހިއްސާކުރަމުން އޭނާ "ވަގުތަށް" ބުނީ އެ ޚިޔާލު އައީ އެ ރަށަށް އެރިތަނުން ފެނުނު މަހާނަ ގަލެއްގެ ސަބަބުން ކަމަށެވެ.\n"މިހާރު ހަނދާނެއް ނެތް ކާކުގެ މަހާނަ ގަލެއް ކަމެއް އެއީ. އެކަމު ވަރަށް ރީތި މަހާނަ ގަލެއް ފެނުނު. އެއީ ރަށަށް އަރައިގެން ރިނބުދޫ ކައުންސިލާއި އެކު ހިނގާފައި ދަނިކޮށް. އެ ރަށު ކައުންސިލުންވެސް މައުލޫމާތު ދިން އެ ރަށް މަޝްހޫރީ ކޮންކަލަ ކަންކަމަށް ކަން." އޭނާ ކިޔާދިނެވެ.\nމަހާނަ ގަލަކީ ހުދާއި ކަޅު ކުލަ ހުންނަ އެއްޗަކަށް ވާތީ އޭނާގެ ކުރެހުމަށް ތަންކޮޅެއް ގަދަ ކުލަތަކެއް ބޭނުން ކުރަން ވިސްނިކަމަށް ވެސް މުސްތަފާ ކިޔާދިނެވެ.\n"ހިތަށް އެރީ ވައިބްރެންޓްކުރަން. އެހެންއެއްޗަކާ މިކްސްކޮށްލާނީ އޭ ކުލަތައް. ކުލަތައް ނެގީ ކަނޑާ އެއްގަމުން ފެންނާނެ ހުރިހާ ކުލައެއް ވިސްނައިގެން. ވަރަށް ފެހި ރަށެއް އެއީ. ރީތި މޫދެއްވެސް އޮވޭ." މުސްތަފާ ބުންޏެވެ.\nމި މަސައްކަތް ފުރިހަމަ ކުރުމަށް 3،4 ވަރަކަށް ދުވަސް ހޭދަވި އިރު އެ ކުރެހުން ފުރިހަމަކުރަން މަސައްކަތް ކުރީ ރޭގަނޑުގެ ވަގުތުތަކުގައެވެ. ސަބަބަކީ އެ ކުރެހުން ހުރި މަގަކީ ދުވާލު އަވިގަދަ މަގަކަށްވުމުން ފަސޭހަ ގަޑިއެއްގައި މަސައްކަތް ކުރުން ކަމަށް މުސްތަފާ ބުނެެވެ.\nއެ އާޓްވޯކް އަށް "މޮޅު ކުލަ"ކީ ރިނބިދޫ މީހުންނަކީ މޮޅު ކުލައެއްކަން ރަމްޒުކޮށްދިނުމުގެ ގޮތުން ކަމަށް ވެސް މުސްތަފާ ބުންޏެވެ. އެއީ ރިނބިދޫގެ މީހުންގެ ހުނަރުވެރިކަމަށް ނިސްބަތްކޮށްދީފައިވާ ނަމެކެވެ.\nޅަ އުމުރުން ފެށިގެން ކުރަހަމުންދާ މުސްތަފާއަކީ އެކީ ތަފާތު އެކި ކޮންސެޕްޓްތަކަށް ފޮރުފިވާ މެސެޖުތައް ހިމެނޭ ކުރެހުންތައް އާއްމުންނާއި ހަމައަށް ގެނެސްދޭ ފަންނާނެކެވެ.\nMusthafa Ge Kula Fihin Fennanee Thafaathu Kula Thakeh!https://t.co/MmVOPVUJyG\n— Vaguthu Online (@VaguthuOnline) June 27, 2020\nއަދި ކޮންމެވެސް ދުވަހަކުން އޭނާގެ ކުރެހުންތައް ދައްކާލެވޭނެ އާޓް އެގްޒިބިޝަނެއް ބޭއްވުމަކީ، ޕޮލިޓެކްނިކްގައި ޑިޕްލޮމާ ކިޔަވަމުންދާ މުސްތަފާގެ އުންމީދެެކެވެ.\nޝާފިއުގެ އަތްތެރި މަސައްކަތްތަކުން ދިިވެހިންނަށް ހައިރާންކަން\nޅައިރު ޖެހި ބެރާއެކު މިއުޒިކްގެ އެންމެ ފުން ކަނޑުގައި ޝަމްބެ\nސެޕްޓެމްބަރު 27, 2020 10:41\nވިޒުއަލް އިފެކްޓްސް އަށް ވެސް ވަރަށް މޮޅުވާނެ ވަރަށް ޓެލެންޓެޑް ސޮރެއް ތީ.. ކީޕް އިޓް އަޕް\nޗޮއް. .މަހީކުރީ މައެންގެ ރަށުމުސްތަފާބެކަމައް\nސެޕްޓެމްބަރު 27, 2020 18:57\nހަޑި ހާވާފަ އޮތްތަނެއް ދައްކާފަ މޮޅޭ މޮޅޭ ބުނީމަ މޮޅުވޭތަ؟\nސެޕްޓެމްބަރު 28, 2020 01:11\nމުސްތަފާގެ މޮލުކުލައެއްނޫނޭ ޖަޕާނުގެ މޮލުކުލަ ކަމައްބަލާ މުތަފާއަކީ މޮލައައް ކުލަޖައްސާ މީހެކުވެ ކުލަޖެއްސުމަކީ ވަރައް ކެއްތެރިކަމާއިއެކު ވާނެކަމެކެވެ (ސުކުރިއްޔާ)\nއޮކްޓޯބަރ 4, 2020 07:17\nއޭގެ ރީތި ކަން އިނގޭނީ ރީތިކަން ފާހަގަ ކުރަން އިނގޭ ބަޔަކަތް


JP ge Raees kamah Ali Waheed kurimathilavvaifi\nޖުމްހޫރީ ޕާޓީގެ ރައީސް ކަމަށް އެ ޕާޓީއަށް ދާދިފަހުން ގުޅިވަޑައިގެންނެވި އަލީ ވަހީދު ކުރިމަތިލައްވައިފި އެވެ.\nއަލީ ވަހީދު އެކަން އިއުލާން ކުރައްވައި ކުރެއްވި ޓްވީޓެއްގައި ވިދާޅުވީ، ޖުމްހޫރީ ޕާޓީގެ ރައީސް ކަމަށް ކުރިމަތިލައްވަވާފައިވާނެ ކަމަށާއި ހުރިހާ ރައްޔިތުންގެ ލޯތްބާއި ތާއިދާއި ހެޔޮ އެދުން ބޭނުންވާ ކަމަށެވެ.\n"އެންމެންނަށް ހަމަހަމަކަން، ގޮފިތަކުގެ ބާރުވެރި، އިންތިޒާމްވެފައިވާ ކޮމެޓީތަކާއެކު ރައްޔިތުންނަށް ހާދިމް މަސައްކަތްތަކެއް ކޮށްދޭނަން،" އަލީ ވަހީދު ވިދާޅުވެފައިވެ އެވެ.\nއިނގިރޭސިވިލާތުގައި ދިރިއުޅުއްވާ އަލީ ވަހީދު ޖުމްހޫރީ ޕާޓީއާ ގުޅިވަޑައިގެންނެވީ އެމްޑީޕީއިން ކުއްލި ގޮތަކަށް ވަކިވެވަޑައިގެންނެވުމަށްފަހު އެވެ. އެމްޑީޕީގެ ޗެއާޕާސަންކަން ވެސް އޭނާ އޭގެ ކުރިން ވަނީ ދޫކޮށްލައްވާފަ އެވެ.\nއަލީ ވަހީދު ޖުމްހޫރީ ޕާޓީގެ ރައީސް ކަމަށް ކުރިމަތިލެއްވިއިރު އެ މަގާމަކީ އަލީ ވަހީދު ޕާޓީއަށް ގުޅިވަޑައިގެންނެވި ފަހުން އުފެއްދި މަގާމެކެވެ. ޕާޓީގެ ގަވައިދަށް އިސްލާހު ގެނެސް، އެ މަގާމަށް ކުރިމަތިލުމަށް އެ ޕާޓީން މިހާރު ވަނީ ހުޅުވާލާފަ އެވެ. މާދަމާ އޮންނަ އެ ޕާޓީގެ ކޮންގްރެސްގައި ރައީސްއަކު އިންތިހާބު ކުރާނެ އެވެ.\nރައީސްގެ މަގާމުގެ އިތުރުން ޕާޓީގެ ލީޑަރާއި ނައިބު ލީޑަރާއި ނައިބު ރައީސް ވެސް މާދަމާ އޮންނަ ކޮންގްރެސްގައި އިންތިހާބު ކުރާނެ އެވެ. މި މަގާމުތަކަށް ވާދަކުރައްވާ ބޭފުޅުންގެ މައުލޫމާތެއް އަދި ނުލިބެ އެވެ. ރައީސް ކަމަށް އަލީ ވަހީދުގެ އިތުރުން އެހެން ބޭފުޅެއް ވާދަކުރައްވާކަން ވެސް އެނގިފައެއް ނުވެ އެވެ.


Akram ge suspension ves uvaalaifi | Mihaaru\n16 އެޕްރީލް 2019 - 12:287comments\nރައީސް އޮފީހުގެ ތަރުޖަމާން އިބްރާހިމް ހޫދު ވިދާޅުވީ އަކްރަމްގެ ސަސްޕެންޝަން މިއަދު އުވާލައި ވަޒީފާއަށް ނުކުތުމަށް އަންގާފައިވާކަން ޔަގީންކޮށްދެއްވައިފަ އެވެ.\nއެމްއެމްޕީއާރުސީގެ ހިޔާނާތުގެ ފައިސާ ޖަމާވި ޔޫތު މިނިސްޓަރު އަހުމަދު މަހުލޫފްގެ ސަސްޕެންޝަން ވެސް މިއަދު ވަނީ އުވާލައިފަ އެވެ. މަހުލޫފްގެ މައްސަލާގައި ކޮރަޕްޝަންގެ އަމަލެއް ނެތް ކަމަށް އޭސީސީން ނިންމާފައިވެ އެވެ.\nއެސްއޯއެފްގެ އެކައުންޓުން އަކްރަމްގެ އެކައުންޓަށް 30،000 ޑޮލަރު ޖަމާކޮށްފައިވާކަން އޭސީސީގެ ތަހުގީގީ ރިޕޯޓުން އެނގެ އެވެ. އެ މައްސަލަ ނިންމި ގޮތެއް އަދި އެއްވެސް އިދާރާއަކުން ހާމައެއް ނުކުރެ އެވެ.\nއެސްއޯއެފާ އެކު ޑޮލަަރުގެ މުއާމަލާތްކުރި އެންމެން ވެސް ބުނަނީ އެއީ އެމްއެމްޕީއާރުސީގެ ފައިސާކަން ނޭނގޭ ކަމަށާއި އެ މީހުން ހިންގީ ޑޮލަރު ގަތުމުގެ މުއާމަލާތްތައް ކަމަށެވެ.\nއެމްއެމްޕީއާރުސީގެ ހިޔާނާތުގެ ފައިސާއާ ގުޅުން ހުރި މުއާމަލާތްތަކުގެ ސަބަބުން މި ސަރުކާރުގެ އިސް މަގާމުތަކުގައި ތިއްބެވި ހަތަރު ބޭފުޅަކު ސަސްޕެންޑް ކުރި އެވެ. މަހުލޫފާއި އަކްރަމްގެ އިތުރުން ދެން ހިމެނެނީ ފެން ކުންފުނީގެ ޗެއާމަން އަހްމަދު މައުސޫމާއި އައިލެންޑް އޭވިއޭޝަންގެ ބޯޑު މެމްބަރު އަބްދުﷲ އާޒިމެވެ.\nހޫދު ވިދާޅުވީ މައުސޫމާއި އާޒިމްގެ ސަސްޕެންޝަން އަދި އުވާނުލާ ކަމަށެވެ.\nދައުލަތުގެ ފައިސާ ވަގަށް ނަގައި މަނީ ލޯންޑަރިން ހިންގި އެސްއޯއެފްގެ އެކައުންޓުން 155 މީހަކަށް ފައިސާ ޖަމާކޮށްފައިވެ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ކޮރަޕްޝަން ސްޓޭޓް މިނިސްޓަރު އަކްރަމް ކަމާލުއްދީން އެމްއެމްޕީއާރްސީގެ ކޮރަޕްޝަން


SunOnline: Komme dharivarakahves hunaru dhaskohdhinumuge programee eh school thakugai fashanee\nކޮންމެ ދަރިވަރަކަށްވެސް ހުނަރު ދަސްކޮށްދިނުމުގެ ޕްރޮގްރާމެއް ސްކޫލްތަކުގައި ފަށަނީ\nމުހައްމަދު އައުޒަމް 12 Jan 2020, 20:55\nކޮންމެ ދަރިވަރަކަށްވެސް ހުނަރު ދަސްކޮށްދިނުމުގެ ގޮތުން ސްކޫލްތަކުގައި ޕްރޮގްރާމެއް ފަށަން އެޑިއުކޭޝަން މިނިސްޓްރީން ނިންމައިފިއެވެ.\nދިރާސީ އާހަަރު ފެށުމުގެ ގޮތުން އެޑިއުކޭޝަން މިނިސްޓަރު ޑރ. އައިޝަތު އަލީ މިއަދު ހެނދުނު ދެއްވި ހިތާބުގައި ވިދާޅުވީ މަދަރްސީ ތައުލީމު ނިންމާ ކޮންމެ ދަރިވަރެއް އަބުރުވެރިކަމާއެކު އަމިއްލައަށް ދިރިއުޅެވޭނެ މީހަކަށް ހެދުމަކީ މިސަރުކާރުގެ ވަރަށް ބޮޑު އަޒުމެއް ކަމަށެވެ.\n"މިގޮތުން ދަރިވަރުން މަސައްކަތަށް އަހުލުވެރި ކުރުވުމަށްޓަކައި ކޮންމެ ދަރިވަރަކަށް ހުނަރު ދަސްކޮށްދިނުމުގެ ޕްރޮގްރާމެއް މުޅިން އަލަށް ސްކޫލުތަކުގައި މިއަހަރުތެރޭ ފެށިގެންދާނެ. އަދި ވޭތުވެދިޔަ އަހަރު ގްރޭޑް 10 ނިންމި ދަރިވަރުން މަސައްކަތަށް އަހުލުވެރިކުރުވުމަށް އަންނަ ފެބްރުއަރީ މަހު ޕްރޮގްރާމްތަކެއް ރާއްޖޭގެ އެކި ކަންކޮޅުތަކުގައި ހިންގިގެންދާނެ،" މިނިސްޓަރު ވިދާޅުވިއެވެ.\nސަރުކާރުގެ ފަރާތުން ރާއްޖޭގައި ތައުލީމް ފޯރުކޮށްދެމުންދާތާ 100 އަހަރަށް ވުރެ ގިނަދުވަސް މިހާރު ވަނީ ވެފައެވެ. މީގެ ކުރިން ތައުލީމްއާ ބެހޭ ވަކި ގާނޫނެއް ނެތަސް މިއަަހަރު އެކަމަށް ވަކި ގާނޫނެއް ފާސްވެގެން ދިއުމަކީ ވަރަށް ބޮޑު އުއްމީދެއްކަން މިނިސްޓަރު ފާހަގަކުރެއްވިއެވެ.\nއޭގެ ސަބަބުން އެކި ފަރާތްތަކުގެ މަސްއޫލިއްޔަތުތައް ލިޔެވި ބަޔާންވެ ކަންކަމަށް މީހުން ޒިންމާދާރުކުރުވުމަށާއި ތައުލީމުގެ ބާވަތާއި ގޮތްތައް ކަނޑައެޅުމުގައި ވަރަށް ބޮޑު ސާފުކަމެއް ލިބިގެންދާނެކަމަށް މިނިސްޓަރު ވިދާޅުވިއެވެ.\n"އަޅުގަނޑުމެން މަސައްކަތް ކުރާނީ، ވިހިވިއްސަކީ، ދިވެހިރާއްޖޭގެ ތަޢުލީމީ ތާރީހުގައި، ފަނޑުވުމެއް ނެތް ފެހިކުލައަކުން ލިޔެލެވޭ އަހަރަކަށް ހެދުމަށް. އެތައް ދާއިރާއަކުން ކުރިއެރުންތައް ހޯދުމަށް،" މިނިސްޓަރު ވިދާޅުވިއެވެ.\nމިއަހަރު ހިންގާނޭ މުހިއްމު އެއްކަމައްގެ ގޮތުގައި ހުރިހާ ސްކޫލްތަކުގެ އުމްރާނީ އަދި ކިޔަވައިދިނުމަށް ބޭނުންކުރާ ވަސީލަތްތައް އިތުރުކުރެވިެގެންދާނެކަމަށް މިނިސްޓަރު ވިދާޅުވިއެވެ.\n"މި ކަމުގެ ތެރޭގައި އެތައް ސްކޫލެއްގައި އައު ޢިމާރާތްތައް ކުރުމާއި އެކި ތަކެތި ފޯރުކޮށްދިނުން ހިމެނޭ. ލާމަރުކަޒީ ގާނޫނު ހިންގަން ފެށުމާ ގުޅިގެން އިތުރު ބާރުތައް ސްކޫލްތަކަށް ފޯރުކޮށްދެވޭނެ." މިނިސްޓަރު ވިދާޅުވިއެވެ.\nއެމްއެންޔޫގެ ފެކަލްޓީއަކަށް ދުނިޔޭގޭ ފެންވަރުގެ ދަރަޖައެއް


Theluge agu STO in bodukoffi | ThePress\nތެލުގެ އަގު އެސްޓީއޯއިން ބޮޑުކޮށްފި\n12 October 2021, 07:27\nފިއުލް ސަޕްލައި މޯލްޑިވްސްގެ ހިދުމަތްދޭ ޕެޓްރޯލް ޝެޑެއް / ފޮޓޯ: އެފްއެސްއެމް\nސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން ވިއްކާ ތެޔޮ، ޑީސަލް އަދި ޕެޓްރޯލް ގެ އަގު ބޮޑުކޮށްފިއެވެ.\nއެސްޓީއޯއިން ބުނީ މި ބަދަލުތައް ގެނެސްފައި ވަނީ މިހާރު ދުނިޔޭގެ ތެލުގެ އަގު ހުރީ ފާއިތުވި7އަހަރު ތެލުގެ އަގު ބޮޑުނުވާ މިންވަރަށް ބޮޑުވެފައި ކަމަށާއި އެހެންވުމުގެ ސަބަބުން އެ ކުންފުންޏަށް ތެޔޮ ގަންނަން ލިބޭ އަގުވެސް ބޮޑުވެފައިވާ ކަމަށެވެ.\nމި ބަދަލާއެކު އޮކްޓޯބަރު 12، 2021 އިން ފެށިގެން ފިއުލް ސަޕްލައިސް މޯލްޑިވްސްގެ ސްޓޭޝަން ތަކުން ޑީސަލް ލީޓަރެއް ވިއްކަމުން ދާނެ އަގަކީ 11.84 ރުފިޔާއަށް ކަމަށް އެ ކުންފުނިން ބުނެއެވެ. އަދި ޕެޓްރޯލް ލީޓަރެއް ވިއްކަމުން ދާނީ 11.16 ރުފިޔާއަށް ކަމަށް ވެސް އެސްޓީއޯ އިން ބުނެއެވެ.\nދުނިޔޭގެ ބާޒާރުތަކުގެ ތެލުގެ އަގު ބޮޑުވުމުގެ ސަބަބުން3ވަނަ ފަހަރަށް އެސްޓީއޯއިން ތެލުގެ އަގަށް ބަދަލު ގެނައި އިރު މީގެ ކުރިން އެސްޓީއޯއިން ޕެޓްރޯލް ލީތަރެއް ވިއްކީ 10.72 ރުފިޔާ އަށެވެ. އަދި ޑީސަލް ލީޓަރެއް ވިއްކީ 10.95 ރުފިޔާ އަށެވެ.\nއެ ކުންފުނިން އިތުރަށް ބުނީ އަބަދުވެސް މަސައްކަތް ކުރަމުން ދަނީ ވީހާވެސް ފަސޭހަގޮތެއްގައި ކަސްޓަމަރުންނަށް ތެޔޮ ފޯރުކޮށްދިނުމުގެ ހިދުމަތް ދިނުމަށް ކަމަށެވެ.


Colonel Nazim ves Raajje nai, Muhdhathu ithurukoh dheyn edhefi\nކާނަލް ނާޒިމް ވެސް ރާއްޖެ ނައި، މުއްދަތު އިތުރުކޮށްދޭން އެދެފި\nކުރީގެ ޑިފެންސް މިނިސްޓަރު މުހައްމަދު ނާޒިމް --\nކުރީގެ ޑިފެންސް މިނިސްޓަރު މުހައްމަދު ނާޒިމްގެ ބޭސްފަރުވާގެ މުއްދަތު އިތުރުކޮށްދިނުމަށް އެދެފި އެވެ. ބޭސްފަރުވާއަށް ސިންގަޕޫރަށް ދިޔުމުގެ ހުއްދަ ނާޒިމަށް ދިނީ 21 ދުވަހަށެވެ. އެ މުއްދަތު މިއަދަށް ވަނީ ހަމަވެފަ އެވެ.\nމުއްދަތު ހަމަނުވިނަމަވެސް ކަރެކްޝަންސްއިން ވަނީ މިދިޔަ ހޮނިހިރު ދުވަހު ނާޒިމް އެނބުރި ރާއްޖެ އަންނަން ޖެހޭނެ ކަމަށް ބުނެފަ އެވެ. ނަމަވެސް ނާޒިމް ރާއްޖެ އައިސްފައެއް ނުވެ އެވެ.\nކަރެކްޝަންސްގެ މީޑިއާ އޮފިޝަލް ހަސަން ވިދާޅުވީ، ނާޒިމްގެ ފަރާތުން ފޮނުވި ސިޓީއެއްގައި ބޭސްފަރުވާ އަދި ނުނިމޭ ކަމަށާއި މުއްދަތު އިތުރުކޮށް ދިނުމަށް އެދިފައިވާ ކަމަށެވެ. ހަސަން ވިދާޅުވީ، މުއްދަތު އިތުރުކޮށްދިނުމާ ގުޅޭ ގޮތުން އަދި ގޮތެއް ނިންމާފައިނުވާ ކަމަށެވެ.\nނާޒިމް ވަނީ މީގެކުރިން ވެސް ވަނީ ލޮލުގެ ފަރުވާއަކަށް 44 ދުވަސް ސިންގަޕޫރުގައި ހޭދަކުރައްވާފަ އެވެ.\nނާޒިމް 11 އަހަރަށް ޖަލަށްލާން ކްރިމިނަލް ކޯޓުން ކުރި ހުކުމަށް ހައި ކޯޓުން ވަނީ ތާއީދުކޮށްފަ އެވެ. ހައިކޯޓުގެ ނިންމުން ސުޕްރީމް ކޯޓުގައި އިލްތިމާސްކުރަނެ ކަމަށް ނާޒިމްގެ އާއިލާ އިން ވަނީ ބުނެފަ އެވެ.\nނާޒިމްގެ މައްޗަށް ދައުވާ ކުރީ ޖެނުއަރީ 18، 2015 ގެ ރޭގެ ދަންވަރު ފުލުހުން ނާޒިމް ދިރިއުޅުއްވާ އެޕާޓްމަންޓަށް ވަދެ، ބަލައި ފާސްކުރުމުގެ ތެރޭގައި ފިސްތޯލަކާއި ތިން ވަޒަނާއި މެގަޒިނެއްގެ އިތުރުން އަައިއީޑީއެއް ފެނިގެނެވެ.\nނާޒިމްގެ ފަރާތުން ދާއިރާއަށް 14،000 މާސްކު\nއެއް މަހުގެ ތަމްރީނާއެކު ވަކީލު ހުއްދަ ދޭން ފާސްކޮށްފި\nސިފައިންނާއި ފުލުހުންގެ ފްލެޓްތަކުގެ މައްސަލައެއް މަޖިލީހަށް\nއާރުސީސީއާ ގުޅޭގޮތުން ފަތުރަނީ ދޮގު ވާހަކަތަކެއް


New Radiant ge hingun sayyidh Ali ah\nނިއުރޭޑިއަންޓް ހިންގުން ސައްޔިދު އަލީއަށް\nސައްޔިދު އަލީ --- ފޮޓޯ: އަވަސް\nނިއު ރޭޑިއަންޓް ހިންގުން، ވަގުތީ ގޮތުން، އެ ކުލަބުގެ ސީނިއާ ވައިސް ޗެއާމަން ކަމުގައި ހުންނެވި، އެ ޓީމުގެ ލެޖެންޑަރީ ގޯލްކީޕަރު ސައްޔިދު އަލީއާ ހަވާލު ވެއްޖެ އެވެ.\nނިއު ރޭޑިއަންޓްގެ ވައިސް ޗެއާމަން ކަމަށް، ސައްޔިދު އަލީ އިންތިހާބުވީ، 2017 ވަނަ އަހަރު ޖަނަވަރީ މަހު ބޭއްވި އިންތިހާބެއްގަ އެވެ. އޭގެ ފަހުން ނިއު ރޭޑިއަންޓް ވަނީ ބޮޑު އަނދަވަޅަކަށް ވެއްޓިފަ އެވެ. ކުލަބުގެ ލޯކަލް 10 ކުޅުންތެރިޔަކަށް ދޭން ޖެހޭ މުސާރަ ނުދީ އޮތުމުން، އެފްއޭއެމްގެ އެކްސްކޯއިން ވަނީ، ފުޓްބޯޅައިގެ ހުރިހާ ހަރަކާތްތަކުން އެ ކުލަބު ސަސްޕެންޑް ކޮށްފަ އެވެ.\nދިވެހި ކުޅުންތެރިންގެ އިތުރުން، ބިދޭސީ ކުޅުންތެރިންނާއި ކުރިން ހުރި ބިދޭސީ ދެ ކޯޗުން ކަމަށްވާ، ޕޯޗަގަލްގެ ބޭނާޑޯ ޓަވަރޭޒް އާއި ސްޕެއިންގެ އޮސްކާ ބުރުޒޮން ބަރޭރަސް އަށް މުސާރަ ނުދިނުމުގެ މައްސަލަތައް ވަނީ ކުރިމަތި ވެފަ އެވެ. އޭގެ ތެރެއިން ބައެއް މައްސަލަތައް ފީފާއިން ވެސް ދަނީ ބަލުމުންނެވެ.\nނިއުގެ ޗެއާމަން ކަމުގައި ހުންނެވި، މުހައްމަދު ޒިޔާދު ވަނީ އަންގާރަ ދުވަހު އެ މަގާމުން އިސްތިއުފާ ދެއްވާފަ އެވެ. ކުރިން ނިއުގެ މެނޭޖަރުކަން ވެސް ކުރެއްވި، ސައްޔިދު އަލީގެ އެންމެ ބޮޑު މަސައްކަތަކަށް ވަނީ، ނިއު ރޭޑިއަންޓްގެ ސަސްޕެންޝަން އުވާލަން މަސައްކަތް ކުރެއްވުމެވެ.\nކުރިން، ރާއްޖޭގެ ގައުމީ ވޮލީ ޓީމަށް ކުޅުއްވާ ކޯޗްކަން ވެސް ކުރެއްވި، ސައްޔިދު އަލީއަކީ ގައުމީ ޓީމުގެ ފުރަތަމަ ގޯލްކީޕަރެވެ. މީގެ 40 އަކަށް އަހަރު ކުރިން ރާއްޖޭގައި ފުރަތަމަ ފަހަރަށް އެކުލަވާލެވުނު ޓީމުގެ ގޯލްކީޕަރަކީ ސައްޔިދު އަލީ އެވެ.\nރީޔޫނިއަންގައި 1979 ވަނަ އަހަރު ބޭއްވި އިންޑިއަން އޯޝަން އައިލެންޑް ގޭމްސްގައި ވާދަ ކުރި ޓީމުގެ ގޯލް ބެލެހެއްޓީ ސައްޔިދު އަލީ އެވެ. އެއީ ގައުމީ ޓީމުގެ ފުރަތަމަ މުބާރާތެވެ. އެހާ ހިސާބުން ފެށިގެން 1990 އިގެ ކުރީ ކޮޅާ ހަމަޔަށް އޭނާ ވަނީ ގައުމީ ޓީމުގެ ގޯލް ބަލަހައްޓާފަ އެވެ.


Sri Lanka ah EU in 18 Million Euro\nސްރީލަންކާއަށް އީޔޫއިން 18 މިލިއަން ޔޫރޯ\nއީޔޫއިން ސްރީ ލަންކާއަށް 18 މިލިއަން ޔޫރޯ ދޭން ވަނީ ނިންމާފައި\nސްރީ ލަންކާގެ ލެޖިސްލޭޓިވް މަސައްކަތްތަކަށް އެހީތެރިވުމަށް 18 މިލިއަން ޔޫރޯދޭން އީޔޫއިން އެއްބަސްވެއްޖެ އެވެ. ސްރީ ލަންކާ ކެބިނެޓުން ވެސް ވަނީ މި އެހީ އަށް އެއްބަސްވެފަ އެވެ. އަދި އެއްބަސްވުމުގައި ސޮއި ކުރަން ފިނޭންސް މިނިސްޓަރަށް ލަފާ އަރުވާފަ އެވެ.\nސްރީ ލަންކާއިން މި ފައިސާ ބޭނުންކުރަން ހަމަޖައްސާފައިވާ ޕްރޮޖެކްޓަކީ "ޕްރޮޖެކްޓް ޓް އެސިސްޓް ދި ލެޖިސްލޭޓާ އޮފް ސްރީ ލަންކާ" އެވެ. މައިގަނޑު އަމާޒަކީ ޝަރުއީ ނިޒާމުގެ ހިންގުން ހަރުދަނާކުރުމާއި ޚިދުމަތް ރަނގަޅުކުރުމެވެ. މިކަމަށް ބޭނުންވާ ގަވާއިދުތައް އުފައްދައި ދެމެހެއްޓުމެވެ.\nސްރީ ލަންކާ ނޫސްތަކުން ކެބިނެޓާ ހަވާލާދީ ބުނާ ގޮތުގައި މި ޕްރޮޖެކްޓް ބަލަހައްޓައި ހިންގާނީ މިނިސްޓްރީ އޮފް ޖަސްޓިސްއިންނެވެ. މި ޕްރޮޖެކްޓަށް މުޅި ޖުމުލަ 19.27 މިލިއަން ޔޫރޯ ހަރަދު ވާނެ ކަމަށް އަންދާޒާ ކުރެވިފައި ވާއިރު، ޔުނިސެފް އަދި ޔޫއެންޑީޕީން ވެސް އެހީތެރިވެދޭން ވަނީ އެއްބަސްވެފަ އެވެ.\nސްރީލަންކާ އީޔޫ ލެޖިސްލޭޓިވް އެޖެންޑާ + ޔޫއެންޑީޕީ\nލަންކާއިން އީޔޫއަށް މަސް އެކްސްޕޯޓް ކުރަން ފަށައިފި


“އާ ބާރެއް ” ކެމްޕެއިން ދަތުރު ހއ، ހދ އަށް – Maldivian Democratic Party\n“އާ ބާރެއް ” ކެމްޕެއިން ދަތުރު ހއ، ހދ އަށް\n28 ސެޕްޓެމްބަރގައި ބޭއްވޭ ރިޔާސީ އިންތިޚާބުގެ ދެވަނަ ބުރުގައި ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ރިޔާސީ ކެނޑިޑޭޓު ރައީސް މުޙައްމަދު ނަޝީދަށް ތާއީދު ހޯއްދެވުމަށް “އާ ބާރެއް” ކެމްޕެއިންގެ ދަށުން ހއ، ހދ އަށް ރައްޔިތުންގެ މަޖިލީހުގެ ރައީސް އަބްދުﷲ ޝާހިދު ފުރާވަޑައިގަންނަވައިފިއެވެ.\nމިއަދު (15 ސެޕްޓެމްބަރ 2013) ފެށިގެންދިޔަ ދަތުރުގައި އެންމެ ފުރަތަމަ ޒިޔާރަކުރުމަށް ހަމަޖެހިފައިވަނީ ހދ. ހަނިމާދޫއަށެވެ. އެއަށްފަހު މާދަމާ (16 ސެޕްޓެމްބަރ 2013) ހއ. ތުރާކުނު، ހއ. އިހަވަންދޫ، ހއ. އުލިގަމު، ހއ. ހޯރަފުއްޓަށް ކެމްޕެއިން ޓީމް ވަޑައިގަންނަވާނެއެވެ. އަންގާރަ ދުވަހު (17 ސެޕްޓެމްބަރ 2013) ދިޔުމަށް ހަމަޖެހިފައިވާ ރަށްތަކަކީ ހއ. މާރަންދޫ، ހދ. ނެއްލައިދޫ، ހދ. ނޭކުރެންދޫ، ހދ. ވައިކަރަދޫއެވެ. މާލެ ވަޑައިގަތުމަށް ހަމަޖެހިފައިވަނީ ޖެހިގެން އަންނަ ބުދަ ދުވަހުއެވެ.\nކެމްޕެއިން ޓީމު ޒިޔާރަތްކުރައްވާ ރަށްތަކުގައި ދޮރުން ދޮރަށް ހިންގަވައި ރައްޔިތުންނަށް އެމްޑީޕީގެ މެނިފެސްޓޯގައިވާ ކަންތައްތައް އޮޅުންފިލުވައިދިނުމަށް ހަމަޖެހިފައިވެއެވެ. އަދި އެމްޑީޕީއަށް ތާއިދުކުރައްވާ ފަރާތްތަކާއިއެކު ކަންމަތީ ބައްދަލުވުންތަކާއި، ޖަލްސާ ބޭއްވުމަށްވެސް ހަމަޖެހިފައިވެއެވެ. މީގެ އިތުރުން ރަށްރަށުގައި ހަރަކާތްތެރިވަމުން އަންނަ ކެމްޕެއިން ޓީމުތަކުގެ މަސައްކަތް ކުރިއަށް ދާގޮތް ބައްލަވާނެއެވެ.\nރައްޔިތުންގެ މަޖިލީހުގެ ރައީސް އަބްދުﷲ ޝާހިދާއެކު މިދަތުރުގައި އެމްޑީޕީގެ ޕާރލިމެންޓްރީ ގްރޫޕްގެ މެމްބަރ މުޙައްމަދު ޝިފާޒާއި، ކެލާ ދާއިރާގެ ޑީއާރޕީގެ މަޖިލިސް މެމްބަރ ޑރ. މައުސޫމުއާއި، ޑީއާރޕީގެ މެމްބަރ ޢަލީ ޝަރީފާއި، އެމްޑީޕީގެ ޗެއަރޕާސަންގެ ނައިބު އިދާރީ ޢަލީ ޝިޔާމާއި އަދި ކެމްޕެއިންގެ ބައެއް އިސް ހަރަކާތްތެރިން ބައިވެރިވެވަޑައިގަންނަވައެވެ.


ނަންބަރ : GS66/IUL/2018/33\nސީ.އެސް 2-11 ން ސީ.އެސް 4-15 އަށް\nއއ.ތޮއްޑޫ ، ދިވެހިރާއްޖެ\n-/7070 ރުފިޔާ އާއި -/10640 ރ ދެމެދު\nއެޑިޔުކޭޝަން ކޮލިފިކޭޝަން އެލެވަންސް\n%30 ކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް9ގެ ސަނަދެއް ނުވަތަ އެއަށްވުރެ މަތީ ސަނަދެއް އޮތުން.\n%25 ކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް7ގެ ސަނަދެއް ނުވަތަ ލެވެލް 8 ގެ ސަނަދެއް އޮތުން.\n%20 ކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް6ގެ ސަނަދެއް އޮތުން.\nކިޔަވައިދިނުމުގެ ރޮގުން ޤައުމީ ސަނަދުތަކުގެ އޮނިގަނޑު ލެވެލް5ގެ ސަނަދެއް އޮތުން.\nއެހެނިހެން އެލެވަންސް :\nކިޔަވައިދިނުމަށް ޙަވާލުވެފައިވާ މާއްދާގެ މުޤައްރަރު ޙާޞިލްކުރުމަށްޓަކައި ކިޔަވައިދިނުމަށް ތައްޔާރުވުމަށް ކަނޑައެޅިފައިވާ އުޞޫލުން ކުރަންޖެހޭ އެންމެހާ ކަންތައްތައް ކުރުން.\nކަނޑައެޅިފައިވާ މުޤައްރަރުތައް ޙާޞިލްކުރުމަށްޓަކައި އިންތިޒާމުކުރެވިފައިވާ އުޞޫލުގެމަތިން ކިޔަވައިދިނުން.\nއުނގެނުމާއި އުނގަންނައިދިނުމުގެ ފެންވަރު ވަޒަންކުރުމުގެ ގޮތުން ކުރަންޖެހޭ އެންމެހައި ކަންތައްތައް ލީޑިންގ ޓީޗަރުގެ މަޝްވަރާގެ މަތިންކޮށް އެކަމުގެ ރެކޯޑުތައް ބެލެހެއްޓުން.\nދަރިވަރުންގެ ތަޢުލީމާއި ތަރުބިއްޔަތާ ގުޅިގެން އިތުރަށް ރޭވިގެން ހިންގޭ ޙަރަކާތްތަކުގައި ފުރިހަމައަށް ބައިވެރިވުން.\n· ދަރިވަރުން ހެޔޮގޮތުގައި ތަރުބިއްޔަތު ކުރުމަށާއި ދަރިވަރުންގެ ސުލޫކީ މިންގަނޑުގައި ހިފެހެއްޓުމަށް ޓީޗަރެއްގެ ހައިސިއްޔަތުން ކުރަންޖެހޭ ކަންކަންކުރުން.\nޓީޗަރުންގެ ވަޒީފާގެ އޮނިގަނޑުގެ CS15-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS15-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS15-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން.\nކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެއޮނިގަނޑުގެ ލެވެލް5ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ\nއޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ CS13-2 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-4 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-3 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ 2-CS11 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވެލް5ގެ ސަނަދެއް ނުވަތަ ލެވެލް6ގެ ސަނަދެއް ހާސިލުކޮށްފައިވުމާއެކު، އެސަނަދަކީ ރާއްޖެއިން ބޭރުން ހާސިލް ކުރައްވާފައިވާ ސަނަދެއްނަމަ މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން. އަދި ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nފުރިހަމަ ކުރައްވާފައިވާ ސިވިލް ސަރވިސްގެ ވަޒީފާއަށް އެދޭ ފޯމު ( މިފޯމް ސިވިލްސަރވިސް ކޮމިޝަނުގެ ވެބްސައިޓުން އަދި އިދާރާގެ ކައުންޓަރުން ލިބެން ހުންނާނެއެވެ. )\n)ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ،ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކި ފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ .\n(ށ) މަތީ ތަޢުލީމުދޭ ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ ، ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ .\n(ހ)ދަޢުލަތުގެ މުއައްސަސާއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މައްސޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން .\n(ށ) އަމިއްލަ ކުންފުންޏެއްގެ ނުވަތަ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން. ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nޙާސިލުކޮށްފައިވާ ތަޢުލީމާއި ތަމްރީނު.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ޖުލައި 19 ވާ ބުރާސްފަތި ދުވަހުގެ 12:00 ގެ ކުރިން، ތޮއްޑޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ބަލައި ގަނެވޭނެއެވެ. އަދި އިޢުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2018 ޖުލައި 22 އާއި 24 އާ ދެމެދު،ތޮއްޑޫ ސްކޫލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6660819 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\nސުންގަޑި: 19 ޖުލައި 2018 1200


Finolhu halaakukohlan ulhunu resort manager isthiufaa dhehvaifi\nގިލި ލަންކަން ފުށި ޖެނެރަލް މެނޭޖަރު ޑޭވިޑް ސްޓެޕެޓިކް: މަގާމުން ވަނީ އެއް ފަރާތްކޮށްފައި\nކ. ހިންމަފުށީ ކައިރީގައި އޮތް ފިނޮޅަކަށް އަރައި އެތަން ނައްތާލަން ކުރި މަސައްކަތުގައި ބައިވެރިވި ގިލި ލަންކަން ފުށި ރިސޯޓުގެ ޖެނެރަލް މެނޭޖަރު ޑޭވިޑް ސްޓެޕެޓިކް އެންމެ ފަހުން އިސްތިއުފާ ދެއްވައިފި އެވެ.\nގިލިލަންކަން ފުށީގެ އިސް ބޭފުޅަކު " އަވަސް" އަށް ވިދާޅުވީ ޑޭވިޑް އިސްތިއުފާ ދެެއްވީ މިދިޔަ ހަފްތާގައި ކަމަށެވެ.\nއިސްތިއުފާ ދެއްވި ސަބަބެއް ރިސޯޓުން ނުބުނެއެވެ. އަދި އެ މައްސަލަ ތަހުގީގްކުރަމުންދާތީ އެކަމާ ގުޅޭގޮތުން އެއްޗެއް ބުނަން ބޭނުންނުވާ ކަމަށް ރިސޯޓުން ބުނެއެވެ. މެނޭޖަރު އިސްތިއުފާ ދެއްވިއިރު އޭނާ ހުރީ މަގާމުގެ މަސްއޫލިއްޔަތުތަކުން އެއްފަރާތްވެސް ކޮށްފައެވެ.\nގިލިލަންކަންފުށި މުވައްޒިފުން އެ ވެލިގަނޑަށް ގެއްލުން ދިނީ ހިންމަފުށީ މީހުން އަދި ބައެއް އެހެން ރަށްރަށުގެ މީހުން އެތަނަށް ޕިކުނިކުގޮސް ހަދާތީ ފަތުރުވެރިންނަށް އުނދަގޫވާ ކަމަށް ބުނެ އެވެ. ވެލިގަނޑު ހަލާކުކޮށްލަން އެ ރިސޯޓުން ދިޔަ ޓީމުގައި ޖީއެމް ވެސް ހުއްޓެވެ.\nހިންމަފުށީ ކައުންސިލްގެ ނާއިބު ރައީސް ހަސަން ފާއިޒް "އަވަސް" އަށް ވިދާޅުވީ ފިނޮޅުގެ މައްސަލައިގައި ޓޫރިޒަމް މިނިސްޓްރީ މެދުވެރިވެގެން ރިސޯޓާ ކައުންސިލާ ދެމެދު ވާހަކަތައް ބޭއްވުމަށް މިހާރު ތައްޔާރުވަމުންދާ ކަމަށެވެ.\nއެ މައްސަލަ އީޕީއޭއާ ފުލުހުންވެސް ދަނީ ތަހުގީގު ކުރަމުންނެވެ.